Mestské zastupiteľstvo v Košiciach

Zápisnica
zo XX. rokovania Mestského zastupiteľstva v Košiciach 
		zo dňa 16. septembra 2013

Prítomní: podľa prezenčných listín

Rokovanie mestského zastupiteľstva otvoril a viedol MUDr. Richard Raši, PhD., MHP, primátor mesta Košice.

Úvod rokovania

p. Raši, primátor mesta - Dobré ráno prajem všetkým. Ctené dámy, vážení páni, ctení hostia, otváram XX. rokovanie mestského zastupiteľstva, na ktorom vás všetkých vítam. Chcel by som ospravedlniť písomne ospravedlnených pánov poslancov Michala Kočiša, Milana Géciho. Ostatní, ostatné dámy poslankyne a páni poslanci by sa mali dostaviť v priebehu rokovania. Chcel by som zároveň privítať pani poslankyňu Európskeho parlamentu Moniku Smolkovú na našom rokovaní. Vítajte pani poslankyňa. Prosím prezentujte sa, aj tí, ktorí teraz prichádzate. Konštatujem, že zatiaľ je prezentovaných 40 poslancov, čo je nadpolovičná väčšina všetkých poslancov a sme uznášaniaschopní. 
- - -

K programu rokovania

p. Raši, primátor mesta - Program rokovania ste dostali v pozvánke. Chcel by som vás poprosiť o vaše dopĺňajúce návrhy. Prvý materiál by som chcel doplniť ja. Je to materiál, ktorý by som doplnil pod bodom 18/1. Je to Zrušenie záujmového združenia právnických osôb Steelpark - Kreatívna fabrika, Letná 9, 042 00 Košice, ktoré bolo vytvorené na spojazdnenie, vybavenie Steelparku, ktoré sa teda uskutočnilo a všetkých investícií, ktoré  boli zo strany U. S. Steelu do tohto združenia, a teda do Steelparku prisľúbené, boli preinvestované. Čiže bod 18/1 by bolo Zrušenie záujmového združenia právnických osôb Steelpark - Kreatívna fabrika. A zároveň by som chcel stiahnuť materiál, a je to materiál číslo 13, podľa § 33 ods. 3 je to na žiadosť legislatívnej komisie, ktorá chce tento materiál ešte precizovať a doriešiť niektoré legislatívne pochody, na ktorých  sa zatiaľ nedohodla. Čiže bod 13 by sme z rokovania mestského zastupiteľstva stiahli. Nech sa páči pán námestník.

p. Jakubov, námestník primátora - Ďakujem za slovo. Vážený pán primátor, vážené dámy poslankyne, vážení páni poslanci. Dávam do pozornosti poslancom, že bolo elektronicky zaslané upravené uznesenie k materiálu bod číslo 66 Priamy predaj pozemkov v katastrálnom území Stredné mesto pre McDonald´s Slovakia, a to je z dôvodu potreby zachovania časti pozemkov vo vlastníctve mesta z technických dôvodov, pretože inak by tam muselo byť zriadené vecné bremeno. Materiál bol dodatočne po formálnej stránke upravený a po obsahovej stránke sa v podstate nemenil. Ďalej by som si dovolil upozorniť na materiál pod bodom číslo 19 Plnenie uznesení Mestského zastupiteľstva v Košiciach vo vzťahu k Mestskému futbalovému klubu. Bol materiál zavesený v elektronickej verzii a predpokladám, že vzhľadom na listy, ktoré sme obdržali zo strany druhého akcionára, o ktorých vás budem informovať, budeme asi sa musieť troška hlbšie týmto materiálom zaoberať. Ďakujem pekne.

p. Raši, primátor mesta - Ďakujem pekne. Čiže boli len pozmenené uznesenia, neboli doplnené materiály pánom námestníkom. Pani poslankyňa Gamcová, nech sa páči.

p. Gamcová, poslankyňa MZ - Ďakujem. Vážený pán primátor, ja by som vás chcela poprosiť, aby sme bod 21 preložili niekde na začiatok, možno po tých správach Mestskej polície, aby ľudia, ktorí tu prišli a majú záujem si vypočuť časť rokovania, boli účastní tohto. Ďakujem.
 
p. Raši, primátor mesta - Čiže navrhujete, aby bod 21 bol predložený niekde za bod 3? Dobre. Ak sa  nikto ďalší nehlási, čiže budeme hlasovať za jednotlivé doplňujúce návrhy. Čiže materiál č. 13 bol stiahnutý, o tomto podľa Rokovacieho poriadku nemusíme hlasovať. Budeme hlasovať o doplnení bodu č. 18/1 Zrušenie záujmového združenia právnických osôb Steelpark - Kreatívna fabrika. Prosím hlasujte.

Hlasovanie č. 1 -	za: 40, proti: 0, zdržal sa: 1
 
p. Raši, primátor mesta - Teraz budeme hlasovať o presunutí  bodu č. 21 za bod č. 3, čiže z bodu 21 by sa stal bod 3/1. Nech sa páči, prosím hlasujte.

Hlasovanie č. 2 -	za: 40, proti: 0, zdržal sa: 1

p. Raši, primátor mesta - Ďakujem pekne a teraz budeme hlasovať o programe ako o celku, aj s jeho úpravami, teda s jedným doplneným bodom a jedným stiahnutým bodom. Prosím hlasujte.

Hlasovanie č. 3 -	za: 41, proti: 0, zdržal sa: 1

p. Raši, primátor mesta - Poprosil by som, skontrolovať zariadenie pána starostu Gaja, lebo zatiaľ je stále  „zdržal sa“.  Dobre, napriek tomu, bol program schválený a dnes sa budeme riadiť týmto schváleným programom. 
- - -

Overovateľov zápisnice: 	RNDr. Ing. Emil Petrvalský, CSc. a Ing. Marián Siksa 
- - -

Návrhová komisia

p. Raši, primátor mesta - Teraz by som poprosil predsedov alebo poverených poslancov z poslaneckých klubov, aby navrhli svojich zástupcov do návrhovej komisie. Pán poslanec Andrejčák, nech sa páči.

p. Andrejčák, poslanec MZ - Ďakujem pekne pán primátor. Prajem všetkým pekný deň. Poslanecký klub SMER - Sociálna demokracia a MOST - HÍD navrhuje do návrhovej komisie pani poslankyňu Adamčíkovú, pána poslanca Kajfera a Andrejčáka. Ďakujem

p. Raši, primátor mesta - Ďakujem pekne. Chcem sa spýtať, či ma niekto pripomienky alebo iný návrh? Ak nie, budeme hlasovať o návrhovej komisii, ktorá bola navrhnutá v zložení pani poslankyňa Adamčíková a páni poslanci Kajfer a Andrejčák. Prosím hlasujte.

Hlasovanie č. 4 -	za: 40, proti: 0, zdržal sa: 1

p. Raši, primátor mesta - Oznamujem teda, že na XX. rokovaní mestského zastupiteľstva bude návrhová komisia pracovať v zložení pani poslankyňa Adamčíková, páni poslanci Andrejčák a Kajfer. Zároveň vás žiadam, členovia návrhovej komisie, aby ste zaujali svoje miesta vo vyhradenom dvanástom rade. Ostatným poslancom oznamujem, aby svoje návrhy k jednotlivým bodom programu rokovania predkladali písomne tejto návrhovej komisii po ústnej informácii prítomných poslancov.
 - - -

Bod č. 1
Informácia primátora mesta o svojej činnosti od XVII. rokovania MZ

p. Raši, primátor mesta - Dovoľte, aby som vás informoval o mojej činnosti od posledného rokovania mestského zastupiteľstva. Správu ste dostali písomne. Takže dovoľte, aby som len stručne vybral z nej niektoré odseky. Letné obdobie bolo finálnym krokom dokončení kľúčových projektov realizovaných z Európskeho hlavného mesta kultúry. A tie posledné sme uviedli do činnosti v posledných letných dňoch. Rekonštrukciou aj odovzdaním prešla stará schátrala plaváreň, ktorá sa zmenila na prvú halu umenia na Slovensku. Tak isto sme otvorili najrozsiahlejší a finančne najnáročnejší investičný projekt z Európskeho hlavného mesta kultúry - Kasárne Kulturpark. Na trojdňovej návšteve Košíc sme privítali aj delegáciu výboru Európskeho parlamentu pre kultúru vzdelávanie mládeže, oboznámili s investičnými projektmi a sprostredkovali sme im stretnutia so zástupcami umeleckej obce. Mali sme na oficiálnej návšteve primátora mesta Plzeň, ktorý sa prišiel inšpirovať a nabrať skúsenosti, nakoľko Plzeň bude v roku 2015 Európskym hlavným mestom kultúry. Košice boli v júli hostiteľským mestom pravidelného zasadnutia Združenia primátorov krajských miest, kde okrem aktuálnych problémov financovania územnej samosprávy, eurofondov na nové programové obdobie či integrovanej dopravy sa hovorilo aj o Európskom hlavnom meste kultúry a primátori krajských miest mali možnosť na vlastné oči vidieť investičné akcie, ktoré sme v našom meste realizovali. Pred niekoľkými dňami sme v rámci zvyšovania bezpečnosti Košičanov otvorili novú stanicu Mestskej polície v Mestskej časti Sever, s územnou pôsobnosťou v košických mestských častiach Sever, Kavečany a Džungľa. Tak isto sme prijali niektorých významných Košičanov pri príležitosti udelenia titulu Vedec roka 2012 – prijali sme na Historickej radnici pána profesora Podlubného. Bol nám predstavený staronový prezident najväčšieho zamestnávateľa v meste a v regióne U. S. Steel Košice pán George Babcock. Prijali sme tak isto účastníkov XII.  svetového stretnutia Slovákov, ktoré sa uskutočnilo v našom meste, či veliteľa Národnej gardy amerického štátu Indiana, ktorý bol na pracovnej návšteve Slovenska. Organizovali sme a zúčastnil som sa svetového Fóra mladých architektov, ktorí sa venovali v Košiciach téme, prinavrátenie vody do mesta - mestským premenám. Mali sme tu aj množstvo športových podujatí: či to bola kvalifikácia o postup na majstrovstvách Európy vo vodnom póle, súťaž Strongmen, alebo beh,   na ktorom sa zúčastnili aj mnohí z vás na podporu zdravého životného štýlu a to bolo podujatie s názvom Night Run. Od posledného zastupiteľstva, ktoré sa konalo v júni sa otvorilo aj zrekonštruované mestské kúpalisko na Rumanovej ulici, či ihrisko pre deti mládež a dospelých na Ludmanskej ulici. V uplynulých mesiacoch sa konali aj podujatia, ktoré sa stretli s veľkým záujmom verejnosti ako bol: Gurmán fest, Leto v parku, mesiac autorského čítania, či pred dvoma dňami skončené Košické slávnosti vína a mnohé podujatia v rámci Košického kultúrneho leta. Tak isto sa v minulých dňoch konali v Košiciach aj dni Európskeho kultúrneho dedičstva, ktoré upriamujú pozornosť najširšej verejnosti na mimoriadne hodnoty rozmanitého kultúrneho dedičstva v päťdesiatich štátoch. Ďalšie podujatia, ktoré sme absolvovali, máte spomenuté v správe o činnosti. Ďakujem pekne za pozornosť a otváram rozpravu k tomuto bodu. 

p. Jenčová, poslankyňa MZ -  Ďakujem, ďakujem za slovo. Ja by som k tomuto bodu len rada upriamila pozornosť všetkých dobroprajných novinárov, ktorí s veľkou skepsou, a niekedy by som povedala, až s radosťou rozprávali a písali o tom, ako EHMK fungovať nebude, ako sa nič nestihne, ako budeme mať sklz a ako neviem čo, všetky čierne myšlienky a negativistické rôzne názory tu podsúvali. Takže dúfam, že si pozorne prečítali vašu správu o činnosti, a že objektívne napíšu to, že vedenie mesta jednoducho sa svojej úlohy v tomto smere zhostilo skutočne na úrovni bravúrne, a že toto mesto žije a robí pre svojich obyvateľov. Takže páni novinári poriadne sa oboznámte s touto správou a skúste písať objektívne. Samozrejme, nič nie je stopercentné. Všade sa vyskytne chyba,  aj doma keď robíme, hoci len malú prestavbu nejakej kúpeľne, tak niekde sa nájde zádrhel. Ale v globále chcem oceniť prístup mesta v aktivitách, a to čo robí pre svojich občanov. Takže ja za seba a myslím si, že aj za väčšinu občanov, môžem povedať, že ďakujem.

p. Raši, primátor mesta -  Ďakujem pekne, pán poslanec Berberich s faktickou poznámkou na pani poslankyňu Jenčovu.

p. Berberich, poslanec MZ – Faktická pripomienka. Ďakujem za slovo pani starostka. Vy vždy hovoríte, že máte dobrú pamäť, keď máte príspevok. A ja si tak pamätám, že vy ste zvykli kritizovať pred časom EHMK. Tak teraz neviem. Už sa to zmenilo asi. Ďakujem.

p. Raši, primátor mesta - Ďakujem pekne. Ak môžem, uzatváram rozpravu k tomuto bodu. Je cítiť, že sa voľby do vyšších územných celkov blížia. Takže ja chcem poďakovať pani poslankyni a pani starostke zároveň. A v zmysle hesla „čo nás nezabije, to nás posilní“ ďakujem aj za všetky negatívne články, ktoré odzneli v médiách, lebo nás zocelili a dosiahli sme veľký úspech pre Košice. Ďakujem pekne. Poprosím návrhovú komisiu, aby prečítala návrh uznesenia. Nech sa páči.

p. Andrejčák, poslanec MZ a člen návrhovej komisie - „Mestské zastupiteľstvo podľa príslušných ustanovení berie na vedomie správu primátora mesta o svojej činnosti od XVII. rokovania mestského zastupiteľstva.“
 
Hlasovanie č. 5 -	za: 41, proti: 1, zdržal sa: 0

p. Raši, primátor mesta – Konštatujem, že uznesenie bolo schválené. Ďakujem pekne.
- - -

Bod č. 2 
Správa o činnosti Útvaru hlavného kontrolóra

p. Raši, primátor mesta - Prejdeme k bodu číslo 2. Poprosím hlavnú kontrolórku mesta pani inžinierku Jakubíkovú, aby uviedla správu o činnosti útvaru hlavného kontrolóra. Nech sa páči, máte slovo pani inžinierka.

p. Jakubíková, hlavná kontrolórka mesta - Ďakujem za slovo. Vážené mestské zastupiteľstvo, vážený pán primátor, vážení hostia. Dovoľte nám, aby sme vás informovali, že za predchádzajúce obdobie sme vykonávali kontrolnú činnosť v Bytovom podniku mesta Košice so zameraním na hospodárenie Správy majetku mesta Košice, ktorá ukončila svoju činnosť k 31.12.2012 a zlúčila sa s Bytovým podnikom mesta Košice od 1.1.2013, ďalej v Základnej škole Gemerská číslo 2 Košice, v Základnej umeleckej škole Bernolákova 26 a v oblastnej organizácii cestovného ruchu Košice - Turizmus. V krátkosti uvedieme zhrnutie kontrolných zistení v jednotlivých subjektoch. A to, že Správa majetku mesta Košice nevykonala inventarizáciu zásob v jednom prípade v súlade so zákonom o účtovníctve, kde namiesto spracovania inventarizačného súpisu bol doložený výkaz vkladu účet 112, nedodržiavala postup podľa zákona o verejnom obstarávaní pri zadávaní zákaziek. Uzatvárala zmluvné vzťahy bez predchádzajúceho súhlasu primátora, nezverejňovala zmluvy a neodstránila nedostatky zistené pri predchádzajúcej kontrole, ktoré poukázali na umiestnenie plošnej reklamy bez uzatvorenia nájomnej zmluvy. Stanovená výška nájomného na užívanie nebytového priestoru nebola upravená v súlade s pravidlami prenajímania. V Základnej škole Gemerská číslo 2 nevykonávala inventarizáciu v súlade so zákonom o účtovníctve § 29 a 30 a príkazom primátora číslo 18 z roku 2011. Neuplatňovala voči nájomcovi úroky z omeškania v zmysle uzatvorených zmlúv, nakoľko nesledovali lehoty splatnosti. Pri zmene pravidiel prenajímania školského majetku vo vlastníctve mesta Košice účinných od 1.1. 2010 neaktualizovali nájomnú zmluvu za užívanie školníckeho bytu a v zmysle pravidiel vykonanou kontrolou bolo ešte ďalej zistené, ide o školnícky byt a v zmysle pravidiel neupravili nájomnú dobu na dobu určitú. Neupravili od roku 2009 výpočet úhrady nájomného za užívanie školníckeho bytu v zmysle opatrenia Ministerstva financií Slovenskej republiky o regulácii cien nájmu bytov účinného od 1.5. 2008. Pri kontrole čerpania bežných výdavkov za rok 2011 bolo zistené, že kontrolovaný subjekt nevykonával správne vecnú cenovú číselnú kontrolu účtovných dokladov, likvidačné listy faktúr, nakoľko, ako účtovné doklady v zmysle ust. § 10 ods. 1 zákona o účtovníctve nespĺňali potrebné náležitosti. Pri realizácii verejného obstarávania nevyžadoval od úspešného uchádzača predloženie dokladov a oprávnení poskytovať požadovanú službu a nevylúčil zo súťaže uchádzačov, ktorí nepredložili ponukový list, čo bolo podmienkou účasti v súťaži. Oblastná organizácia cestovného ruchu Košice turizmus: Kontrolné zistenia poukázali, že Košice turizmus nezverejňuje súhrnnú správu o zákazkách s nízkou hodnotou, čím nedodržiava ustanovenie § 102 ods. 4 zákona o verejnom obstarávaní a pri vyúčtovaní cestovných náhrad nedodržiaval príslušné ust. zákona o cestovných náhradách týkajúcich sa lehôt a predkladania písomných dokladov na vyúčtovanie cestovných náhrad, a pri pracovných cestách používal súkromné motorové vozidlá bez súhlasu zamestnávateľa, predloženie dokladov o uzatvorení povinného a havarijného poistenia. Základná umelecká škola Bernolákova číslo 26, účelom tejto kontroly bolo preveriť dodržiavanie všeobecných záväzných predpisov pri hospodárení s finančnými prostriedkami štátneho rozpočtu, ktoré mestá a obce získali za prenesený výkon štátnej správy v školstve a skontrolovať ich použitie. Vykonanou kontrolou nebola v kontrolovanom subjekte zistené porušenie všeobecne záväzných právnych predpisov ani interných prepisov. Kontrolovaný subjekt bol oboznámený so záznamom. Bližšie informácie o kontrolných zisteniach sú uvedené v správe o výsledkoch kontrol. V súčasnosti vykonané kontroly v týchto subjektoch: Košice - Európske hlavné mesto kultúry 2013 a Magistrát mesta Košice, kontrola sťažností a petícií za rok 2012. V zmysle prijatého uznesenia Mestského zastupiteľstva číslo 653 zo dňa 17. júna 2013, ktorým bolo hlavnému kontrolórovi uložené vykonávať pravidelné kontroly neziskovej organizácie EHMK 2013 a spoločnosti MFK a.s., so zameraním na dodržanie účelu použitia finančných prostriedkov, ako aj hospodárnosti a efektívnosti a účinnosti, a to minimálne raz ročne, vás chceme požiadať o schválenie zmeny plánu kontrolnej činnosti na druhý polrok 2013 tak, aby došlo k naplneniu prijatého uznesenia Mestského zastupiteľstva číslo 653. A to, zaradenie kontroly spoločnosti MFK do plánu kontrolnej činnosti na druhý polrok 2013 a na úkor toho znížiť počet kontrol v základných umeleckých školách a to z piatich škôl na tri základné umelecké školy. Za pozornosť vám ďakujem.

p. Raši, primátor mesta - Ďakujem pekne pani hlavná kontrolórka. Otváram k tomuto bodu rozpravu. Nech sa páči. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo podľa príslušných ustanovení: po a) berie na vedomie po 1) správu o činnosti hlavného kontrolóra mesta Košice od XVII. rokovania mestského zastupiteľstva. Po 2) správu o výsledkoch kontrol vykonaných subjektoch Bytový podnik mesta Košice, Základná škola Gemerská 2, Základná umelecká škola Bernolákova 26, Košice - Turizmus, oblastná organizácia cestovného ruchu, a po b) schvaľuje: po 1) zmenu plánu kontrolnej činnosti na druhý polrok 2013, po a) doplniť vykonanie kontroly v MFK za rok 2012 na základe uznesenia MZ číslo 653 zo dňa 17.6. 2013, a po b) znížiť počet kontrolovaných subjektov v základných umeleckých školách z počtu 5 na 3. Ďakujem. 

p. Raši, primátor mesta - Ďakujem pekne, prosím hlasujte.

Hlasovanie č. 6 -	za: 43, proti: 0, zdržali sa: 2

p. Raši, primátor mesta – Konštatujem, že uznesenie sme schválili. Ďakujem veľmi pekne.
- - -

Bod č. 3
Správa povereného zastupovaním náčelníka Mestskej polície Košice o činnosti MsP Košice od 01.01.2013 do 30.06.2013

p. Raši, primátor mesta - Prejdeme k bodu číslo 3, ktorým je Správa náčelníka Mestskej polície o činnosti Mestskej polície od 1.1. do 30.6. 2013. Poprosím pána Palčíka,  povereného zastupovaním náčelníka Mestskej polície, aby uviedol materiál nech sa páči.

p. Palčík, náčelník mestskej polície poverený zastupovaním - Vážené poslankyne, vážení poslanci a vedenie mesta. V rámci bodu číslo 3 vám predkladám Správu o činnosti Mestskej polície za prvý polrok 2013. Správa pozostáva z ôsmich oblastí. Pretože táto správa je rozsiahla, uvediem z nej iba niektoré dôležité informácie. K dnešnému dňu je tabuľkový počet mestských policajtov 221 a skutočný stav je 216. V súčasnej dobe prebiehajú výberové konania na neobsadené tabuľkové miesta. Ku dňu 30.6. 2013 sme prevádzkovali na území mesta celkom 49 bezpečnostných kamier. Čo sa tyká do nadchádzajúceho obdobia, bude na úseku zabezpečovania poriadkových aktivít najnáročnejším podujatím slávnostné ukončenie projektu EHMK. To bude v decembri. A teraz, čo sa blíži, Národný pochod za život, kde sa predpokladá nejakých 70 000 účastníkov, 700 autobusov, malo by to byť teraz, bude to 22.9. a samozrejme, Medzinárodný maratón mieru. Čo v správe nenájdete, tak 1.9. bola zriadená  novo zriadená stanica Sever, ktorú sme otvorili 9.9. - slávnostne bola otvorená 9.9. Na stanicu Sever sme vyčlenili 14 policajtov + veliteľ. Zobrali sme do územnej pôsobnosti stanice Sever - patrí celá územná časť Mestskej časti Sever. Túto sme vybudovali z vlastných zdrojov. Táto stanica nás vyšla cirka na 15 000 eur. Ďakujem.

p. Raši, primátor mesta - Ďakujem pekne. Otváram rozpravu k bodu číslo 3. Nech sa páči, pani starostka poslankyňa Jenčová. Máte slovo, nech sa páči.

p. Jenčová, poslankyňa MZ -  Ďakujem pekne za slovo. Aj keď táto správa je do 30.6., ja by som predsa chcela poprosiť pána náčelníka Mestskej polície, a síce, aby nielen novo prijatých, ale všetkých mestských policajtov oboznámil s organizačným poriadkom Mestskej polície. Pretože podľa mojich skúseností toto niektorí chlapci neovládajú. Píše sa tu, že Mestská polícia plní úlohy zo všeobecne záväzných nariadení mestských častí, rozhodnutí primátora a starostov mestských častí. Tak mne sa stala konkrétna situácia. V lete, na jazere, aj keď musím veľmi pozitívne hodnotiť preventívne akcie na plážovom kúpalisku, kde policajtov bolo vidno. Avšak bolo vidno aj takých, že sa nám stalo  a to konkrétne príslušníci Mestskej polície boli našimi zamestnancami upozornení na porušovanie VZN Mestskej časti Košice - Nad jazerom skonštatovali, že oni toto neovládajú, a tu akože čo? Lebo oni nie sú z Nad jazera. Podľa mojich informácií jeden z nich slúžil na Nad jazerom. Tak kolegyňa vytočila mňa a ja som pánovi policajtovi vysvetlila o ktoré VZN sa jedná, že je zákaz kúpania zvierat na celej vodnej ploche. Pán policajt, osobne som to počula do telefónu, skonštatoval, že "a čo mu môže starostka?", "načo mu ju dáva?" "načo on ma dáva k telefónu?" Samozrejme toto celé odignoroval. Po dvadsiatich minútach som volala operačné stredisko, aby cez vysielačku vysvetlilo tým dvom opierajúcim sa mestským policajtom o auto, že majú ísť riešiť porušenie VZN a vybrať pokutu. Druhý prípad bol nasledovný: dvaja porušovatelia sa nevedeli vmestiť do kože, nám topili lodičku na jazere. Samozrejme, zase kolegyňa išla za mestskými policajtmi. Reakcia bola nasledovná: "A čo oni s tým majú?" Čiže- pokiaľ títo policajti by boli oboznámení s organizačným poriadkom Mestskej polície, tak by vedeli, čo im môže starostka. Že som im to vysvetlila, že teda u nás to VZN je takto platné. A na to sa môžu spoľahnúť. Vedeli by, že máju spolupracovať pri ochrane majetku mesta, majetku občanov ako aj iného majetku a podobné iné záležitosti. Takže skutočne, pán veliteľ, poprosím, nebolo by od veci, keby to vedeli títo chlapci aj naspamäť, lebo ináč by sa také niečo nemohlo stávať. A aby som nebola, akože, len negativistická, skutočne, toto leto na Nad jazerom, aj keď niektorí sa tvárili, že robia súkromnú SBS-ku Jenčovej, tak nebola to súkromná SBS-ka Jenčovej, ale chránili verejný poriadok a majetok mesta a mestskej časti. Ale tieto preventívne kontroly a prítomnosť mestských policajtov, teda väčšiny, vynímajúc tieto 2 hliadky s konkrétnou skúsenosťou, boli veľmi kladne hodnotené občanmi. Bol tam poriadok. Neviem o tom, že by niekomu niečo zmizlo, stratilo sa, a tak. No a týchto, túto hliadku, ja si myslím, že stačí tam potom dať pajáca oblečeného do uniformy, bude to lacnejšie, ako platiť takýchto policajtov, ktorí nevedia čo majú robiť. Ďakujem.

p. Raši, primátor mesta - Ďakujem pani starostka. Naozaj to bolo pozitívne na záver. Ďakujem pekne. Pán náčelník, poprosím, aby všetci mestskí policajti, podľa toho, kde slúžia, mali naštudované VZN jednotlivých mestských častí, čo je dôležité. Pokiaľ to nezvládnu, treba ich vyhodiť a dať za policajtov ďalších, čo sú v čakačke. Pán starosta Gaj, nech sa páči. Po ňom pán poslanec Kažimír.

p. Gaj, poslanec MZ - Príjemný dobrý deň. Vážený pán primátor, milí kolegovia, ja by som v rámci Mestskej časti Sever chcel sa poďakovať za to, že po dlhých mesiacoch čakania alebo od môjho zvolenia do tejto funkcie sa nám podarila otvoriť ďalšiu stanicu Mestskej časti  Sever, Mestskej polície, ktorá zahŕňa aj Kavečany a Džungľu. Som rád, že táto spolupráca, dúfam, že  bude dobrá. A takéto problémové miesta ako je Anička, ktorá nie je len problémová z hľadiska psov, bezdomovcov alebo iných prípadov, že v rámci Mestskej časti Sever a celého obvodu budú služby Mestskej polície hodnotené kladne. A ja si myslím, že samotný policajt je tak isto človek, tak isto ako politik, aj dobrý aj zlý. Takže všetko dobre. Ďakujem.

p. Raši, primátor mesta -  Ďakujem pekne pán starosta. Dúfam, že stanica bude slúžiť všetkým občanom. Pán poslanec Kažimír, po ňom pán poslanec Kočiš Stanislav.

p. Kažimír, poslanec MZ - Ďakujem pekne pán primátor za slovo. Vážený pán náčelník, za Krásnu by som vám chcel poďakovať. Od momentu zriadenia stanice na Jazere, fakt tých policajtov cítiť, vidieť vtedy, keď ich človek potrebuje, keď som riešil jeden prípad bezdomovca, resp. pri kultúrnych  aktivitách, akciách tak sú tam. A hlavne vidno ich aj na peši, aj dnes ráno, keď som išiel na mestské zastupiteľstvo, tak na obidvoch priechodoch pre chodcov, či pri škole alebo tam ďalej pri Golianovej boli. A určite to ma veľmi pozitívny dopad na to, že v podstate deti a vlastne aj ich rodičia vedia hlavne v tých časoch špičky prejsť. Takže veľmi pekne ďakujem, tým pádom aj pozdravujem samozrejme veliteľa Mestskej polície na Jazere. A tak isto vás poprosím odovzdajte moje poďakovanie.

p. Raši, primátor mesta - Ďakujem pekne pán poslanec, pán poslanec Kočiš Stanislav. Po ňom pán poslanec Halenár, nech sa páči.

S. Kočiš, poslanec MZ - Ďakujem za slovo. Ja by som chcel poprosiť pána náčelníka Mestskej polície, aby Mestská polícia spresnila alebo  upriamila svoju pozornosť na problém zdržiavania sa neprispôsobivých občanov na hranici dvoch Mestských častí. A to je Západ a KVP, bližšie od Plzenskej dole, smerom ku dvojprúdovej alebo štvorprúdovej rýchlostnej ceste mestskej komunikácie na KVP, kde sa utáborili. Večer si robia táboráky, ráno je tam kopu plastových prázdnych fliaš - nie od minerálok- a kde vykonávajú vôbec potrebu, sa pýtam? A kde vôbec ľudia sa boja vôbec tadiaľ prechádzať. Čiže poprosil by som  riešenie tohto problému. A tiež by som chcel poprosiť Mestskú políciu na Západe, aby trošku bola všímavejšia, aby som ja potom menej musel volať na Mestskú políciu a žiadať o riešenie problémov. Jeden takýto problém v okolí obchodného centra Galéria, kde Galéria robila údržbu, strihala sa zeleň a to formou dodávateľskej služby. Tieto kríky, ktoré sa- myslím, že to bolo v júni alebo v máji, tieto kríky, ktoré sa odrezali hádzali sa potom do kontajnerov priľahlých, ktoré platia obyvatelia v mestskej časti. Čiže takáto dodávateľská služba je výborná! Zoberiem peniaze za odpad, nahádžem do kontajnerov a je to vybavené. A pritom sa to deje v stanici alebo v okolí stanice Mestskej polície Západ. Čiže poprosil by som trošku inštruktáže k všímavosti. Ďakujem.

p. Raši, primátor mesta - Ďakujem pekne. Pán poslanec pán poslanec Halenár, po ňom pán poslanec Ihnát. Nech sa páči.

p. Halenár, poslanec  MZ - Nenašiel som tam v tej správe, možno len nepozornosťou, problém hluku. Aké má skúsenosti mestská polícia s problémom hluku. Chcem povedať, že na KVP pociťujeme približne 15 rokov, keď nie viac, problém hluku 
z odchádzajúcich hostí z diskotéky Iskra, kde pravidelne každú sobotu a v nedeľu nadránom sme budení okolo pol tretej vulgárnymi výkrikmi, oplzlými, nie zriedka rozbitým sklom výkladov, rozbitými fľašami, krvou. A mestská polícia, zdá sa, že nestačí na tento problém. Zdá sa, že nestačí ani mestská časť na tento problém. Posledná moja skúsenosť je, že keď som zatelefonoval okolo 2:20 na mestskú políciu na KVP, tak tam len vyzváňal telefón. A mestská polícia,  z mesta približne za 10 minút bola na mieste činu, kde sa podgurážení mladí muži, asi štyria, rozhodli baviť sa o tom, ako strávia zvyšok svojej zábavy. Mestská polícia prišla ich vyzvať, aby boli tichšie. Mladí muži im to chceli vysvetliť, že prečo by nemohli sa skrátka pobaviť? A mestský policajt na to reagoval „áno, len potichšie“. A keď to už urobil tretíkrát, tak to urobil spôsobom „Pssssssssst“. Neviem, či toto je v súlade, ale zrejme áno, lebo ja nepochybujem o tom, keď tu ľudia chvália mestskú políciu, ako má postupovať mestská polícia v prípade, že nahlási občan rušenie nočného pokoja hlukom. Zrejme zásah v podobe utišovania je presne to, pretože mestská polícia asi po piatich minútach sadla do auta a odišla preč. Mladí muži pokračovali smerom hore na KVP, prakticky v nezmenenej intenzite sa bavili na tom, ako sa skvele pozabávali s mestskou políciou. Podľa mňa tie peniaze, ktoré idú z rozpočtu na mestskú políciu sú vyhodené peniaze. Tie mohli byť použité úplne iný spôsobom. Mestská polícia pracuje neefektívne. Nemá žiadnu autoritu. A keď ju treba, zrejme iba ja mám tieto negatívne skúsenosti, nerozumie a ani nevie čo má robiť. Je to bezradnosť. Je to, opakujem je to minimálne 15 ročná skúsenosť. Mestská polícia, keď som ja ešte bol v komisii životného prostredia, išla zasiahnuť pri nedodržaní záverečnej lehoty diskotéky Iskra. Vyhodili ich odtiaľto. Mestská polícia musela zavolať štátnu políciu, aby mohla zabezpečiť poriadok. Toto je efektivita a skutočný výkon našej mestskej polície!

p. Raši, primátor mesta - Ďakujem pekne pán poslanec. Uplynul vám čas. Pani poslankyňa Jenčová s faktickou poznámkou.

p. Jenčová, poslankyňa MZ - Ďakujem za slovo. Nesúhlasím celkom s vami pán Halenár v tom zmysle, že „Mestská polícia“. Pretože podľa konkrétne jednej alebo dvoch hliadok takto paušalizovať, že sú nanič, to určite nie. Ja si myslím, že pokiaľ by ste konkrétnu spätnú väzbu o konkrétnej hliadke, takže sa títo konkrétni ľudia poriešia. A pretože aj u nás na Jazere je problém. Ale v globále Mestská polícia funguje k našej spokojnosti. A kvôli jednému nemôžeme vlastne prácu všetkých dehonestovať.

p. Raši, primátor mesta - Ďakujem pekne. Pán poslanec Ihnát, po ňom pán poslanec Siksa, nech sa páči. Poprosím, prihlásiť sa, keď chcete komunikovať na zastupiteľstve. Pán poslanec Ihnát.

p. Ihnát, poslanec MZ - Áno, vážený pán primátor, vedenie mesta, kolegyne, kolegovia. Ja len veľmi krátko. 18. v stredu, máme miestne zastupiteľstvo na Sídlisku Ťahanovce, kde sa chcem venovať problematike vyberania kontajnerov a spôsobovania nečistôt okolo týchto kontajnerov, aj s veliteľom Mestskej polície, s veliteľom Mestskej polície s pánom Fejegyelemom. Tak to je tá jedna vec. A by som poprosil tak isto aj náčelníka Mestskej polície, aby nám v tom pomohol nejakým spôsobom, aby sme spolukooperovali. A verím tomu, že sa konečne dosiahne nejaký želateľný cieľ a úspech. Chceli sme zatvárať tieto kontajnery. Neviem, ako to skončí, ale budem sa pýtať starostu potom na tomto zastupiteľstve. Takže to riešenie bude v stredu. A ďalší bod, ktorý je, chcem poprosiť pána náčelníka, aby sme pokračovali v monitoringu na ulici Svätoplukova, Lermontovova, kde nám stoja tieto ľahké devy. A jednoducho pokračujem v tom, čo som povedal, že treba to monitorovať- tento priestor. Bude sa robiť kamerový systém. Prisľúbil to aj pán starosta Starého mesta, pán Ľubo Grega aj s poslancom Národnej rady pánom Brixim. Takže je to v riešení. A ja zase musím povedať, ako na oplátku to, že volal som na operačné stredisko Mestskej polície v rámci  monitorovania tohto priestoru, a ten policajt zase zareagoval veľmi rýchlo, promptne, a ta polícia tam bola behom troch minút. Takže ďakujem pekne.

p. Raši, primátor mesta - Ďakujem pekne. Pán poslanec Siksa, po ňom pani poslankyňa Gamcová.

p. Siksa, poslanec MZ - Vážený pán primátor, vážené zastupiteľstvo. Ja by som mal jeden taký dotaz, alebo pripomienku. Chcel by som poprosiť pána náčelníka Mestskej polície, keby bolo možné, aby mestskí policajti, hlavne v centre mesta, v rámci celého centra,  ak je to možné, pri svojej činnosti, trošku si všímali nejaké nedostatky a tie potom nahlásili na príslušné referáty Magistrátu mesta Košíc. Bavili sme sa o tom na komisii regionálneho rozvoja cestovného ruchu, pretože je tu dosť veľký počet turistov, chodia, pozerajú mesto, tak že sú tam také menšie nedostatky, ktoré treba hneď odstrániť, keď sa to zistí. Nečakať, že niekto bude volať a sa sťažovať, že tam a tam je prepadnutý chodník, alebo nejaké iné nedostatky. Čiže v rámci svojej činnosti, keby to bolo možné, pán náčelník, ak je možné, aby chlapci takéto nedostatky nahlásili na príslušný referát, aby sa to hneď odstránilo. Príklad poviem,  na rohu ul. Bačíková - Hlavná, prepadol sa kanál, poklop, a tak ďalej. Už sa to urobilo. Všimol som si to behom pár dní. Čiže je to v poriadku. Ale aj iné, keby to bolo možné, aby chlapci pri svojich pochôdzkach tieto veci nahlásili, aby nemuselo, že cez 2, 3 osoby, až potom, keď sa to odstráni. A čo sa týka činnosti Mestskej polície, ja môžem povedať za sídlisko Nad jazerom, všímam si, chodia často chlapci, sledujú to ako povedal kolega Kažimír, aj cez víkendy, všetko. Snažia sa byť na tých miestach, kde majú. Samozrejme, nie vždy sa to podarí tak, ako by sme chceli, alebo by chceli občania. Ja viem, že tých policajtov nemáme tu tisíce, aby bolo všade ich dostatok. Ale myslím si, že snaha je tam. A ak sa niekto sťažuje, treba byť konkrétny a svoje poznatky dať na patričné miesto. Ďakujem pekne.

p. Raši, primátor mesta - Ďakujem pekne za podnet. Poprosil by som, pán náčelník potom, aby ten návrh, čo dal pán Siksa, aby to išlo, aby mestskí policajti hlásili šéfovi danej stanice a ten potom hlásil. Aby sa to zberalo z jednotlivých zberných miest na mestských častiach. Dobre? Lebo je to dobrý nápad. Pani poslankyňa Gamcová, nech sa páči.

p. Gamcová, poslankyňa MZ - Ďakujem. Ja by som len chcela doplniť pána poslanca Kočiša a požiadať pána náčelníka, aby kontrolu potom zintenzívnil aj v časti KVP, bývalá, nefunkčná už dnes, fontána za Bauerovou. V poslednej dobe tam naozaj rušia nočný kľud všelijakí neprispôsobiví občania, a možno aj občania bez domova. A možno aj taký podnet pre budúcnosť, že bolo by treba v týchto zimných obdobiach začať možno riešiť aj problém tých bezdomovcov. Lebo si myslím - že je to veľmi veľký problém v Košiciach, nielen na KVP. Ďakujem.

p. Raši, primátor mesta - Ďakujem pekne. Ďakujem pekne, ak sa nikto ďalší nehlási, uzatváram rozpravu. Poprosím náčelníka Mestskej polície, aby všetky podnety si zaznamenal. Dobre? Najmä tieto praktické. Možno budete prekvapení, ale môj názor je úplne opačný, ako názor pána poslanca Halenára. Ja si myslím, že treba posilňovať Mestskú políciu stále. Aj preto, aby Mestská polícia vedela byť na miestach, ktoré spomínala pani poslankyňa Gamcová, pán poslanec Kočiš a iní. A našou ambíciou bude v budúcom roku posilniť mestskú políciu o niekoľko desiatok ľudí aj kvôli Starému mestu, ktoré je špecifickým miestom, kde chodíme všetci. Ale aj kvôli tomu, že tu máme množstvo turistov a podujatí, prirodzene priťahuje, aj traktom od železničnej stanice ľudí, ktorí chodia žobrať a obťažujú druhých. Ale aj kvôli tomu, že na mestských častiach, jednoducho, možno tá doba sa trošku mení, a tak ako pred pätnástimi rokmi, toľko ľudí neposedávalo na lavičkách. Tak tú bezpečnosť aj v mestských častiach treba zvyšovať. Čiže určite bude v návrhu na budúci rok výrazné posilnenie Mestskej polície. Dúfam, že ten návrh podporíte. Ďakujem pekne. Teda rozprava k tomuto bodu je uzavretá a poprosím návrhovú komisiu o návrh na uznesenie.

p. Andrejčák, poslanec MZ a člen návrhovej komisie –„Mestské zastupiteľstvo v Košiciach podľa príslušných ustanovení, berie na vedomie správu náčelníka Mestskej polície povereného zastupovaním o činnosti Mestskej polície od 1.1. 2013 do 30.6. 2013.“

Hlasovanie č. 7 -	za: 41, proti: 1, zdržal sa: 0

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 3/1 (pôvodný bod č. 21)
Informácia o príprave zmien a doplnkov Územného plánu HSA Jahodná- Kurišková

p. Raši, primátor mesta - Prejdeme ku doplnenému bodu je to bod 3/1 Informácia o príprave zmien a doplnkov územného plánu hospodársko-sídelnej aglomerácie Jahodná Kuríšková. Tento bod som dal do rokovania Mestského zastupiteľstva práve preto, že máme aj bod Zmeny a doplnky územného plánu. Keď ma to napadlo, pani poslankyňa, mohli sme  obidva body dať spolu, lebo trochu ale súvisia aj s tým ďalším, ale nevadí ten bod ostatných zmien prerokujeme v tom poradí, ako bol zaradený. Keď si prečítate informáciu, je tam postup, ktorý musí byť dodržaný pri príprave zmien a doplnkov územného plánu v akejkoľvek časti mesta. Čiže, keďže sme opakovane atakovaní, že nič nerobíme, tak chcem deklarovať nielen za vedenie mesta, ale verím, že aj za všetkých vás, že Mestské zastupiteľstvo tak, ako to schválilo, dovoľte, aby som citoval, má respektíve doterajší odmietavý postoj mesta k zámeru ťažby a spracovania uránu v lokalite Jahodná Kurišková, nemení sa a predpokladám, že ani u vás sa nemení, a toto uznesenie Mestského zastupiteľstva bolo potvrdené aj týmto zastupiteľstvom a nič iné sa na tom nedeje. K Jahodnej - Kuriškovej budú prebiehať a budú sa robiť zmeny a doplnky územného plánu sólo, pretože je to téma, ktorá sa neustále vracia a tie zmeny a doplnky územného plánu sa budú robiť tak, ako to legislatíva vyžaduje so všetkými zákonnými lehotami. Čiže, keď si pozriete materiály, aký je postup, tak viete, že stanoviská niektorých orgánov, ako je orgán ochrany prírody, orgánu Úradu verejného zdravotníctva alebo ďalšie, sú povinné aj ich absencia sa nepovažuje za súhlas. A pokiaľ tieto stanoviská k zmenám a doplnkom územného plánu dané nebudú, tak zmeny a doplnky územného plánu sú neplatné. Čiže budem robiť zmeny a doplnky územného plánu sólo k lokalite Jahodná Kurišková. Tie zmeny a doplnky územného plánu, ktoré máte teraz sa týkajú len reagovania na požiadavky mestských častí tak, ako ich mestské časti zadefinovali. Neviem, možno ste si všimli veľké zmeny sú v obci Ťahanovce a v mnohých ďalších častiach, a vyslovene sa reagovalo na požiadavky. A Jahodná - Kurišková pôjde sólo s vyjadrením všetkých orgánov, ktoré sú potrebné k tomu, aby sa akákoľvek zmena územného plánu mohla schváliť, ale hlavne aby schválenie bolo lege artis, aby nebola spochybnená, aby sme potom tieto zmeny a doplnky územného plánu nemuseli rušiť. Takže nech sa páči, otváram rozpravu k tomuto bodu aby ste vyjadrili názor aj postup a návrhy, ktoré chcete. Ja verím, že akékoľvek návrhy ohľadom postoja občanov vás všetkých k tejto téme budú totožné naprieč politickým spektrom. Nech sa páči, pani poslankyňa Gamcová, nech sa páči.

p. Gamcová, poslankyňa MZ - Ďakujem vážený, pán primátor ja by som chcela požiadať ctené zastupiteľstvo, aby si vypočulo názor participientov, ktorí nás čakali vo vestibule. Ďakujem.

p. Raši, primátor mesta - Dobre. Je všeobecný súhlas? Určite áno, takže poprosím, aby jeden zo zástupcov - má na to 3 minúty - predniesol mestskému zastupiteľstvu svoj príspevok.

p. Labaš, zástupca Slovenského zväzu ochrancov prírody a krajiny - Dobrý deň prajem. Vážený pán primátor, vážené vedenie mesta, vážení pani a dámy poslanci rád by som povedal pár slov k tomuto bodu programu. Geologický prieskum v lokalite Jahodná Kurišková začal už v roku 2005. Vtedy sme to brali ešte ako nejakú vzdialenú vec, že raz môže dôjsť k ťažbe. Po veľkej environmentálnej petícii ktorú robil Greenpeace tak legislatíva sa zmenila natoľko, že v roku 2010 vznikli pre samosprávy kompetencie, ktorým mohli samosprávy zamedziť aj  geologickému prieskumu aj ťažbe. Registrujeme kroky pána primátora, ktorý v legislatíve sa snažil o to, aby tie kompetencie zastavil, napriek tomu, že boli legislatívne snahy zrušiť tieto petície o vybojované kompetencie, takže za to určite patrí pánovi primátorovi vďaka. Treba ešte podotknúť, že koncom minulého roku bolo prijaté memorandum na úrovní ministra hospodárstva Malatinského, ktoré memorandum vlastne istí ťažbu zhora. Žiaľ bohu konštatujeme- alebo- vnímame to takto, že to memorandum má dopad na to, že ťažobná spoločnosť, ktorá robí momentálne prieskum, je veľmi trúfalá a dokonca nedávno hrozila štátu arbitrážou nejakých 20 000 000 eur. Nebyť toho memoranda, si myslím, že toho by sme sa nemuseli obávať, pretože by sa malo postupovať v zmysle legislatívy. Memorandum je vlastne umelý prvok, ktorý môže poškodiť legislatívny postup schvaľovania resp. neschvaľovania ťažby. Sme radi, že vlastne, keď sme zistili, že existuje to memorandum, resp. novinári to vyňuchali, tak, že sme teda pristúpili k protestom verejnosti. A sme radi, že aj vedenie mesta sa k tej našej pomyselnej protiuránovej koalícii pridalo. O to viac sme sklamaní, keď sledujeme ďalšie kroky, respektíve nečinnosť mesta, a že veci sa nehýbu dopredu, ale jednoducho nič sa nedeje. Preto sme vyzvali pána primátora aj poslanca, aj vám poslancom sme na vedomie dali tento list, v ktorom sme vyzvali, aby sa niečo dialo pretože, keby mesto postupovalo nejakým radikálnym spôsobom, využívajúc svoje kompetencie, tak isto myslím aj samosprávny kraj a ich priľahlé obce, ktoré sú dotknutými obcami, tak jednoducho prieskum asi by sa ukončil tichým odchodom prieskumnej alebo ťažobnej firmy z ložiska a všetko by bolo ukončené. Napriek tomu to sledujeme, že prieskum pokračuje ďalej. Dokonca vyskytla sa situácia, aby boli všetci informovaní, minister životného prostredia zrušil rozhodnutie o poslednom predĺžení prieskumného územia a to dáva šancu znova využiť kompetencie samosprávy, ktorá ich má jednoznačné, keď by sa obnovilo to rozhodnutie, resp. konanie o predĺženie prieskumu, tak samospráva má možnosť vetovať toto rozhodnutie. Keďže v územnom pláne, ako vidíme, tá správa, ktorá bola poskytnutá poslancom nič nenasvedčuje, že by sa niečo konalo, tak predpokladám, že uľahčí to postup prieskumnej spoločnosti a možno bude aj tlak vyvíjaný na ministra životného prostredia, aby vyhovel protestu Ludovika Energy, tej ťažobnej spoločnosti a jednoducho veci sa vrátia do pokračujúceho kolobehu.
 
p. Raši, primátor mesta - Ďakujem pekne.
 
p. Labaš, zástupca Slovenského zväzu ochrancov prírody a krajiny - Ešte, ak dovolíte, ešte asi takže považujeme za trestuhodné, že proces zabezpečenia zmien a doplnkov územného plánu HSA Košice pre rok 2013 v lokalite Jahodná - Kurišková sa ani len nezačal, pán primátor nedal pokyn na prípravu zmien a doplnkov pre rok 2013. Namiesto toho je predložená len informácia, ktorú máte. Táto informácia, keď ju schválite, nikoho k ničomu nezaväzuje, neurčuje žiadne termíny, nedefinuje zodpovedných, vytvára podmienky na ďalšie ťahanie času priestor na to, aby sa ťažba a spracovanie uránu v Košiciach mohli nerušene pripravovať.

p. Raši, primátor mesta - Ďakujem pekne pán Labaš, dovoľte, aby som zareagoval predtým, ako dám slovo ďalším. Kým ste hovorili od srdca, tak ste museli aj vedenie mesta pochváliť. Ďakujem pekne. A potom, keď ste čítali pripravený materiál, tak to bolo presne to, čo sme dostali všetci poslanci. Čiže ešte raz, aby som to zopakoval.  Vedenie mesta nemení svoj postoj k ťažbe a spracovaniu uránu. Aby to bolo všetkým jasné. Ja verím, že aj poslanci mestského zastupiteľstva majú ten istý názor. Po druhé, súhlas s prieskumným územím bol daný v roku 2005 vtedajším ministrom životného prostredia. Vtedy to bol za SMK pán minister, a to jedno, bolo to vtedy dané a akékoľvek ďalšie rozhodnutia kompetentných úradov musia byť v súlade so zákonom. Ale naozaj je teda situácia taká, že minister životného prostredia akceptoval protest Generálnej prokuratúry. Čiže to je ďalšia vec, ktorá je jednoznačne pozitívna v tomto. Po tretie: Mestá a obce si zachovávajú možnosť sa vyjadrovať k tomu, čo sa deje v ich lokalitách. A tak, ako ste sám povedali aj napríklad pri zákone o mimoriadnych investíciách som dal pozmeňujúci návrh s kolegom a vyňala sa banská činnosť, činnosti v ktorej sa dá obísť mesto, tzn. že máme zachované toto právo. Za ďalšie nie je pravda, že som nedal žiaden pokyn. To, že sa z magistrátu vynáša, to je fakt. Magistrát je tak isto deravá informačná inštitúcia, ako každá inštitúcia. Ale ja som dal pokyn, aby sa začali pripravovať zmeny a doplnky územného plánu. Čiže ten, kto vám povedal niečo iné, vás oklamal. Za ďalšie: memorandum nie je záväzným právnym aktom. To si môžete sadnúť s právnikmi, môžete si ho prečítať a rozanalyzovať. Ale hlavne, memorandum vôbec nie je nejakým záväzným právnym aktom pre reakcie miest a obcí v akomkoľvek procese povoľovania. Nie je žiadnym záväzným aktom pre mesto Košice. A za ďalšie: na to,  aby tá informácia dostala nejakú vážnejšiu váhu, lebo ja som minule povedal, že my tu vykopávame otvorené dvere. Ale, ja nemám problém na každom mestskom zastupiteľstve dať návrh, ktorý si na každom mestskom zastupiteľstve potvrdíme a na každom mestskom zastupiteľstve budeme deklarovať to, čo chcú naši občania. Čiže ja by som poprosil, pán námestník je prihlásený, aby dal návrh na doplnenie tohto materiálu s tým, že by sme doplnili uznesenie. Teda, že okrem toho, že mestské zastupiteľstvo berie na vedomie informáciu o postupe pri zabezpečovaní návrhu zmien a doplnkov územného plánu Hospodársko-sídelnej aglomerácie Košice lokalita Jahodná - Kurišková, poprosím, aby pán námestník dal návrh na doplnenie uznesenia, že mestské zastupiteľstvo žiada námestníka primátora alebo primátora, zabezpečiť vypracovanie zmien a doplnkov územnoplánovacej  deklarácie, doplnenie dokumentácie doplnenia regulatívov UPN HSA Košice so zameraním na zákaz banskej činnosti v lokalite Jahodná - Kurišková. Termín ihneď, zodpovedný -z textu. Dobre, čiže keď chceme, dáme si toto, a každé zastupiteľstvo dáme niečo nové, pretože -naozaj sa to stáva politickou témou. Napriek tomu, že všetci máme k tejto otázke jasný postoj. Ale už možno nie sú iné témy, tak sa táto téma otvára. Ale chceme všetci, aby občania v tomto meste boli kľudní a spávali spokojne. Ja som naposledy minule deklaroval, že kým budem primátorom, žiadna ťažba uránu tu nebude. Oslovili ma ľudia na ulici, a čo keď nebudem primátor? Tak asi budem musieť rozmýšľať o tom, aby som túto istotu dal, že budem dlho primátor. Ale hlavne nechcem, aby sa z toho stala téma malej skupiny ľudí, pretože tento názor je nás všetkých - hej? takže pán námestník, nech sa páči. Ďakujem pekne, pán poslanec Süli, po ňom pán poslanec, pán viceprimátor Jakubov.

p. Süli, poslanec MZ - Vážený pán primátor, ctené zastupiteľstvo. Táto problematika nadobúda momentálne už aj taký stredoeurópsky rozmer, keď čítam dennú tlač a počúvam rôzne správy. V Kremnici kyanidovou metódou chcú ťažiť zlato, v západnej časti Rumunska chcú ťažiť kyanidovou metódou zlato taktiež, a čo boh nechce, tá istá kanadská firma tu urobí, povedal by som po slovensky, devastáciu prírody a proste životného prostredia nevydanými rozmermi a možno aj s nejakými spôsobmi, ktoré nie sú celkom čisté. Chcem pripomenúť všetkým vám, že v západnej časti Rumunska chcú otvoriť jedno odkalisko o rozmeroch jak Zemplínska Šírava. Je to kyanidové odkalisko. A neviem, či si pamätáte pred asi desiatimi rokmi, takáto hrádza sa v Rumunsku pretrhla otrávila celú Tiszu, veľkú časť Dunaja a napriek tomu nikomu sa nič nestalo. Aj keď zistili, že bol to veľký priestupok. Ja chcem využiť aj prítomnosť pani poslankyne Smolkovej, aby táto problematika bola otvorená aj v Európskom parlamente. Lebo na jednej strane nám vyčítajú, že  nezamestnanosť atď., a že máme obrovské rezervy 
v turistickom ruchu, ale na druhej strane je tu nejaká cudzia firma, mimo Európy, ktorá nám devastuje prostredie. Prečítal som si odborné články k tejto problematike a tam bolo napísané, že keď sa to urobí, tak minimálne na 100 rokov alebo 200 rokov. Dovtedy to životné prostredie bude tak zdevastované, že ho nikto nedá do poriadku a keby ho chcel niekto dať do poriadku a vrátiť späť do normálneho stavu, stálo by to podstatne viacej ako je cena 300 ton zlata, čo tam je vo v zemi ukryté. A chcel by som upozorniť všetkých vás, že s tým uránom je to isté. To isté. Zase sú tu Kanaďania, určitá kanadská spoločnosť. Nehovorím, že sú to Kanaďania, možno že to vôbec nie sú Kanaďania, ale tam sú zaregistrovaní a tu nenapadne chcú devastovať prostredie. Ten urán je o to nebezpečnejší, že je neviditeľný, pekne žiari a nie 100 rokov, 200 rokov, ale do existencie zemegule. Všetko.

p. Raši, primátor mesta - Ďakujem pekne pán poslanec. Pán námestník, nech sa páči.

p. Jakubov, námestník primátora - Ďakujem za slovo. Vážený poslanecký zbor, keď sme pripravovali tento materiál- informáciu o Jahodnej - Kuriškovej, prešli sme si celú platnú legislatívu, aby to, čo príjmeme na našom zastupiteľstve, malo aj právnu váhu. Požiadavka, ktorá vyšla zo strany občanov na zaradenie tohto materiálu v rámci zmien a doplnkov 2013. Vzhľadom na stav prerokovania, v akom sa to nachádzalo a vzhľadom na to, ktoré stanoviská my musíme, ak chceme schváliť takýto materiál, dostať, hej a mať ich reálne na stole, inak je to schválenie právne neúčinné, neumožňovali, aby sme to už zaradili spätne do pripravovaného materiálu zmien a doplnkov územného plánu na rok 2013. Ale tak, ako povedal pán primátor, touto problematikou sa pravidelne zaoberáme a chceme aby to, čo vzíde z tohto zastupiteľstva, aby fakt malo právnu váhu, aby bolo právne nenapadnuteľné. Z tohto dôvodu bola predložená táto informácia, aký sa očakáva právny postup. A tak ako povedal pán primátor, osvojím si jeho návrh a odporúčam, aby doplnenie po zobratí na vedomie, teda v tejto časti uznesenie, aby bolo doplnené o časť „žiada námestníka primátora zabezpečiť vypracovanie zmien a doplnkov územnoplánovacej dokumentácie, doplnenie regulatívov územného plánu hospodársko-sídelnej aglomerácie Košice so zameraním na zákaz banskej činnosti v lokalite Jahodná - Kurišková, termín ihneď.“ Ďakujem.

p. Raši, primátor mesta - Ďakujem pekne, uzatváram rozpravu k tomuto bodu, poprosím predložiť návrh na zmenu uznesenia návrhovej komisii. Máte to? Máte, dobre. Takže, nech sa páči, návrhovú komisiu budeme najprv hlasovať o návrhu na doplnenie uznesenia, potom o uznesení. Nech sa páči.

p. Andrejčák, poslanec MZ a člen návrhovej komisie - Návrhová komisia obdržala jeden doplňujúci návrh predložený pánom námestníkom Jakubovom. „Mestské zastupiteľstvo podľa príslušných ustanovení, žiada námestníka primátora zabezpečiť vypracovanie zmien a doplnkov územnoplánovacej dokumentácie doplnenie regulatívov UPN HSA Košice so zameraním na zákaz banskej činnosti v lokalite Jahodná - Kurišková. Termín ihneď.“ 

p. Raši, primátor mesta - Ďakujem, prosím hlasujte.

Hlasovanie č. 8   -	za: 45, proti: 0, zdržalo sa: 0

p. Andrejčák, poslanec MZ a člen návrhovej komisie - Pôvodný návrh na uznesenie: „Mestské zastupiteľstvo v Košiciach, podľa príslušných ustanovení, berie na vedomie informáciu o postupe pri zabezpečovaní návrhu zmien a doplnkov územného plánu Hospodársko-sídelnej aglomerácie Košice, lokalita Jahodná - Kurišková.“ 

Hlasovanie č. 9   -	za: 45, proti: 0, zdržalo sa: 0

p. Raši, primátor mesta – Konštatujem, že uznesenie bolo schválené. Ďakujem.
- - -

Bod č. 4 
Správa o odpovediach na interpelácie a dopyty poslancov mestského zastupiteľstva, ktoré  boli prednesené na XVII. rokovaní MZ dňa 17.06.2013

p. Raši, primátor mesta - Prejdeme k bodu číslo 4. Poprosím riaditeľa magistrátu, pána inžiniera Lazúra, aby uviedol Správu o odpovediach na interpelácie a dopyty poslancov, ktoré boli prednesené na rokovaní Mestského zastupiteľstva 17.6. 2013. Pán riaditeľ, máte slovo.

p. Lazúr, riaditeľ MMK - Vážený pán primátor, ctené Mestské zastupiteľstvo. Na vaše interpelácie a dopyty samozrejme bolo odpovedané v zákonných lehotách písomne. Bežné operatívne úlohy boli vlastne riešené okamžite, problémy boli odstránené. Tam, kde boli požiadavky a predloženie materiálov a zmlúv, tak sme tak isto reagovali okamžite. Tam, kde sú problémy - či už časové alebo finančné, snažili sme sa naškrtnúť cestu, ktorou sa treba uberať. Takže pokiaľ sú nejaké otázky alebo pripomienky, nech sa páči. Keď nie, poprosím, aby ste materiál zobrali na vedomie. Ďakujem.

p. Jakubov, námestník primátora - Ďakujem pekne pánovi riaditeľovi Magistrátu. Chcel by som ešte upozorniť, že predložený materiál mestská rada prerokovala na svojom 30. rokovaní 19.8. 2013 a odporučila ho mestskému zastupiteľstvu prerokovať. Nech sa páči, otváram rozpravu k tomuto materiálu. Ak sa nikto nehlási, uzatváram rozpravu a poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení, berie na vedomie správu o odpovediach na interpelácie a dopyty poslancov Mestského zastupiteľstva, ktoré boli prednesené na XVII. rokovaní Mestského zastupiteľstva v Košiciach.“ 

p. Jakubov, námestník primátora - Ďakujem, prosím hlasujte.

Hlasovanie č. 10   -	za: 43, proti: 1, zdržal sa: 1

p. Raši, primátor mesta – Konštatujem, že materiál bol schválený.
- - -

Bod č. 5
Prerokovanie protestu prokurátora a návrh na zrušenie VZN mesta Košice č. 10 o ochrane mokradí na území mesta Košice

p. Raši, primátor mesta - Ďakujem pekne. Pod bodom číslo 5 je materiál Prerokovanie protestu prokurátora a návrh na zrušenie VZN mesta Košice číslo 10 o ochrane mokradí na území mesta Košice. Pokiaľ ste si všimli, v poslednej dobe nám chodí pomerne veľa protestov prokurátora, ktoré čistí alebo upravujú všeobecne záväzné nariadenia. Väčšinou tie, ktoré boli prijaté v rokoch 92, 3, 4, keď sa vlastne kreovali nové všeobecné záväzné nariadenia mesta, ale aj niektoré z novších, ktorých prijímalo už aj toto zastupiteľstvo. Tento protest prokurátora hovorí, že týmto všeobecne záväzným nariadením bolo porušené ustanovenie zákona o obecnom zriadení, a teda že rieši veci, na ktoré všeobecne záväzné nariadenie prokurátora riešiť nemá, pretože sú riešené vo vyšších právnych normách alebo že sú riešené samostatnými zákonmi. Aby sme vedeli aký je postup, pretože o tomto nariadení bola pomerne veľká diskusia. Dúfam, že sa prihlásite aj do rozpravy. Čiže mesto Košice je povinné predložiť návrhy na zrušenie všeobecne záväzných nariadení a vy rozhodnete, či to zrušenie prebehne alebo nie. Ale pokiaľ by sme ho nepredložili, tak vedome nepredkladáme veci, ktoré boli prokurátorom vyhodnotené ako protizákonné. Takže nech sa páči, otváram rokovanie k bodu číslo 5 a poprosím eventuálne, aby niekto z komisie sa prihlásil a povedal nám, aký bol názor komisie. Nech sa páči. Pán poslanec Demský, nech sa páči.

p. Demský, poslanec MZ - Vážený pán primátor, kolegyne, kolegovia. Komisia životného prostredia verejného poriadku a ochrany zdravia sa zaoberala týmto všeobecným záväzným nariadením a vyjadrila obavy, aby po jeho vlastne zrušení nedošlo k nejakému stavu, že toto územie nebude chránené. Preto, nie že neodporúča vyhovieť protestu prokurátora, ale požaduje, aby sa prerušilo rokovanie o tomto bode a pokračovalo sa v ňom až po schválení miestneho územného systému ekologickej stability a jeho implementácie do územného plánu mesta Košice, ktorý sa spracováva a bude súčasťou všeobecne záväzného nariadenia číslo 39 mesta Košice, ktorým sa vyhlasuje záväzná časť územného plánu Hospodárskej sídelnej aglomerácie Košice. 

p. Raši, primátor mesta - Ďakujem pekne. Poprosím ale, aby sa niekto prihlásil alebo, aby ste sa vy prihlásili s procedurálnym návrhom, lebo návrh na prerušenie musí ísť procedurálnym, dobre, nech sa páči, pán poslanec ešte raz procedurálny návrh teda.

p. Demský, poslanec MZ - Takže procedurálny návrh je, prerušiť rokovanie o tomto bode číslo 5 o zrušení Všeobecne záväzného nariadenia číslo 10 a pokračovať až po schválení miestneho územného systému ekologickej stability.

p. Raši, primátor mesta - Prosím hlasujte.

Hlasovanie č. 11   -	za: 42, proti: 0, zdržali sa: 2

p. Raši, primátor mesta - Čiže, dokončíme rozpravu prihlásených rečníkov do rozpravy pred schválením prerušenia. Čiže za starostov mestských častí a potom pán poslanec Süli.

p. Bauer, starosta MČ Košice – Západ: Ďakujem pekne pán primátor, páni poslanci. Chcel som vyjadriť rovnakú obavu ako pán poslanec Demský a povedať to, že máme záujem na tom, aby ten režim ochrany mokrade, a hlavne čo sa týka Terasy, aby zostal nejakým spôsobom zachovaný - či už teda hľadaním spôsobov cez územný plán alebo rokovaním so štátnou správou životného prostredia, ktorá podľa zákona podľa prokurátora má možnosť takýto režim nastoliť. Ďakujem pekne za toto riešenie.

p. Raši, primátor mesta - Ďakujem pekne, pán poslanec Süli nech sa páči.

p. Süli, poslanec MZ - Vážený pán primátor, ctené zastupiteľstvo, treba si uvedomiť, že toto VZN-ko, ktoré bolo v rokoch deväťdesiatych rokoch prijaté tu na mestskom zastupiteľstve, nie je protizákonné a neprieči sa ani ústave. Takže ja si myslím, že je namieste aby  nebol zrušený, nakoľko z praxe vieme, že niektorí prednostovia nejakých inštitúcií štátnych, nie vždy dodržujú platnú legislatívu a hľadajú obkľuku. A tobôž, keď vydajú nejaké rozhodnutie pre nejakého developera, ktorý tam chce postaviť nejaké obytné sídlo alebo nejaký obytný súbor, bude potom požadovať od štátu nejaké odškodné, keď sa mu to nepodarilo, lebo on už dostal jeden súhlas od stavebného úradu alebo nejakého úradu životného prostredia a potom vznikajú len problémy typu Strelinstav. Ja si myslím, že toto VZN-ko, keď nie je protizákonné, neprieči sa ústave je namieste, aby tu ostalo, aby sme chránili životné prostredie okolo Košíc. Ďakujem.

p. Raši, primátor mesta - Ďakujem pekne. Pán poslanec, to je na diskusiu medzi vami a prokurátorom, ktorý ho označuješ za protizákonné. Keďže bola prerušená rozprava, tak ako to navrhol pán poslanec Demský, prerušujeme rokovanie o tomto bode.
- - -

Bod č. 6
Prerokovanie protestu prokurátora a návrh na zrušenie VZN mesta Košice č. 18 zásady používania erbu mesta Košice

p. Raši, primátor mesta - Prejdeme k ďalšiemu bodu. Je to bod číslo 6. Je to materiál Prerokovanie protestu prokurátora a návrh na zrušenie všeobecne záväzného nariadenia mesta Košice číslo 8 na zásady používania erbu. Tak isto prokurátor namieta, že sa nedodržali základné právne a legislatívne princípy pri prijímaní tohto všeobecne záväzného nariadenia. A z toho pohľadu nemožno spoľahlivo určiť platnosť ani účinnosť nariadenia, jeho ďalších zmien a ani text samostatného nariadenia. Preto je dávame návrh  na zrušenie nariadenia na rokovanie mestského zastupiteľstva, a určenie erbu mesta bude spracované v súlade s legislatívnymi pravidlami a po spracovaní predložené na schválenie mestskému zastupiteľstvu tak, aby sme teda všeobecne záväzné nariadenie o používaní erbu mali a zároveň, aby sme sa vyhli akýmkoľvek "non lege artis" postupom. Otváram  k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo Košice, podľa príslušných ustanovení, po a) vyhovuje protestu prokurátora proti Všeobecne záväznému nariadeniu mesta Košice číslo 18 zásady používania erbu mesta Košice, a po b) schvaľuje zrušenie všeobecne záväzného nariadenia mesta Košice číslo 18 zásady používania erbu mesta Košice.“ 

p. Raši, primátor mesta - Ďakujem pekne, prosím hlasujte.

Hlasovanie č. 12  -	za: 43, proti: 1, zdržali sa: 2

p. Rabi, primátor mesta - Konštatujem, že uznesenie bolo schválené. Ďakujem.
- - -

Bod č. 7
Prerokovanie protestu prokurátora a návrh na zrušenie VZN mesta Košice č. 22 o zásadách používania vlajky mesta Košice

p. Raši, primátor mesta - Prejdeme k bodu číslo 7. Je to tak isto Prerokovanie protestu prokurátora a návrh na zrušenie VZN mesta Košice číslo 22 o zásadách používania vlajky mesta Košice. Tie námietky sú podobné ako tomu bolo v predchádzajúcom VZN-ku a preto je návrh legislatívy mesta Košice, aby sa určenie vlajky mesta bolo spracované v súlade s legislatívnymi pravidlami a po spracovaní predložené na schválenie mestskému zastupiteľstvu tak, aby nebolo v kontradikcii so všeobecne záväznými platnými predpismi. Nech sa páči, otváram rozpravu k tomuto bodu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení, po a) vyhovuje protestu prokurátora proti Všeobecne záväznému nariadeniu mesta Košice číslo 22/1994 o zásadách používania vlajky mesta Košice, a po b) schvaľuje zrušenie všeobecne záväzného nariadenia mesta Košice číslo 22/1994 o zásadách používania vlajky mesta Košice.“ 

p. Raši, primátor mesta - Ďakujem, prosím hlasujte.

Hlasovanie č. 13  -	za: 44, proti: 1, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 8
Prerokovanie protestu prokurátora a návrh na zrušenie § 3 ods. 2 VZN mesta Košice č. 122 o zozname a evidencii pamätihodností mesta Košice

p. Raši, primátor mesta - Prejdeme k bodu číslo 8. Je to materiál Prerokovanie protestu prokurátora a návrh na zrušenie § 3 ods. 2 všeobecne záväzného nariadenia mesta Košice číslo 122 o zozname a evidencie pamätihodností mesta Košice. Ide o všeobecne záväzné nariadenie, ktoré sme už prijali my, teda toto mestské zastupiteľstvo a ktoré reagovalo na udalosti, ktoré sa diali pri odhalení busty Esterházyho, ak si dobre pamätám, ktoré sa udialo ale na súkromnom priestore. Viete, že tam boli veľké emócie aj fyzické napadnutia. Preto sme prijali všeobecne záväzné nariadenie kde sme hovorili o tom, že mesto musí dať stanovisko k inštalácii akýchkoľvek sôch, búst alebo niečoho vo verejných priestoroch. Čiže prokurátor namietal to, že nemôžeme zakazovať inštaláciu niečoho, čo sa nachádza na súkromnom priestore. Ten priestor bol súkromný ale bol oplotený plotom, ktorý bol priehľadný. Preto legislatíva mesta navrhla upravenie § 3 ods. 2, ktorý  bude znieť tak, aby bol v súlade s legislatívou: Pred umiestnením, premiestnením alebo odstránením hnuteľných alebo nehnuteľných vecí podľa § 2 ods. 1 na verejných priestranstvách, na nehnuteľnostiach vo vlastníctve mesta, vlastník pamätihodnosti požiada mesto o zaujatie stanoviska k umiestneniu, premiestneniu alebo odstráneniu. Čiže môžeme to aplikovať iba na nehnuteľnosti, ktoré sú vo vlastníctve mesta. Takto toto VZN-ko bude upravené. Otváram rozpravu k tomuto VZN- ku. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení, po a) berie na vedomie protest prokurátora proti § 3 ods. 2 Všeobecne záväzného nariadenia mesta Košice číslo 122/2011 o zozname a evidencie pamätihodnosti mesta Košice, a po b) schvaľuje zmenu § 3 ods. 2 Všeobecne záväzného nariadenia mesta Košice číslo 122/2011 o zozname a evidencii pamätihodnosti mesta Košice podľa predloženého návrhu.“

p. Raši, primátor mesta -  Ďakujem pekne, prosím hlasujte.

Hlasovanie č. 14  -	za: 44, proti: 0, zdržali sa: 2

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 9
Návrh VZN mesta Košice o symboloch mesta Košice

p. Raši, primátor mesta -  Prejdeme k bodu číslo 9. Je to Návrh všeobecne záväzného nariadenia mesta Košice o symboloch mesta Košice. A rovno k nemu otvorím rozpravu. Nech sa páči, pani poslankyňa Adamčíková.

p. Adamčíková, poslankyňa MZ a členka návrhovej komisie - Ďakujem veľmi pekne. Vážený pán primátor, kolegyne, kolegovia, dovoľte mi, aby som na základe výsledkov rokovania legislatívnej komisie požiadala a podala procedurálny návrh na prerušenie rokovania v tomto bode vzhľadom na to, že legislatívna komisia považuje za potrebné dané VZN ešte dopracovať.

p. Raši, primátor mesta - Ďakujem pekne. Čiže budeme hlasovať. Prosím hlasujte o tomto procedurálnom návrhu o prerušení materiálu.

Hlasovanie č. 15  -	za: 44, proti: 0, zdržal sa: 1

p. Raši, primátor mesta - Ešte pred schválením tejto procedúry sa prihlásil pán starosta Petrvalský, takže ešte jemu dáme slovo a potom poprosím legislatívnu komisiu, keď sa zhodne na návrhu, ktorý bude podľa vás úplne s tým, čo mesto potrebuje, tak aby bol predložený. Pán starosta, nech sa páči.

p. Petrvalský, poslanec MZ - Ďakujem veľmi pekne pán primátor za slovo. Spomenul som si ešte na jednu vec, kde sa tieto symboly mesta používajú. Máme zriadenú stránku Karate klubu Union a odtiaľ je odklik na mesto Košice. A ako ikonu tohto odkliku používam erb mesta. Dostal som od mesta na to povolenie, na takéto používanie. To isté mám povolenie od mestskej časti, aby na našej stránke Karate klubu Union tento erb bol použiteľný. O týchto záležitostiach ja v našom VZN-ku som nenašiel stopu. Takže bolo by dobré, keby takéto veci boli zaradené do VZN-ka, že skutočne, pokiaľ nejaká inštitúcia, ktorá reprezentuje mesto Košice a má odklik priamo na stránku mesta, aby mohla tento erb použiť. Samozrejme, po napísaní žiadosti a po potvrdení tejto žiadosti od mesta. Ďakujem.

p. Raši, primátor mesta - Ďakujem pekne. Pani doktorka Adamčíková poprosím, poznačte si, pretože naozaj mnoho aj športových klubov aj organizátorov kultúrnych podujatí chce robiť odkliky, chcú používať erby na tlačovinách, na webových stránkach, takže aby to bolo jasne dané. Dobre, ďakujem pekne. Pán poslanec Rusnák, pán poslanec Ihnát, bolo odhlasované prerušenie rozpravy, faktická poznámka je súčasťou rozpravy. Takže, poprosím vás potom. Ďakujem pekne, čiže rokovanie o tomto bode nemôžeme pokračovať, lebo sme si schválili prerušenie rozpravy. Takže ďakujem pekne. Rozprava k tomuto bodu bola prerušená.
- - -

Bod č. 10
Návrh na zmeny VZN mesta Košice č. 76 o poskytovaní dotácií z rozpočtu mesta Košice

p. Raši, primátor mesta - Pod bodom číslo 10 máme materiál Návrh na zmeny Všeobecne záväzného nariadenia mesta Košice číslo 76 o poskytovaní dotácií z rozpočtu mesta Košice. Na základe kontroly, ktorá prebehla na meste Košice, bolo vytknuté, že vyúčtovanie dotácií musí byť urobené v tridsiatom do 31. decembra kalendárneho roku. My sme to mali robené do 31. januára, pretože mnohé akcie sa konali koncom roka a združenia a športové kluby, ktoré to dostavali nestihli jednoducho do Silvestra toto zúčtovanie urobiť. Toto musíme zmeniť. Bola to výtka NKÚ, že z hľadiska platnej legislatívy je nevyhnutné zúčtovanie urobiť v danom roku, ako bola dotácia daná. Na druhej strane, keďže vieme, že nie každý bude môcť tú dotáciu zúčtovať, dala sa možnosť mestu, aby povinnosť penále, keď nezúčtuje dotáciu, nevznikla automaticky, ale aby to bolo na individuálnom posúdení, pretože presné vyúčtovanie dotácií, ktoré sa týkajú koncom roka, by sa stalo, že každý, kto dostane dotáciu koncom roka, automaticky bude musieť zaplatiť penále, pretože ju nestihne zúčtovať. Takže na základe tohto dávame túto zmenu všeobecne záväzného nariadenia. Otváram k tomuto rozpravu. Pán poslanec Lasky, nech sa páči.

p. Lasky, poslanec MZ - Vážený pán primátor, vážené kolegyne, kolegovia. Tento bod finančná komisia riadne prerokovala a prijala k tomu uznesenie na základe ktorého predložím pozmeňujúci návrh. Uznesenie bolo. Finančná komisia odporúča mestskému zastupiteľstvu prerokovať a schváliť zmeny VZN mesta Košice číslo 76 o poskytovaní dotácií z rozpočtu mesta Košice podľa predloženého návrhu, so zmenou textu § 6,  sankcia to porušenie ustanovenia tohto nariadenia je postihnuteľné podľa osobitných predpisov. Na základe toho by som rád predložil pozmeňujúci návrh z finančnej komisii, za ktorý hlasovali všetci prítomní, ktorí sa zúčastnili a tento pozmeňujúci návrh znie: Mestské zastupiteľstvo v Košiciach podľa § 6 zákona č. 369/1990 Zb. o obecnom zriadení a v znení neskorších predpisov, § 10 ods. 3 písm. b) zákona č. 401 1990 Zb. o meste Košice v znení neskorších predpisov, § 6 ods. písm. 2 a Štatútu mesta Košice, schvaľuje nasledovnú zmenu Všeobecne záväzného nariadenia mesta Košice číslo 76 o poskytovaní dotácií z rozpočtu mesta Košice § 6 vrátane nadpisu, znie: § 6 Sankcie, porušenie ustanovení tohto  nariadenia postihnuteľné podľa osobitných predpisov. Ďakujem pekne.

p. Raši, primátor mesta - Ďakujem pekne. Ak sa nikto ďalší nehlási, uzatváram rozpravu a poprosím návrhovú komisiu, aby predkladala návrhy uznesenia.
	
p. Andrejčák, poslanec MZ a člen návrhovej komisie - Návrhová komisia obdržala jeden pozmeňujúci návrh k tomuto bodu od pána poslanca Laského, ktorý znie: „Mestské zastupiteľstvo v Košiciach podľa príslušných ustanovení schvaľuje nasledovnú zmenu Všeobecne záväzného nariadenia mesta Košice číslo 76 o poskytovaní dotácií z rozpočtu mesta Košice. § 6 vrátane nadpisu znie: § 6 Sankcie, porušenie ustanovení tohto nariadenia je postihnuteľné podľa osobitných predpisov.“

p. Raši, primátor mesta -  Ďakujem pekne, prosím hlasujte.

Hlasovanie č. 16  -	za: 42, proti: 1, zdržali sa: 3

p. Raši, primátor mesta - Konštatujem, že uznesenie bolo schválené. Nech sa páči, návrhová komisia.

p. Andrejčák, poslanec MZ a člen návrhovej komisie - Pôvodný návrh na uznesenie: „Mestské zastupiteľstvo v Košiciach podľa príslušných ustanovení schvaľuje zmeny Všeobecne záväzného nariadenia mesta Košice číslo 76 o poskytovaní dotácií z rozpočtu mesta Košice podľa predloženého návrhu, vrátane schváleného pozmeňujúceho návrhu.“ 

p. Raši, primátor mesta - Ďakujem pekne, prosím hlasujte.

Hlasovanie č. 17  -	za: 43, proti: 1, zdržali sa: 2

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 11
Návrh Všeobecne záväzného nariadenia mesta Košice o určení názvu námestia -Námestie sv. Cyrila a Metoda

p. Raši, primátor mesta - Predkladám pod bodom číslo 11 Návrh Všeobecne záväzného nariadenia mesta Košice o určení názvu námestia. Bude to týmto názvom – „ Námestie svätého Cyrila a Metoda“. Ide o námestie v Mestskej časti Krásna, kde bol včera otvorený zrekonštruovaný investičný projekt Európskeho hlavného mesta kultúry. Takže nech sa páči, otváram k tomuto bodu rozpravu. Ak sa nikto nehlási, uzatváram rozpravu, poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení schvaľuje všeobecne záväzné nariadenie mesta Košice o určení názvu námestia „Námestie svätého Cyrila a Metoda“ podľa predloženého návrhu.“ 

p. Raši, primátor mesta - Ďakujem pekne, prosím hlasujte.

Hlasovanie č. 18 -	za: 45, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem pekne, gratulujem Krásnej.
- - -

Bod č. 12
Návrh Všeobecne záväzného nariadenia mesta Košice o určení názvu ulice - Ulica nad Bangortami

p. Raši, primátor mesta - Ďalším bodom je bod číslo 12. Je to Návrh Všeobecne záväzného nariadenia mesta Košice o určení názvu ulice  „Ulica nad Bangortami“. Tak isto je to požiadavka Mestskej časti Košice - Myslava. Geografické vyobrazenie tejto ulice máte v priloženom materiáli. Nech sa páči, otváram rozpravu k tomuto bodu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení schvaľuje Všeobecne záväzné nariadenie mesta Košice o určení názvu ulice – „Ulica nad Bangortami“, podľa predloženého návrhu.“ 

p. Raši, primátor mesta - Prosím hlasujte.

Hlasovanie č. 19 -	za: 45, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 13
V úvode rokovania stiahnutý z programu.
- - -

Bod č. 14
Monitorovacia správa programového rozpočtu mesta Košice k 30.06.2013

p. Raši, primátor mesta - Bod 13 bol pred schvaľovaním programu stiahnutý z programu rokovania mestského zastupiteľstva, preto prejdeme k bodu číslo 14. Je to Monitorovacia správa programového rozpočtu mesta Košice k 30.6.2013. Poprosím pani inžinierku Kažimírovú o krátku informáciu k monitorovacej správe.

p. Kažimírová, zástupkyňa riaditeľa MMK - Dobrý deň. Vážený pán primátor, vážené mestské zastupiteľstvo. Monitorovaciu správu predkladáme štandardne v zmysle zákona o rozpočtových pravidlách. K 30.6.2013 bolo plnenie rozpočtu, dá sa povedať, že v ažurite, hlavne čo sa týka bežných príjmov a bežných výdavkov. Z bežných príjmov sme mali plnenie na 49 %, bežných výdavkoch na 45 %. Trošku nižšie plnenie je v kapitálových príjmoch a výdavkoch. Ale tam sme závislí hlavne od financovania alebo čerpania prostriedkov z EÚ, hlavne na investičné akcie EHMK, a vo finančných operáciách tak isto. Tam ide o prijaté úvery a splátky úverov. A prijaté úvery čerpáme podľa toho, ako sa financujú investičné akcie EHMK a ostatné investičné akcie z EU fondov. Čiže celkovo z plánovaných 189 a pol milióna eur máme plnenie na vyše 86 000 000 eur a skončili sme s prebytkom hospodárenia 5,2 milióna eur. Súčasťou správy je aj tabuľka o stave dlhov k 30.6.2013 a potom prehľad o záväzkoch a pohľadávkach k 30.6.2013.

p. Raši, primátor mesta - Ďakujem pekne, otváram rozpravu k Monitorovacej správe programového rozpočtu mesta. Pán poslanec Lasky, nech sa páči.

p. Lasky, poslanec MZ - Vážený pán primátor, vážené kolegyne, kolegovia. Finančná komisia aj tento bod riadne prerokovala a odporúča mestskému zastupiteľstvu zobrať na vedomie. Ďakujem pekne.

p. Raši, primátor mesta - Ďakujem pekne, pán poslanec Rusnák, nech sa páči.

p. Rusnák, poslanec MZ -  Ďakujem za slovo vážený pán primátor. Iba najprv k tomu, čo som sa vtedy chcel prihlásiť k bodu tuším 9 alebo 8. Chcel som iba povedať toľko, že momentálne nemáme platnú legislatívu pre 2 mestské symboly, pre erb a vlajku. Pretože staré VZN-ka sme zrušili a nové VZN-ko nám legislatívna právna komisia zatiaľ zablokovala. Ale to iba na margo toho. K bodu, ktorý je predmetom alebo k tomuto bodu číslo 14. Chcel by som sa opýtať pani Kažimírovej, pretože keď som si pozeral v tabuľkách, tak v doprave zimná údržba je prekročený o 130 percent. V zmysle  práve tej legislatívy, ktorú ona spomínala, akákoľvek úprava rozpočtu alebo zmena rozpočtu sa má dávať ako náhle je jasná, nie? Mali sme medzitým aj mimoriadne rokovanie zastupiteľstva. Mohla byť táto zmena prerokovaná a schválená ďaleko skôr. Ďakujem.

p. Raši, primátor mesta - Ďakujem pekne. Čo sa týka tej vašej prvej poznámky, to by som potom poprosil v prestávke, aby nám možno pani doktorka Adamčíková alebo pani doktorka Ritóková vysvetlila. My máme bazálny zákonný rámec, máme utvorený zákonom o obecnom zriadení a zákon o meste Košice. A čiže preto aj niektoré VZN-ka nám navrhoval prokurátor zrušiť ako to bolo v mokradiach, pretože tvrdil, že toto má upravovať zákon. Takže, ja by som potom poprosil, ale keďže to nie je rokovanie tohto bodu, aby ste nám povedali, o čo sa môže mesto opierať, o aké zákonné akty. Pokiaľ ale nie teraz, lebo nemáme tento bod, čiže to prosím možno potom v bode Rôznom. Ďakujem pekne. Uzatváram rozpravu k monitorovacej správe a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušného ustanovenia  Štatútu mesta, berie na vedomie monitorovaciu správu programového rozpočtu mesta Košice k 30.6. 2013.“ 

p. Raši, primátor mesta: Ďakujem pekne, prosím hlasujte.

Hlasovanie č. 20 -	za: 37, proti: 0, zdržali sa: 6
p. Raši, primátor mesta - Konštatujem, že uznesenie bolo schválené.
- - -

Bod č. 15 
Návrh na 3. zmenu programového rozpočtu mesta Košice na rok 2013

p. Raši, primátor mesta - Prejdeme ku bodu číslo 15. Je to Návrh na tretiu zmenu programového rozpočtu mesta Košice na rok 2013. Poprosím riaditeľa magistrátu, aby nám uviedol materiál a zároveň ešte, aby aj odpovedal pánovi poslancovi Rusnákovi, ktorý sa pýtal na časť doprava v predchádzajúcej rozprave, lebo sme mu neodpovedali. Nech sa páči pán riaditeľ a potom pani inžinierka Kažimírová, až bude treba.

p. Lazúr, riaditeľ MMK - Ďakujem pekne. Áno, pán poslanec má určite pravdu, že tá zmena mala byť predložená skôr. Je to otázka odborných útvarov, ktoré si majú včas plniť svoje povinnosti. Čiže, preto vlastne schvaľujeme tú zimnú údržbu až teraz. Máte pravdu. Čo sa týka zmeny rozpočtu a ma to byť prerokované na tomto mestskom zastupiteľstve, tak samozrejme, časový vývoj ide tak, že stále keď niečo schválime vo februári, tak dodávanie jednotlivých zmien, jednak sa vyvíjajú, potom svojím spôsobom inakšie dotácie, vyvíja sa plnenie podielových daní, atď. Čiže na tieto podrobnejšie veci by som poprosil pán primátor, či môže vystúpiť pani Kažimírová.  Ďakujem.

p. Raši, primátor mesta - Pani inžinierka, nech sa páči, máte slovo.

p. Kažimírová, zástupkyňa riaditeľa MMK - V rámci tretej zmeny rozpočtu reagujeme na aktuálnu finančnú situáciu. Predovšetkým chcem vypichnúť v tej tretej zmene to, že znižujeme v bežných príjmoch dane z prímov fyzických osôb o 500 000 kvôli tomu, že aktuálna prognóza ministerstva financií z júla 2013 očakáva nižšie plnenie dane z príjmov v rámci štátneho rozpočtu. Takže na túto zmenu sme museli reagovať. Ale zároveň chcem povedať, že aj tým znížením o 500 000 sme ponechali podiel pre mestské časti v tej výške, ako bol v schválenom rozpočte. Čo sa týka grantov a transferov, tam vlastne zahŕňame do príjmov rozpočtu tie, ktoré sa týkajú školstva sociálnych služieb a potom grantov od Mestských časti Západ a Staré mesto, ktoré sa majú použiť na opravu chodníkov v týchto mestských častiach. Do výdavkovej časti premietame štátne prostriedky na sociálne služby, na vzdelávanie a zároveň taká najväčšia položka z výdavkovej časti je práve doprava o ktorej už bola reč. Týka sa to údržby komunikácií, týka sa to zimnej údržby. K tomu chcem ešte doplniť, k otázke pána poslanca Rusnáka, že to zvýšenie zimnej údržby vlastne vykrývame zo záväzkov, ktoré sme mali v schválenom rozpočte na rok 2013 zahrnuté v rozpočte, v balíku 2,8 milióna eur. Čiže z tejto položky vlastne presunom riešime zimnú údržbu. A posledná taká významná suma v rámci tretej zmeny je prevod z rezervného fondu vo výške 1,4 milióna eur na náhradu súdneho sporu Delta management, správcovi konkurznej podstaty, ktoré sme mali schválené v schválenom rozpočte ešte z februára. Len vlastne nahrádzame bežný príjem tohto výdavku s rezervným fondom. Práve kvôli tomu, že znižujeme bežné príjmy a že znížením bežných príjmov nebudeme mať ako tento výdavok vykryť. Ďakujem.

p. Raši, primátor mesta - Ďakujem pekne, otváram rozpravu. Ja ešte doplním ten bod. Čo je pomerne vážnym problémom, je výpadok príjmov z dane fyzických osôb, vlastne, ktorý je základom kreovania nášho rozpočtu. Čiže, ako som povedal, budeme sa snažiť nesiahať na rozpočty mestských časti. Čiže tak, ako ste to mali rozpočtované, vaše príjmy na začiatku roka vrátane 10 000 a 30 000 eur - podľa malej a veľkej časti, na kapitálové výdavky, to ostáva v platnosti. Výpadok príjmov z dane fyzických osôb budeme kompenzovať jednak nejakými predajmi majetku a druhá vec, bude to kompenzované z časti kapitálových výdavkov, ktorá bola v kompetencii mňa, teda ktorú som mohol prideliť ja na základe projektov, ktoré predkladáte. Čiže budeme to skresávať z týchto dvoch položiek tak, aby ste si vy svoje rozpočty nemuseli v priebehu roka upravovať smerom nadol. Pán poslanec Lasky, po ňom pán poslanec a starosta Petrvalský.

p. Lasky, poslanec MZ - Vážený pán primátor, vážené kolegyne, kolegovia. Tak isto môžem vám potvrdiť, že tento materiál bol riadne prerokovaný na finančnej komisii s týmito pripomienkami a finančná komisia odporúča prerokovať a schváliť tretiu zmenu programového rozpočtu mesta Košice na rok 2013. Ďakujem pekne.

p. Raši, primátor mesta - Ďakujem, pán poslanec Petrvalský, nech sa páči.

p. Petrvalský, poslanec MZ - Ďakujem pán primátor za slovo. Vysoko kvitujem to, že sa nebude siahať na rozpočty mestských časti, aj keď o tých tridsiatich tisícoch budem v interpeláciách na to rozprávať. Z druhej strany som veľmi smutný, ako sa vyvíjajú príjmy zo štátneho rozpočtu. Je veľmi zlé, pokiaľ vláda tvrdí, že obce a mesta sú pre ňu veľmi dôležité a odrazu prichádzame na to, že máme stále menej a menej finančných prostriedkov na svoju činnosť, preto, lebo čím menej bude tých finančných prostriedkov, tým menej budeme vedieť našim občanom dať. A toto už začína byť niekedy kritické. Takže bol by som veľmi rád, keby dačo vláda vymyslela s tým, aby tie príjmy boli vyššie. My to nemáme v rukách. My na to len trpíme. Takže bolo by dobré, keby ste na určitých fórach proste upozornili nášho ministra financií alebo predsedu vlády, že takto to ďalej nejde. Ďakujem.

p. Raši, primátor mesta - Ďakujem pekne pán starosta. Uzatváram rozpravu k tomuto bodu. Budem vaše otázky posúvať ďalej. A verím, že každá vláda doteraz sa trápila s výberom daní fyzických osôb. Nech sa páči návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení, po a) zrušuje uznesenie číslo 550 zo dňa 11.2. 2012 v časti A, bod 2 rozpočtové opatrenie, viazané rozpočtové opatrenie, viazanie rozpočtových výdavkov, v programe číslo 4 Školstvo v bežnom rozpočte vo výške milión eur. Po b) schvaľuje po 1) tretiu zmenu programového rozpočtu mesta Košice na rok 2013, príjmová časť, bežné príjmy mínus 362 821 eur podľa predloženého návrhu, kapitálové príjmy mínus 610 838 eur podľa predloženého návrhu. Výdavková časť, bežné výdavky plus 833 179 eur podľa predloženého návrhu, kapitálové výdavky mínus 361 985 eur podľa predloženého návrhu. Finančné operácie, príjmy: prevod z prostriedkov z Rezervného fondu plus 1 444 853 eur podľa predloženého návrhu. Po 2) zmenu rozdelenia účelových finančných prostriedkov pre mestské časti schválené uznesením Mestského zastupiteľstva v Košiciach číslo 550 dňa 11.2. 2013 v časti a) v bode 4 písm. a) opatrovateľská služba vo výške 800000 eur podľa predloženého návrhu. Po 3) prerozdelenie účelových finančných prostriedkov pre zariadenia opatrovateľskej služby podľa predloženého návrhu. A po c) poveruje primátora mesta Košice, podľa príslušných ustanovení, realizovať v mesiaci december 2013 nevyhnutné presuny rozpočtových prostriedkov v rámci schváleného rozpočtu na úrovni celkových príjmov a výdavkov.“ 

p. Raši, primátor mesta - Ďakujem pekne, prosím hlasujte.

Hlasovanie č. 21 -	za: 42, proti: 0, zdržali sa: 2

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 16
Návrh Dodatku č. 8 k Zmluve o výkonoch vo verejnom záujme v mestskej hromadnej doprave v Košiciach  na roky 2009 – 2018

p. Raši, primátor mesta -  Pod bodom číslom 16 je predložený materiál Návrh dodatku číslo 8 k zmluve o výkonoch vo verejnom záujme v mestskej hromadnej doprave v Košiciach na roky 2009 až 2018. Poprosím vás, aby ste sa pri tomto materiáli sústredili, pretože prebehli niektoré nekorektné informácie v médiách, z môjho pohľadu, s cieľom narušiť čerpanie eurofondov na nákup nových električiek a koľají. Takže poprosím, pán viceprimátor Jakubov to celé zdôvodní, lebo naozaj nebol to korektný prístup, ktorý sme v niektorých médiách našli. Nech sa páči pán námestník.

p. Jakubov, námestník primátora - Ďakujem pekne za slovo. Vážené dámy a páni, dôvod, prečo je dnes na našom stole dodatok číslo 8 k zmluve o verejných výkonoch je ten, že súčasné vedenie mesta sa rozhodlo, že odteraz sa zmluvy s dopravným podnikom a následne dodatky nebudú realizovať len cestou rozhodnutia vedenia mesta a podpisom, ale sme toho názoru, že je potrebné, aby takýto vážny dokument stále prerokovalo a schválilo mestské zastupiteľstvo. Cieľ predkladaného materiálu je veľmi dobre rozobraný alebo zadefinovaný v dôvodovej správe, ktorú ste mali možnosť dostať spolu s materiálmi. V priebehu roku 2012 a v roku 2013 prebehol celý rad rokovaní so spoločnosťou Jaspers, ktorá je nezávislý poradný orgán Európskej komisie a vyjadrenie tejto spoločnosti je záväzné pre posúdenie a pridelenie prostriedkov Európskej únie, konkrétne u nás na verejnú hromadnú dopravu. Viete dobre, že sme schvaľovali v minulosti v materiáli spolufinancovania dvoch častí koľajovej dopravy a to tzv. integrovaný dopravný systém 1. etapa, následne takzvanú akciu MET, to je modernizácia električkovej trate. Viete dobre, že prebehlo verejné obstarávanie na nákup nových električiek z európskych prostriedkov a že dopravný podnik uvažuje, tak isto na základe materiálu, ktorý sme tu schválili, s pomerne veľkým nákupom autobusov. Dá sa povedať, že sú to finančné objemy, ktoré dostávame zo strany Európskej únie vo veľkých objemoch. Koľajová doprava je na úrovni, obe časti 90 000 000 eur, električky takmer 50 a nehovoriac o tom, že na ďalšie programovacie obdobie rokov 2014 - 20 už v súčasnosti máme uplatnenú požiadavku a predbežný súhlas riadiaceho orgánu z ministerstva dopravy na ďalšiu modernizáciu električkových tratí a samozrejme aj na modernizáciu depa v dopravnom podniku. Samozrejme to všetko je možno len vtedy, ak splníme určité kritériá, ktoré nám stanoví Európska únia. A práve spoločnosť Jaspers je tá, ktorá bola poverená, aby s nami prerokovala všetky náležitosti vrátane úpravy zmluvy medzi mestom Košice ako obstarávateľom a Dopravným podnikom mesta Košice v tomto prípade ako dodávateľom týchto služieb. Všetky pozmeňujúce návrhy, ktoré boli predložené zo strany Jaspersu boli postupne zapracovávané. Verte mi, že nebolo to jednoduché rokovanie, pretože bránili sme sa niektorým formuláciám, ale bohužiaľ, všetky tieto formulácie vychádzajú z nariadenia Európskeho parlamentu a rady európskej smernice číslo 1370 z roku 2007 o službách vo verejnom záujme. Napriek tomu sa nám nepodarilo dočistiť všetky záležitosti. A preto by som si dovolil ešte na dnešnom rokovaní vás oboznámiť s tým, že je potrebné urobiť ešte 2 formálne korekcie a to konkrétne v článku II Rozsah plnenia, bod číslo 3, sa nachádza vo vete: Objednávateľ je povinný objednať si u dopravcu dopravný výkon minimálne v objeme, ktorý predstavuje schválený objem vozokilometrov pre rok 2013  slovo „rok 2013“ sa nahrádza slovami „daný rok“, aby samozrejme toto ustanovenie platilo počas celej platnosti zmluvy a následne, článok III „Práva a povinnosti dopravcu“ bod číslo 8 písm. e) účtovnú závierku dopravcu za príslušný kalendárny rok atď. sa dopĺňa slovami „schválenú valným zhromaždením dopravcu“, až tak bude „a overenú audítorom“. Bude to aj predmetom uznesenia. Je to požiadavka Jaspersu. V médiách v posledných dňoch a čiastočne aj vo verejnosti a myslím si, že aj medzi odborármi dopravného podniku prebehla informácia alebo obava vzhľadom na to, že v rámci tohoto dodatku sa hovorí o možnosti obstarania výkonov v mestskej hromadnej doprave tretím subjektom tzn. subdodávateľom do výšky menej ako 50 %. Mesto Košice nechcelo toto zakotviť, ale požiadavka Jaspersu bola taká, že v zmysle aproximácie práva na podmienky EÚ a v rámci smernice, ktorú som pred chvíľou citoval, musíme mať zakotvené, že v prípade, že náš dodávateľ služieb nie je schopný zabezpečiť niektorú časť z výkonov prepravy cestujúcich, aby bolo možné obstarať tieto služby u tretieho subjektu. Navodilo to situáciu, že opäť mesto Košice a dopravný podnik sa snaží o to, aby mohol postupne zadávať tieto výkony tretím subjektom, čo by znamenalo postupný útlm prevádzky zo strany dopravného podniku. Absolútne to nie je pravda. A preto si dovolím aj v uznesení navrhnúť obmedzenie, v ktorom budeme žiadať aj napriek tomu, že to musíme mať v tejto zmluve, aby po dobu platnosti tejto zmluvy tzn. do roku 2023 tieto výkony zabezpečoval svojimi kapacitami dopravný podnik. V ďalšom texte je uvedené, že dopravný podnik vždy musí ak chce obstarať, tretí subjekt, dať si to schváliť objednávateľom. To znamená, mestom Košice. Samozrejme, naša predstava je taká, ak by k tomu malo dôjsť nad rámec dnešného uznesenia, najprv ho budeme musieť zrušiť a následne odsúhlasiť použitie takejto subdodávateľskej činnosti. Toľko asi na úvod k tomuto materiálu a dovolím si teraz predložiť návrh na zmenu uznesenia. Mestské zastupiteľstvo v Košiciach podľa § 6 ods. 1 a 2 písm. x) a ac) Štatútu mesta Košice mení po 1) v článku II bod 3 šiestej vete návrhu Dodatku číslo 8 k Zmluve o výkonoch vo verejnom záujme v mestskej hromadnej doprave v Košiciach na roky 2009 až 2018, sa slová citujem „pre rok 2013“ nahrádzajú slovami, citujem „pre daný rok“, po 2) v článku III bod 8 písm. e) návrhu Dodatku číslo 8 k Zmluve o výkonoch vo verejnom záujme v mestskej hromadnej doprave v Košiciach na roky 2009 až 2018, sa za slovo citujem „rok“ dopĺňajú slová citujem „schválenú valným zhromaždením Dopravcu a“ koniec citátu. Ďalej schvaľuje Návrh dodatku číslo 8 k Zmluve o výkonoch vo verejnom záujme v mestskej hromadnej doprave v Košiciach na roky 2009 až 2018 v zátvorke ďalej len Zmluva, koniec zátvorky, uzatvorenej dňa 7. 8. 2009 medzi objednávateľom mestom Košice a dopravcom Dopravný podnik mesta Košice a. s. v znení prijatých zmien vrátane jedenástich príloh, ktorým sa mení úplné znenie Zmluvy s účinnosťou od 1. januára 2014 do 31. decembra 2023. Žiada predstavenstvo Dopravného podniku mesta Košice a. s. zabezpečiť dopravné výkony špecifikované v tejto zmluve po dobu jej platnosti výlučne vlastnými kapacitami. Zodpovedný predstavenstvo dopravného podniku, termín do 31. 12. 2023. Ďakujem.

p. Raši, primátor mesta -  Ďakujem pekne. Chcem sa spýtať zástupcov dopravného podniku, či chce niekto vystúpiť? Alebo budete reagovať až na otázky z rozpravy? Nech sa páči, čiže otváram rozpravu k tomuto bodu. Je tu aj prítomný generálny riaditeľ aj predseda predstavenstva aj finančný riaditeľ dopravného podniku. Čiže, nech sa páči, pán poslanec Rusnák.

p. Rusnák, poslanec MZ - Vážený pán primátor, vážené kolegyne, kolegovia, keď som si pozrel včera poobede tento návrh, tak som vlastne nadobudol dojem, že sa ani nejedná ani tak o dodatok číslo 8 k Zmluve, ale vlastne je to úplne nová zmluva. Samozrejme to nóvum, ktoré je oproti predošlému stavu veľmi výrazné sa týka toho článku VIII, kde je otvorená možnosť subdodávateľsky dodávať pre dopravcu výkony v preprave osôb na území mesta Košice do objemu, ktorý je stanovený v tomto článku. Osobne si myslím, že by malo byť presne stanovené, prepáčte pán námestník, ja som sa tuná rozprával priamo o týchto veciach, ja som vás nepočúval, či náhodou váš návrh už nebol obsahovo totožný s tým, na čo sa budem pýtať ja. Ale malo by byť jasné, že kto za objednávateľa dáva súhlas a v akom rozsahu ho môže dať na výkon prepravných služieb pre tretie osoby. Toto si myslím, že by malo byť presne stanovené, pretože je to vec, ktorá môže vyvolať niekedy dosť silné vášne a rozpory a spory. Ďakujem.

p. Raši, primátor mesta - Ďakujem pekne. Dovoľte mi, aby som zareagoval ja, lebo tak ako ste povedali pán poslanec, asi ste sa rozprávali, lebo presne toto pán námestník čítal. Čiže pán námestník dal návrh uznesenia, kde sa píše, že „predstavenstvo dopravného“, či žiadame ako mestské zastupiteľstvo, čiže to bude uznesenie nás všetkých, alebo teda tých, ktorí budú hlasovať za, „predstavenstvo Dopravného podniku mesta Košice zabezpečí dopravné výkony špecifikované v tejto zmluve po dobu jej platnosti výlučne vlastnými kapacitami“. Tzn., že pokiaľ nebude zmenené toto uznesenie mestského zastupiteľstva, teda musí to prejsť aktom mestského zastupiteľstva, bude dopravný podnik poskytovať výkony vo verejnom záujme vlastnými kapacitami. Ale čo je dôležité, podmienka firmy, ktorá pre Európsku úniu pripravuje zmluvy, ktoré sú nevyhnutné k čerpaniu eurofondov smeruje presne k opačnému, čoho sa vy obávate. Preto vravím, že odzneli nekorektné informácie. Pretože, keby sa mestské zastupiteľstvo rozhodlo, tak môžeme celú dopravu presunúť na niekoho iného, resp. môžeme aj viac ako polovicu výkonov dopravného podniku presunúť na niekoho iného. Keďže čerpáme prostriedky Európskej únie, Európska únia vyžaduje, aby aj keď sa zmení mestské zastupiteľstvo a príde tu hocijaká iná skladba, ktorá by trebárs chcela odovzdať celú dopravu niekomu inému, tak toto už urobiť nebudú môcť, do nadpolovičnej väčšiny, tzn. že bez ohľadu na to, kto tu bude sedieť v budúcnosti do roku 2023, bude mať vždy majoritu v poskytovaní dopravy Dopravný podnik mesta Košice. A žiadne iné zastupiteľstvo to nezmení, majú podmienku, pretože čerpáme prostriedky Európskej únie. Tzn. že chcú, aby prijímateľ Dopravný podnik mesta Košice mal naďalej majoritu v poskytovaní tejto služby. Terajšia platná zmluva hovorí o tom, že keby sa ďalšie mestské zastupiteľstvo rozhodlo celú dopravu pustiť preč, tak ju jednoducho pustiť môže. A týmto, po dobu platnosti zmluvy, bude vždy tým majoritným poskytovateľom Dopravný podnik mesta Košice. Samozrejme bude to podliehať schvaľovaniu. Akákoľvek prípadná zmena by podliehala schvaľovaniu mestského zastupiteľstva. Ale tým majoritným po dobu celého výkonu zmluvy bude Dopravný podnik Košice. Čiže, túto istotu my teraz nemáme. V tomto stave akom je. Čiže práve preto je tá podmienka, aby dopravný podnik zastabilizoval ako prijímateľa financií z Európskej únie. S faktickou poznámkou na mňa pán poslanec Rusnák, potom pani poslankyňa Gamcová, pán poslanec Lasky.

p. Rusnák, poslanec MZ – Faktická pripomienka. Prepáčte pán primátor, ale práve preto som sa pýtal, lebo to, čo povedal pán námestník je v rozpore potom podľa mňa s týmto. Lebo pokiaľ Európska únia, nie som až taký odborník v európskom práve, trvá na tom, aby tam bola daná táto možnosť poskytnúť tieto služby, tak potom, pokiaľ my tam dáme uznesenie, ktorým túto možnosť de facto zablokujeme, či potom nebudú mať výhrady k tomu, že sme túto možnosť de facto nedali?

p. Raši, primátor mesta - Nie, pán poslanec, naopak. Bohužiaľ, už sme tak masírovaní zle vyskladanými informáciami, čiže ešte raz. V súčasnej dobe, bez prijatia tohto dodatku, keby sa mestské zastupiteľstvo toto alebo ďalšie rozhodlo presunúť časť výkonov dopravy inde tak ich presunúť vie. Európska únia chce, keďže dopravný podnik je prijímateľom eurofondov, aby sa nemohla presunúť majorita poskytovanej dopravy na iný subjekt. To nevylučuje, že mestské zastupiteľstvo, má návrh na uznesie, že výkony bude dopravný podnik zabezpečovať výlučne s vlastnými prepravnými kapacitami, pretože tieto prepravné kapacity dopravný podnik má. Keby prišlo k situácii, že dopravný podnik nebude môcť zabezpečovať výkony vo verejnom záujme, teda dopravu občanov výlučne so svojimi kapacitami, tak potom by bolo znova na mestskom zastupiteľstvo, aby zmenu odsúhlasilo. Ale nikdy nebude môcť odsúhlasiť takú zmenu, aby majorita výkonov dopravy občanov bola zabezpečovaná nad polovicu výkonov dopravného podniku. Pán námestník Jakubov.

p. Jakubov, námestník primátora - Ak môžem pán poslanec. Článok VIII, bod 1 hovorí práve o tom, že dopravca môže po predchádzajúcom súhlase objednávateľa tzn. mesta, čiže bez toho nemôže. A preto sme prijali toto uznesenie, kde mu ukladáme, aby to zabezpečil stopercentne. Ukladá mu to mestské zastupiteľstvo, aby nemohlo dôjsť k tomu, že požiada dopravca mesto a niekto to podpíše, a môže tieto výkony de facto vykonávať. My chceme, aby fakt to šlo cez mestské zastupiteľstvo. A musíme dávať pozor na to, aké formulácie tam dávame, aby opäť sme nemali Jaspers na krku, že síce v jednej vete zmluvy im to umožňujeme a naopak ich stopercentne zabetónujeme. Viete asi, čo chcem povedať.

p. Raši, primátor mesta - S faktickou poznámkou pán poslanec Rusnák, po ňom pani poslankyňa Gamcová, čiže nie, pani poslankyňa Gamcová, potom pán poslanec Lasky.

p. Gamcová, poslankyňa MZ - Ďakujem vážený pán primátor. Ja by som sa chcela opýtať predkladateľov na službu trolejbusová doprava. Ako ďalej? Taká rečnícka otázka, keďže som v prílohe číslo 10 nenašla na obnovu vozového parku v tejto časti ani zmienku. Tak keby bolo možné vysvetliť. Ďakujem.

p. Raši, primátor mesta - Dobre. Až dovolíte pani poslankyňa, ešte dám slovo aj ďalším poslancom a potom by naraz odpovedali. Ďakujem pekne, pán poslanec Lasky po ňom pán poslanec Halenár. Poprosím dopravný podnik, aby si písal otázky, ktoré sú predložené.

p. Lasky, poslanec MZ - Vážený pán primátor, počuli sme dosť argumentov, ktoré tak isto dostala finančná komisia, kde sme to prerokovali. A len krátka informácia, že odporučila prerokovať a schváliť tento dodatok číslo 8 k zmluve o výkonoch vo verejnom záujme. Ďakujem pekne.

p. Raši, primátor mesta -  Ďakujem pekne, pán poslanec Halenár, po ňom pán poslanec Siksa.

p. Halenár, poslanec MZ - Ja som presvedčený, že celý tento postup je chybný. Tento postup je chybný preto, lebo betónuje stav, ktorý je z hľadiska financií mesta a z hľadiska mestskej hromadnej dopravy neúnosný. Je skrátka nepredstaviteľné, aby mesto pri svojich súčasných obrovských finančných ťažkostiach, temer polovicu obratu obchodnej spoločnosti, ktorá sa volá DPMK a zabezpečuje mestskú hromadnú dopravu, hradila zo svojho rozpočtu. Je nepredstaviteľné, aby aj napriek tomuto stavu, spoločnosť dlhodobo vykazovala straty. Celé toto, čo máme pred sebou, je len betónovanie stavu, kedy nik nie je zodpovedný za mestskú hromadnú dopravu. Respektíve, po voľbách sa zmenia riadiace orgány dopravného podniku, prídu tam noví ľudia do predstavenstva, do vedenia, do dozornej rady a predchádzajúci potichu odídu. Je naša spoločná zodpovednosť, že sa kŕčovite držíme tohto modelu. A tento bod, ktorý máme pred sebou my poslanci je len dôkazom tejto kŕčovitej snahy, namiesto toho, aby sme sa pokúsili pochopiť ideu tej firmy Jaspers, ktorá vlastne hovorí, že ak chcete európske peniaze, tak by ste mali skúsiť aj niečo, čo sa volá konkurencia. Máme tu obrovské možnosti ako túto konkurenciu do mestskej hromadnej dopravy dostať. Pretože už len prímestské autobusy, ktoré chodia privátnou firmou, by mohli časť občanov previesť, keď by sa vyriešil spôsob platenia. Nehovoriac o tom, koľko privátnych subjektov by malo záujem podnikať v tomto segmente trhu. Je naša spoločná zodpovednosť, že deformujeme trhové podmienky neúnosnou a pre mesto zabíjajúcou dotáciou. Môžete si ju všetci pozrieť, je to šestnásť miliónov eur na rok 2013. A viete si predstaviť, ako sa tu hádame o desiatkach alebo o státisícoch eur. Ja budem určite hlasovať proti tomuto. Už len z toho princípu, že betónovanie stavu prinesie ešte ďalšie a vážnejšie finančné problémy tomuto mestu. Už len z toho, že dopravný podnik, ktorému žiadna banka by nedala ani jeden cent, ide nakupovať desiatky autobusov, cez sto, samozrejme s finančným krytím opäť mesta. Je to naša zodpovednosť, dámy a páni poslanci, čo sa bude diať s mestskou hromadnou dopravou. Betónovanie stavu je chybný krok.

p. Raši, primátor mesta - Ďakujem pekne, pán poslanec Ihnát s faktickou poznámkou.

p. Ihnát, poslanec MZ – Faktická pripomienka. Áno, pán primátor, ďakujem pekne za slovo. Pán Halenár, bol ste so mnou v DPMK, keď som sa vyjadril tu v tomto mestskom zastupiteľstve, ako člen dozornej rady, že to DPMK stojí na hlinených nohách. Pamätáte sa veľmi dobre. Spolu sme boli v tom DPMK a videli sme vlastne stav DPMK. A ten stav DPMK, aj keď tu mnohí poslanci teraz kývali hlavou, že boli tu zmeny štruktúr po voľbách, my sme nezapríčinili. Treba povedať, bola tu kauza OutClaim. Tú napríklad nikto nespomenul. A tá kauza OutClaim vlastne dobieha. Vlastne my tie peniaze musíme splatiť. Boli zablokované účty DPMK. My vieme, aká situácia v DPMK bola hneď po nástupe dozornej rady, napríklad do funkcií. Tá situácia nie je lichotivá. Naozaj nie je lichotivá. Ale ja si myslím, že toto vedenie mesta Košice, aj s nami ako členmi dozornej rady a poslancami mesta sa snaží urobiť niečo, snáď zázrak, aby to DPMK sa dostalo na nejakú úroveň. V každom meste a štáte, podľa štúdií, doprava je stratová. Je stratová. To jednoducho to nie je ziskový podnik. Ale aj ten nákup autobusov je podstatný. A jednoducho treba obnovovať tento vozový park. Čo sa týka trolejbusov, to už nechám len na ďalšiu rozpravu vlastne, ako sa pýtala tuto poslankyňa Gamcová. Ďakujem.

p. Raši, primátor mesta - Ďakujem pekne. Ja ešte len doplním, že keď chceme prijať prostriedky z Európskej únie, kde je spoluúčasť mesta, dúfame, že bude iba v objeme piatich percent, čiže keď chceme prijať dar, za ktorý budeme mať nové električky, je prirodzené, že ten, kto nám peniaze dáva, chce, aby subjekt, ktorý ich prijíma, robil to na čo tieto prostriedky prijíma. Čiže, poskytoval dopravu vo verejnom záujme. Preto je tá podmienka, aby hlavný prepravca mal viac ako 50 percent týchto výkonov. Po druhé, mesto každoročne dopláca alebo platí dopravnému podniku za poskytovanie tejto služby. Je to objem zhruba šestnástich miliónov eur. A pokiaľ by sme tento objem neplatili, boli by 2 možnosti. Dopravný podnik, ako akciová spoločnosť by išiel do konkurzu, a by zanikol. Alebo celá spoluúčasť mesta by musela byť prenesená do ceny cestovných lístkov. No tak si to každý z nás môže vyrátať. Viete, že keď sme schvaľovali úpravu tarify, aký boj tu bol o každých 10 centov. No tak si premietnite šestnásť miliónov eur do počtu prepravených osôb a vám vyjdú sumy, za ktoré by sa mestská hromadná doprava stala nedostupnou. Čiže tak, ako je to aj v iných mestách, aj tu sa na mestskú hromadnú dopravu dopláca. A pokiaľ sa na ňu doplácať nebude, tak mestská hromadná doprava zanikne. Pretože buď zanikne akciovka, alebo ľudia jednoducho budú preferovať autá, ale nebudú využívať hromadnú dopravu kvôli cenovej nedostupnosti. Pán poslanec Halenár s faktickou poznámkou na mňa.

p. Halenár, poslanec MZ - Ja si myslím, pán primátor, že to je zbytočné strašenie cenami. My všetci v tejto krajine sme svedkami toho, ako 2 firmy na mobilnom trhu telefónov, držali ceny, až dovtedy kým neprišiel tretí operátor. A ceny klesli. A preto si myslím, že neefektivita fungovania a riadenia dopravného podniku je hlavným dôvodom, prečo je tu neustále tlak na mesto a na ceny lístkov. A v tejto súvislosti sa chcem opýtať, keď vidím tú tabuľku priemerných zárobkov, v roku 2023 má byť priemerný zárobok v dopravnom podniku o cca 160 eur vyšší, pričom počet prepravných osôb je nižší oproti roku 2013, tzn. vyššie platy v dopravnom podniku, menej ľudí prepravených, tak ja si myslím, že takýmto manažérom treba zveriť túto firmu na 100 rokov najmenej! Nech nám to skúsia prosím vysvetliť, nejako polopatisticky, po slovensky. Ako je to možné? Čím sa to dá?

p. Raši, primátor mesta - Ďakujem pekne pán poslanec. Poprosím potom management podniku, aby vysvetlil pánovi poslancovi Halenárovi, čo znamená stabilizácia zamestnancov v podniku. A čo znamená mzda, ktorá je potrebná, aby dostali každý mesiac, aby chodili do práce. Pán poslanec Siksa, po ňom pán poslanec Berberich.

p. Siksa, poslanec MZ - Ďakujem pekne, vážený pán primátor, vážené zastupiteľstvo. Ja mám jednu poznámku k prílohe číslo 2 Prepravný poriadok DPMK. Jedná sa o to, že chcem sa spýtať vedenia dopravného podniku alebo poprosím ich, aby boli tak dobrí a zabezpečili postupne a podľa svojej nadradenosti funkčnosť označovačov cestovných lístkov v električkách, autobusoch. Minule som cestoval linkou číslo 9, Jazero - Lokomotíva. Celou cestou, pokiaľ som nevystúpil na Maratónca, nefungovali strojčeky na označovanie lístkov v dopravnom prostriedku. Boli by ste počuli tie názory ľudí atď. Dennodenne cestujem električkami a si všímam. Naschvál som čakal, či nenastúpia revízori. Pri istej komunikácii s revízormi som sa pýtal, už v predošlom období, kto je zodpovedný za funkciu alebo za funkčnosť strojčeka na označovanie lístkov? Tzn. údajne vodič by mal na konci zastávky, keď príde do konečnej zastávky to resetovať alebo nejako skontrolovať. Žiaľ bohu,  nefungoval ani jeden vo vozni. Ak príde revízia a bude žiadať od cestujúceho pokutu, tak som povedal, že sa ho zastanem. Ale viete, neprišla revízia. Poprosil by som vedenie dopravného podniku nech tieto veci ošetria, aj v tomto doplnku alebo v tej prílohe. Tam to nie je ani v bode 4 Vzťah cestujúcich dopravca a tak ďalej ... práva a povinnosti, ani v článku 12 Kontrola cestovných lístkov to nie je napísané, že kto je zodpovedný za strojčeky na označovanie lístkov. Ďakujem pekne.

p. Raši, primátor mesta - Ďakujem pekne. Dopravný podnik - prosím zapísať. Pán poslanec Berberich.

p. Berberich, poslanec MZ - Ďakujem za slovo vážený pán primátor, kolegyne kolegovia. Začal by som tak, že myslím si, že ten trend je asi logický, že tá kvalita v dopravnom podniku by sa dala zlepšiť takýmto spôsobom. To znamená, tá konkurencia by prišla do vnútra firmy. Myslím si, že tomu sa asi nevyhneme. A na dôvažok, keď je to teda aj požiadavka poskytovateľa finančných prostriedkov na nákup autobusov. Avšak zaujímajú ma 2 veci. Ako je riešené v tomto dodatku, ktorý je predložený, výber toho poskytovateľa, ktorému teda môže dopravný podnik zveriť časť prepravy. Rád by som bol, ak by sa to dialo cez verejnú súťaž a teda, aby aj výberové konania aj výsledok bol, teda ostal v kompetencii zastupiteľstva. Pretože podľa mňa je to stále riziko, že ten dopravca si vyberie povedzme nejaké lukratívne linky. Tak, aby sa napríklad predišlo aj týmto veciam. Čiže ako je riešené výberové konanie na toho dodávateľa? A či bude vo výlučnej kompetencii zastupiteľstva tieto veci schvaľovať? Pretože si myslím, že tak by to teda malo byť správne. A ešte ma zaujíma jedna vec. Čo je pravda o tom prepúšťaní, ktoré bolo v médiách prezentované, že dopravný podnik ide prepustiť 120 ľudí? Tak to by ma zaujímalo v akej súvislosti to je a kedy sa to bude diať? A či je to pravda? Ďakujem pekne.

p. Raši, primátor mesta - Ďakujem pekne. Čiže tá prvá otázka bola, že v prípade, že by dopravný podnik chcel použiť na časť výkonov prepravy niekoho iného, či to musí ísť cez mestské zastupiteľstvo, a aký je postup? Dobre, dobre. Pán poslanec Petrvalský, nech sa páči.

p. Petrvalský, poslanec MZ - Ďakujem pekne za slovo. Rozprávame sa tu o dosť citlivých záležitostiach. A aj osobne si myslím, aby naši ľudia zostali bez hromadnej dopravy, to by bolo veľmi zlé. Chcel som 2 hraničné prípady dnes spomenúť. Tu bolo povedané, že preto, lebo máme nízke cestovné, preto veľa dopláca mesto. Bol som v Miláne pred dvomi týždňami. Jednorazový 90 minútový lístok stál euro päťdesiat, dvadsaťštyrihodinový lístok 4,50. Ale treba povedať, že v Taliansku priemerná mesačná mzda je trošku iná ako u nás. Takže ja si myslím, že naše lístky nie sú ani drahé ani lacné. Zhruba európsky priemer. Druhý extrém je Užhorod, kde sa mestské zastupiteľstvo rozhodlo, že nepotrebuje mestskú hromadnú dopravu. Odovzdali všetko do súkromných rúk. Jazdia tam súkromné malé autobusíky a cestovné je tiež zhruba porovnateľné s tým, čo máme tu v Košiciach. Takže tu len treba zistiť model. No samozrejme, v Užhorode z európskych peňazí by nemohli čerpať nič, preto, lebo nemajú firmu, ktorá im tú hromadnú dopravu zabezpečuje. Takže ja osobne si myslím, že modelov je dosť. Treba si len vybrať ten správny. Ďakujem.

p. Raši, primátor mesta -  Ďakujem pekne pán poslanec. Poprosil by som, využil by som na chvíľu zástupcu dopravného podniku, pán predseda predstavenstva nech sa páči, aby zodpovedal na otázky, ktoré boli položené v rozprave.

p. Schraml, predseda predstavenstva DPMK - Dobrý deň ešte raz všetkým. Ja by som si teda dovolil odpovedať na tie čiastočné otázky, ktoré odzneli. Najprv čo sa týka tých trolejbusov, správne v tom materiáli sa zatiaľ trolejbusmi nezaoberáme, lebo trolejbusy robia 8 percent našich výkonov, autobusy a električky 92 percent. Čo znamená z nášho pohľadu manažérskeho, najdôležitejšie zastabilizovať tú časť, ktorá nám robí najväčšie výkony. Tam máme najväčšie náklady a najväčšie výnosy. Čo sa týka tých ďalších otázok ohľadne tých subdodávok, opakujem, my proste nepočítame s tým, že budeme outsorcovať nejakú časť výkonov poskytovania mestskej hromadnej dopravy. Neupravujeme z tohto dôvodu v zmluve s mestom žiadne postupy, na základe ktorých by sme niekoho vyberali. Proste náš záujem na celých 10 rokov je robiť to vo vlastnej réžii. A pardon ta posledná otázka?

p. Raši, primátor mesta - Pán poslanec Berberich sa pýtal, že keby teda bola požiadavka alebo nutnosť zabezpečiť výkony vo verejnom záujme, iným, či to musí isť cez mestské zastupiteľstvo? A aký je postup?

p. Schraml, predseda predstavenstva DPMK - Všetko závisí od uznesenia akcionára. Ak si akcionár vymieni, že pôjde to v rámci nejakej komisie budú zástupcovia, bude sa výsledok schvaľovať v mestskom zastupiteľstve, pôjde to cez mestské zastupiteľstvo. Ale každopádne v zmysle toho uznesenia, ktoré bolo alebo, ktoré je navrhované, že v podstate na celých 10 rokov, my máme vykonávať ako dopravný podnik, výkony vo verejnom záujme a mestskú hromadnú dopravu. Akákoľvek zmluva, de facto na samom konci musí byť prerokovaná v zastupiteľstve. Takže ak by sa magistrát mal zúčastňovať tých čiastočných, je páka na to v konečnom dôsledku, tak či tak, musí ísť všetko cez  zastupiteľstvo a byť tam odsúhlasené.

p. Raši, primátor mesta - Čiže v tom návrhu, čo dal pán námestník, že mestské zastupiteľstvo žiada, aby dopravné výkony boli zabezpečované výlučne dopravným podnikom, tým pádom tu táto kompetencia prechádza na mestské zastupiteľstvo.

p. Schraml, predseda predstavenstva DPMK - Áno, tá požiadavka je tam vlastne schovaná.

p. Raši, primátor mesta - Pán poslanec Berberich s faktickou, nech sa páči.

p. Berberich, poslanec MZ – Faktická pripomienka. Toto som chcel ešte raz sa opýtať teda, že či je to tam explicitne dané alebo ako je to tam napísané.

p. Raši, primátor mesta - Pán poslanec, aby som vás ukľudnil, napríklad zmluva s dopravným podnikom, vrátane jej dodatkov bývalým vedením bola podpisovaná bez mestského zastupiteľstva. Ja som ten dodatok dal do mestského zastupiteľstva, pretože si myslím, že je dôležité, aby mestské zastupiteľstvo o takto závažných rozhodnutiach, nie len že bolo informované, ale aby ich aj samo robilo. Keď si pozriete zmluvu vo výkonoch vo verejnom záujme aj dodatky doteraz išli bez mestského zastupiteľstva. Ja som povedal, že toto robiť nechcem, pretože je to dopravný podnik a doprava obyvateľstva sa týka nás všetkých, preto to tu máme na prerokovaní. Takže preto aj rozhodnutia týkajúce sa zmien v doprave realizované dopravným podnikom, ktorého je mesto stopercentným akcionárom, budú podliehať schváleniu mestského zastupiteľstva. Pretože tie rozhodnutia môžu byť pozitívne, negatívne, a tak isto, ako je to rozhodnutia o tarife cestovných lístkov. Čo je ale podstatné, že keď schválime tento dodatok, nielenže budeme môcť čerpať eurofondy, ale hlavne žiadne budúce zastupiteľstvo nebude môcť - aj keby zrušilo naše rozhodnutie, nebude môcť dať majoritnú časť poskytovania dopravy niekomu inému. Pretože inak by sme nemohli čerpať eurofondy na nové električky a na koľaje. Pán námestník, nech sa páči.

p. Jakubov, námestník primátora - Ďakujem pekne za slovo. Ja by som sa pokúsil, ako predkladateľ, to v krátkosti zhrnúť. Doterajšie zmluvy hocikedy sme mohli outsorsovať hocijakú spoločnosť, dať jej licenciu a vylúčiť dopravný podnik. Súčasná zmluva žiada dodatok, viac ako 50 % zabezpečiť dopravným podnikom. Prečo? Pretože, ako som na začiatku spomínal, máme tu niekoľko ťažkých desiatok miliónov eur, ktoré nám dáva Európska únia a žiada, aby sme zachovali súčasného dopravcu, keďže čas týchto prostriedkov - električky idú priamo na dopravcu. A dodatok tejto zmluvy, ktorá sa predlžuje, vychádza zo životnosti tejto techniky MHD. Samozrejme je na nás, nezväzuje nám to ruky úplne. Tak ako pán kolega Halenár hovoril, nie je problém, aby v budúcnosti časť týchto výkonov šla v rámci konkurencie. Je to na nás, na poslancoch. Ale tá možnosť je tu, že nás Európska únia obmedzuje do výšky päťdesiatich percent. Samozrejme akonáhle sa budeme zaoberať takouto myšlienkou, potom tie čísla, ktoré hovoríme - prepúšťanie, znižovanie stavov, to určite vyvolá. Chcel som povedať len jedno. Prečo sa k tomuto pristúpilo? Viac ako rok sa bavíme o mestskej hromadnej doprave. A o tom, že môžeme získať určitý objem finančných prostriedkov, samozrejme za podmienok, ktoré ten subjekt, ktoré nám ich poskytuje od nás žiada. A Jaspers, alebo Európska únia ústami Jaspersu chce tento dodatok. A chce, aby tam boli zakotvené niektoré stabilizačné prvky, keďže tu vynaloží určitý objem finančných prostriedkov. Keďže jedna zo základných funkcií mesta je zabezpečenie mestskej hromadnej dopravy, tak vybrali sme sa touto cestou. Možno história ukáže, či táto cesta bola správna alebo nesprávna. Vzhľadom na to, viete dobre, v akom stave sú naše koľaje, a v akom stave je naša technika, v akom stave sú naše električky, v akom stave sú autobusy. Dennodenne nás za to kritizujú. A preto sme hľadali formu, ako získať finančné prostriedky na to, aby sme dokázali tento vozový park a tieto technické časti obnoviť. Bohužiaľ toto mesto nie je ekonomicky tak silné, aby to dokázalo z vlastných zdrojov. To, čo povedal pán kolega Petrvalský, je možno pravda, že cena MHD v niektorých mestách je taká. Len pán kolega súčasne, by sme mali vedieť, koľko mesto prispieva tam na MHD. Ja to neviem, ani ty to nevieš. Takže to je taká fiktívna otázka. Ďakujem pekne.

p. Raši, primátor mesta - Ďakujem pekne. S faktickými poznámkami pán poslanec Halenár, Ihnát a Berberich. A potom bude v rozprave pokračovať pán poslanec Kaifer. Nech sa páči.

p. Halenár, poslanec MZ - Faktická pripomienka. Ja len dúfam, že predstaviteľ DPMK odpovie na moju otázku, ako je možné zvyšovať platy pri nižšom počte prepravených ľudí?

p. Raši, primátor mesta - Potom poprosím zodpovedať otázku. Áno, tá bola položená. Pán poslanec Ihnát a Berberich.

p. Ihnát, poslanec MZ - Faktická pripomienka. Áno, pán primátor, ďakujem pekne za slovo. Zaznela tu otázka na to prepúšťanie 120 ľudí z DPMK. To je dosť vážna otázka. Ako členovia dozornej rady sme bombardovaní občanmi, aj tu, priamo v uliciach sa nás pýtajú ľudia, či už na sídlisku, aj v meste. Takže by som chcel tiež vedieť vlastne, aká je situácia? Ďakujem pekne.

p. Raši, primátor mesta - Ďakujem pekne. To bola druhá otázka. Tá bola už položená pred tým a pán poslanec Berberich ešte.

p. Berberich, poslanec MZ - Faktická pripomienka. Ďakujem pekne. Ja len som sa chcel vrátiť k tomu, lebo som nedostal odpoveď na to, už ako pán námestník aj naznačil situáciu, že keď sa teda časť výkonov posunie tej firme, tak akože to prepúšťanie bude ako logickým dôsledkom. Tak teda chcem vedieť tieto súvislosti, či sa už niečo také plánuje? Ďakujem pekne.

p. Raši, primátor mesta: Ďakujem pekne, nech sa páči, dopravný podnik.

p. Schraml, predseda predstavenstva DPMK - V prvom rade, ako som už spomínal, ide o stabilizáciu. Dnes máme nejakých 200 autobusov plus 100 električiek. Technický stav je katastrofálny. Čo znamená, vyžaduje si veľa zamestnancov, alebo veľa nákladov na udržiavanie vôbec takého zastaraného vozového parku. Samozrejme, že keď sa nakúpia nové autobusy a nové električky, proste premietne sa táto skutočnosť do zamestnanosti, ale v nevyhnutnej miere. V žiadnom prípade, ako bolo povedané, nejdeme robiť žiadne outsorsingy a žiadnym spôsobom zasahovať do zamestnanosti na úkor poskytovania výkonov mestskej hromadnej dopravy.

p. Raši, primátor mesta - Ešte pán poslanec Halenár sa pýtal na tie platy podľa materiálu, že je tam na návrh zvýšenia miezd o 160 eur do roku 2000 neviem ktorého a na pokles vozokilometrov.

p. Schraml, predseda predstavenstva DPMK - Hovorím, všetko bude výsledok stabilizácie. Pokiaľ budeme šetriť na nákupe náhradných dielov a na údržbe zastaraného vozového parku, tak samozrejme cieľ je premietnuť to aj do platov zamestnancov.

p. Raši, primátor mesta - A tretiu otázku dal pán poslanec Berberich, či už uvažujete 
o nejakom outsorsovaní dopravy?

p. Schraml, predseda predstavenstva DPMK - Nie, o žiadnom.

p. Raši, primátor mesta - Dobre. Ďakujem pekne, pán poslanec Kaifer, nech sa páči.

p. Kaifer, poslanec MZ - Ďakujem za slovo. Vážený pán primátor, kolegyne, kolegovia, ja sa chcem vyjadriť k článku III, bodu 8 písm. e), ktorý sa má meniť aj navrhovaným uznesením. A chcem sa spýtať, či tá účtovná závierka, ktorá už bude audítorom overená k 31.3. nasledujúceho kalendárneho roka, či sa to stíha? A tým pádom, keď sa tam ešte vsúva slovné spojenie „schválenú valným zhromaždením dopravcu“, či to v podstate sa bude prejednávať aj v mestskom zastupiteľstve? Ak áno, tak tu si dovolím povedať, že neviem, že či sa stihne takýto dátum.

p. Raši, primátor mesta - Ešte poprosím pani poslankyňu Gamcovú a potom pán Schraml. Nech sa páči, pani poslankyňa.

p. Gamcová, poslankyňa MZ - Ďakujem pán primátor. Ja by som sa chcela spýtať, či som to dobre pochopila, že trolejbusová doprava sa tým pádom už nebude ani obnovovať? Lebo predpokladám, že v roku 2023 naše vozidlá, terajšie asi nebudú možné prevádzky. A druhá moja otázka je: Ako je možné, že sa vyrábajú (teda vraj)  že firma SOR vyrába už autobusy pre nás a my ešte nevieme, kto je víťaz súťaže. Ďakujem.

p. Raši, primátor mesta - Ďakujem pekne, pán inžinier nech sa páči.

p. Schraml, predseda predstavenstva DPMK - Čo sa týka tej účtovnej závierky, je to požiadavka Jaspersu. Nebudeme sa s nimi hádať o tom, že či to stíhame do konca marca alebo nie. Proste stihneme to a takto bude.

p. Raši, primátor mesta - Dobre. Je to požiadavka, aby ste vedeli, lebo hovorí sa tu Jaspers, len aby ste vedeli o čo ide. Keď sa pripravuje čerpanie fondov, tak Jaspers má na starosti posudzovať technické ekonomické a finančné aspekty projektov a prác, aby boli bezproblémovo prijaté Európskou komisiou. Čiže Jaspers je v preklade „Joint Assistance to Support Projects in the European Regions“ - Spoločná pomoc na podporu projektov v európskych regiónoch, čiže keď sa chystá akýkoľvek projekt, ktorý je financovaný, čo sa týka tohto operačného programu Európskou komisiou, predtým ako je schválený na miestnych úrovniach, musí obsahovať všetko čo Európska komisia vyžaduje. Preto Jaspers pripraví všetky podklady, ktoré sú nevyhnutné v zmluvách na to, aby Európska komisia potom bezproblémovo financovala práve tento program. Čiže, preto dopravný podnik predkladá aj návrh týchto dodatkov, aby už komisia to dostala v takej forme, keď začne financovať dopravu v meste, v akej forme to vyžaduje. A ešte k tej trolejbusovej doprave, pani poslankyňa Gamcová sa pýtala na trolejbusovú dopravu do roku 2023. Som veľmi rád, že toľko ľudí číta môj volebný program, lebo tam som vtedy, keď som kandidoval za primátora, vravel aj o podpore trolejbusovej dopravy. Doterajšie možnosti čerpania finančných prostriedkov na podporu trolejbusovej dopravy nezahŕňali komplexné riešenia trolejbusovej dopravy. Jedna vec sú vozidlá ako také a druhá vec je trolejové vedenie, alebo stĺpy s elektrickým vedením. Čaká sa na nadefinovanie operačného programu Doprava pre roky 2014 - 2020. 
V programovacom období 2007 až 2013 sa nedali čerpať finančné prostriedky na to, aby sa dala riešiť napríklad trolejbusová doprava komplexne. Sme mesto, ktoré má pomer trolejbusovej dopravy percentuálne najnižší z ostatných miest, ktoré trolejbusovú dopravu majú, preto nás trolejbusová doprava vychádza tak draho. A preto je v porovnaní s ostatnými druhmi dopravy v našom meste vozokilometer výrazne drahší. Pokiaľ by bola možnosť v ďalšom programovacom období, pretože od roku 2014 už sa majú čerpať prostriedky Európskej komisie, pokiaľ by bolo nadefinovanie, že sa dá riešiť trolejbusová doprava komplexne, tzn. že nielen vozidlá, ale aj všetko odkadiaľ túto elektrickú energiu berú, potom je to pre mesto naozaj výhodné. Pokiaľ by sa riešili iba vozidlá, je problém, pretože dostaneme vozidlá za lacný peniaz, teda takmer zadarmo, ale nemáme vyriešenú tú časť, ktorá je momentálne finančne náročnejšia. A to sú stĺpy s rozvodmi. Pokiaľ by bola zo strany komisie masívna podpora trolejbusovej dopravy, aby sme sa vedeli s trolejbusovou dopravou dostať až ku polovici výkonu vo verejnom záujme, vtedy sa stáva aj trolejbusová doprava dopravou, ktorá nie je drahšia ako iné druhy dopravy. Ďalšia vec ale je, čo už niektorí poskytovatelia robia, je to, že pripravujú „elektrobusy“, alebo nejaké formy trolejbusov alebo autobusov, ktoré už nenaberajú elektriku zhora, z trolejí, ale v zastávkach je to ešte len v testovacia fáza, v zastávkach MHD, kde zastanú, tak autobus zastane, a kým ľudia nastupujú a vystupujú, vtedy čerpá energiu, ktorú potrebuje na samotnú prevádzku. Čoho výhodou je to, že je to absolútne čisté vozidlo a výhodou oproti trolejbusom je to, že v prípade dopravných výluk sa vie pohybovať aj inde, čo teraz pri  trolejbusoch sme obmedzení. Čiže, preto čakáme na to, jednak, čo prinesie technika, ale hlavne ako bude nadefinovaná podpora mestskej hromadnej dopravy pre ďalšie programovacie obdobie. A vyberieme to, čo bude pre mesto najvýhodnejšie. Doteraz mesto nemalo možnosť čerpať prostriedky tak, aby vedelo trolejbusy riešiť komplexne. Preto dopravný podnik z ekonomického hľadiska (dopravný podnik vieme, že má problémy, keby nemal problémy, tak nedávame na dopravný podnik šestnásť miliónov ročne) vybral tie alternatívy, ktoré v dopravnom podniku pomôžu a zároveň z prevádzkových nákladov budú momentálne najvýhodnejšie. Čiže uvidíme, čo prinesú najbližšie mesiace. Ešte tam bola otázka na fotky Soro, že či ste to fotili vy alebo kto?

p. Schraml, predseda predstavenstva DPMK - Zmluva do dnešného dňa nie je podpísaná. Takže všetko je to na zodpovednosť výrobcu. Keď oni chcú podstúpiť takéto riziko, nech sa páči.

p. Raši, primátor mesta: Dobre. Čiže, len aby vedeli aj poslanci, proces, čiže súťaž bola vyhodnotená, zverejnená, ale zmluva ešte podpísaná nebola.

p. Schraml, predseda predstavenstva DPMK - Zmluva nie je podpísaná.

p. Raši, primátor mesta - Pán poslanec Halenár s faktickou poznámkou.

p. Halenár, poslanec MZ - Faktická pripomienka. Pán primátor, veľmi dobre to znelo z vašich úst, že ako to bude vyzerať možno s trolejbusmi v tomto meste. Ibaže, okrem toho, čo ste povedali teraz, celý čas na rokovaní tohto mestského zastupiteľstva sa nesie v duchu mlčania o trolejbusoch. A to nie je náhoda. A pokiaľ to nevedia niektorý z kolegov, tak samotné zadanie, ktoré urobilo v septembri 2012 dopravný podnik na Výskumný ústav dopravný do Žiliny znelo, aby som to citoval: „Spracovanie analýzy trolejbusovej dopravy v Košiciach z hľadiska ekonomiky a ekológie s dôrazom na možnosti jej ďalšieho rozvoja, respektíve jej nahradenie autobusovou dopravou.“ To je zadanie dopravného podniku. Takže o tom, že ani vedenie mesta ani vedenie dopravného podniku nemá jasno v tom, ako vlastne ten dopravný podnik a s čím má vlastne fungovať je vyjadrený v tom zadaní. Nie je tam v tom zadaní ani slovo  napísané, aké by mali byť požiadavky mesta, koľko sme ochotní investovať, akú dobu návratnosti požadujeme, akú oblasť mesta chceme pokryť, akou frekvenciou, v ktorých dňoch. Toto sú všetko veci, ktoré ukazujú na to, že len prolongujeme ten stav, ktorý je v dopravnom podniku. A toto, čo máme pred sebou, tento návrh je nič iné, len prolongácia stavu.

p. Raši, primátor mesta - Ďakujem pekne. Nie je čo dodať. Uzatváram rozpravu k tomuto bodu. Dodám teda, vaše snahy o sprivatizovanie DPMK boli tu už deklarované opakovane, pán poslanec. Ale nepodľahneme im. Takže poprosím návrhovú komisiu, aby začala čítať návrhy uznesení vrátane zmien tak, ako boli uvedené. A teda naozaj poprosím pri hlasovaní zvážiť to, že pokiaľ neodhlasujeme tento dodatok, nebudeme môcť čerpať eurofondy na nákup nových električiek a na koľaje. Ďakujem pekne. Nech sa páči návrhová komisia.

p. Andrejčák, poslanec MZ a člen návrhovej komisie - Návrhová komisia obdržala návrh na uznesenie predložený pánom námestníkom Jakubovom, ktorý už vlastne obsahuje aj pôvodný návrh na uznesenie. „Mestské zastupiteľstvo v Košiciach, podľa príslušných ustanovení, mení: po 1) v článku II v bode 3 šiestej vete návrhu Dodatku číslo 8 k Zmluve o výkonoch vo verejnom záujme v mestskej hromadnej doprave v Košiciach na roky 2009 až 2018 sa slová „pre rok 2013“ nahrádzajú slovami „pre daný rok“. Po 2) v článku III bode 8 písm. e) návrhu Dodatku číslo 8 k Zmluve o výkonoch vo verejnom záujme v mestskej hromadnej doprave v Košiciach na roky 2009 až 2018 sa za slovo „rok“ sa dopĺňajú slová „schválenú valným zhromaždením Dopravcu a“. Ďalej schvaľuje návrh Dodatku číslo 8 k Zmluve o výkonoch vo verejnom záujme v mestskej hromadnej doprave v Košiciach na rok 2009 - 2018 (ďalej len Zmluva) uzatvorenej dňa 7. 8. 2009 medzi objednávateľom Mestom Košice a dopravcom Dopravný podnik mesta Košice v znení prijatých zmien vrátane jedenástich príloh, ktorým sa mení úplne znenie Zmluvy s účinnosťou od 1. 1. 2014 do 31. 12. 2023. Žiada predstavenstvo Dopravného podniku mesta Košice a. s. zabezpečiť dopravné výkony špecifikované v tejto zmluve po dobu jej platnosti výlučne vlastnými kapacitami. Zodpovedný predstavenstvo Dopravného podniku, Termín do 31. 12. 2023.“ 

p. Raši, primátor mesta: Ďakujem pekne, prosím hlasujte.

Hlasovanie č. 22 -	za: 44, proti: 1, zdržal sa: 1

p. Raši, primátor mesta – Konštatujem, že uznesenie bolo schválené. Ďakujem pekne za podporu všetkým.
- - -

Bod č. 17
Doplnenie zástupcu Mesta Košice do funkcie člena dozornej rady v obchodnej spoločnosti TEPELNÉ HOSPODÁRSTVO, spoločnosť s ručením obmedzeným Košice

p. Raši, primátor mesta - Ctené dámy, vážení páni, dovoľte mi, aby som prešiel 
k ďalšiemu bodu. Je to doplnenie zástupcov mesta Košice do funkcie člena dozornej rady v obchodnej spoločnosti Tepelné hospodárstvo s. r. o. ako viete, na poslednom mestskom zastupiteľstve sme vzali na vedomie vzdanie sa členstva pani poslankyne Čekanovej. A keďže toto miesto bolo ponúknuté a schválené, teda bolo obsadené nezávislým poslancom je návrh na nahradenie pani poslankyne Čekanovej pánom poslancom Kažimírom. Takže nech sa páči, otváram k tomuto materiálu rozpravu. Ak sa nikto nehlási, uzatváram rozpravu, poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení schvaľuje v obchodnej spoločnosti Tepelné hospodárstvo s.r.o. Košice, v ktorej mesto Košice ako jediný spoločník vykonáva pôsobnosť valného zhromaždenia dňom účinnosti tohto uznesenia, menuje do funkcie člena dozornej rady doktora Mareka Kažimíra, bytom Harčárová 11 Košice.“ 

p. Raši, primátor mesta: Ďakujem pekne, prosím hlasujte.

Hlasovanie č. 23 -	za: 41, proti: 0, zdržali sa: 2

p. Raši, primátor mesta – Konštatujem, že uznesenie bolo schválené.
- - -

Bod č. 18
Návrh na zriadenie novej príspevkovej organizácie za účelom  správy majetku mesta - investičné projekty EHMK

p. Raši, primátor mesta - Prejdeme k ďalšiemu bodu. Je to bod číslo 18. Je to Návrh na zriadenie novej príspevkovej organizácie za účelom správy majetku mesta - investičné projekty EHMK. Pán riaditeľ, nech sa páči, máte slovo.

p. Lazúr, riaditeľ MMK – Ďakujem. Vážený pán primátor, ctené mestské zastupiteľstvo. Vývoj tejto oblasti prešiel svojim nejakým sledom z toho titulu, že vlastne v čase, keď sa kreovali podmienky súťaže o Európske hlavné mesto kultúry, v čase, keď sa podávala žiadosť, keď mesto vyhralo, tak vlastne vtedy vznikla nezisková organizácia Európske hlavné mesto kultúry Košice 2013. A nejakým prirodzeným spôsobom to bolo dané takto, že vlastne ona bude naďalej nositeľom celého projektu ako takého. Čiže nielen kultúrnej časti, ale následne, aj po skončení investičných akcií bude nositeľom aj prevádzky, správcovstva všetkých zariadení, ktoré vznikli v rámci tohto projektu Európskeho hlavného mesta kultúry. Samozrejme my sme chceli, ale iní zmenili. Čiže na základe definitívneho stanoviska riadiaceho orgánu a sprostredkovateľského orgánu v Bratislave bolo povedané, že vlastne nezisková organizácia nemôže byť nositeľom týchto vzťahov. Tak isto nesúhlasili s podnikateľskými subjektmi ako je Bytový podnik mesta Košice a Mestské lesy, kde sú samozrejmé eseročka a a.s. Z toho titulu nám navrhli riešenie, že môže to byť buď rozpočtová alebo príspevková organizácia zriadená výlučne na túto činnosť. My sme si to zvážili, obidve právne formy majú svoju logiku. Rozpočtová organizácia ide výlučne z príspevku mesta. A ak má i nejakú podnikateľskú činnosť, tak všetko odvádza mestu. Druhá možnosť je príspevková organizácia, ktorá žije aj z príspevku mesta aj z vlastných príjmov, pričom príspevok mesta musí byť väčší ako 50 %, aby splnila normu príspevkovej organizácie. Na základe toho sme sa rozhodli navrhnúť zriadenie novej príspevkovej organizácie, ktorá by mala zverené do správy postupne objekty Kulturpark, Kunsthale, Spoty a Amfiteáter. Vieme, že na parky sa už podarilo dosiahnuť súhlas sprostredkovateľského riadiaceho orgánu, čiže tým,  že vlastne naša Mestská zeleň je príspevkovou organizáciou, môžu byť všetky parky - čiže Mestský park, Moyzesova aj obidva Komenského zverené. Na základe toho dávame tento návrh do zastupiteľstva, aby táto nová organizácia vznikla od 1.10. 2013, samozrejme aj s nejakou zmenou rozpočtu, kde vlastne sa len preložia prostriedky z doterajšej neziskovky, ktoré sú tam kreované vo výške  1 600 000 eur na počiatok činnosti tejto príspevkovej organizácie. Čiže 75 000 eur. Táto organizácia tak ako bude postupne preberať činnosti a majetky, tak isto bude narastať počtom svojich pracovníkov. Musím povedať, že títo pracovníci reálne boli prijímaní na neziskovú organizáciu tým, že sme vlastne nemali jasný motív z Bratislavy, že kde to smeruje. Títo pracovníci boli prijímaní na dobu určitú, do 31.12. 2013. Čiže, kedykoľvek plynule vedia prechádzať tak, jak budú hotové investičné projekty a zverované tieto majetky, môžu plynule prechádzať do tejto príspevkovej organizácie. My sme uvažovali, že táto príspevková organizácia bude mať veľmi jednoduchú štruktúru. Čiže bude mať riaditeľa, zástupcu a 2 útvary. Ten jeden útvar bude riešiť prevádzkovo-ekonomickú oblasť a ten druhý bude riešiť takú podporno-kultúrnu oblasť. Čiže jedno je prevádzka, riadne riadenie, riadne prevádzkovanie objektov ako takých - ekonómia, účtovníctvo, výkazníctvo, financie. A tá druhá časť to je výslovne na projekty na kultúru, na styk s klientmi a tak ďalej. Uvažovali sme s počtom 50 ľudí. Samozrejme, gro z nich už je prijatých na n.o. Samotná prax ukáže, koľko je reálna potreba. Sami viete, aký je obrovský Kulturpark, aké veľké je Kunsthale, jak sú rozložené Spoty a Amfiteáter.

p. Raši, primátor mesta - Ďakujem pekne. Otváram rozpravu k tomuto bodu. A pokiaľ si všimnete návrh uznesenia zastupiteľstva, sú tam 2 voľné políčka. Teda prvé, je názov neziskovej organizácie a druhé je poverenie štatutárneho orgánu do menovania nového riaditeľa. Nechám samozrejme vám názor, aby ste sa vyjadrili, čo sa týka zastupovanie štatutárneho orgánu. Pokiaľ nebude problém, ja by som navrhoval, aby do výberového konania riadil túto organizáciu riaditeľ magistrátu. Pretože, tak či tak, pôjde o postupný prechod a kooperáciu všetkých činností, ktoré patria, alebo, ktoré sú v gescii organizácií, ktoré sú mestskými organizáciami. Čiže do výberového konania by to viedol riaditeľ, koordináciou porád a postupov magistrátu. A čo sa týka názvu, bolo niekoľko - padlo niekoľko návrhov zo strany neziskovej organizácie k názvu tejto organizácie. Mali by sme ho určiť. Myslím, že to bol pán umelecký riaditeľ, navrhovali niečo, aby názvy, ktoré by mali nejaký súvis s týmto rokom, ktorý sa uskutočnil. Čiže "Košice 2013", "K13", "Košické kultúrne centrum". Takže toto nechám na rozpravu a potom sa dohodneme a schválime názov tejto organizácie. Čiže, nech sa páči, pán poslanec Lasky, otváram rozpravu.

p. Lasky, poslanec MZ - Vážený pán primátor, vážené kolegyne, kolegovia. Len krátka informácia. Tento materiál bol tak isto prerokovaný na finančnej komisii. Dostali sme množstvo informácií, tak ako ste počuli od pána riaditeľa alebo od pána primátora. A finančná komisia sa uzniesla prerokovať a schváliť tento materiál. Tak len na podporu tohto materiálu. Ďakujem pekne.

p. Raši, primátor mesta - Ďakujem pekne. Pani viceprimátorka, nech sa páči.

p. Lenártová, námestníčka primátora - Vážený pán primátor, ctený poslanecký zbor. Ja si dovolím iba k tomu názvu. Keď sme diskutovali,  je viac návrhov a nikdy to nie je tak, ako by sme si všetci predstavovali. Tak názov K 13 bolo K-čko pretože Kunsthale, Kulturpark, Spoty ako komunitné centra, všetko Košice, Košice 2013. Všetko to by zahŕňalo písmeno K. Port 13, port ako od slova prístav, prístav kultúrny, Košice ako kultúrny prístav 13. Čiže naozaj sú viaceré možnosti. Potom Košické kultúrne centrá, Focus ako sústredenie kultúry v Košiciach. Čiže, už je to asi iba na nás, ako rozhodneme, aby sa príspevková organizácia volala. Ďakujem pekne.

p. Raši, primátor mesta - Ďakujem pekne. Pán poslanec Berberich, nech sa páči.

p. Berberich, poslanec MZ - Ďakujem pekne za slovo. Ja by som sa len chcel spýtať, či teda tá informácia o vytvorení tej novej organizácie, že odkedy sme to teda vedeli ? Lebo či teda sme museli potom rušiť Správu majetku ? Nebolo možné to nejako urobiť takto ? A tiež by ma zaujímalo, že prečo ta nezisková organizácia nie je dobrým riešením ? Napríklad. Lebo ako to je, vytváranie zase ďalšej nejakej štruktúry. Či je to teda naozaj nevyhnutné ? Či sa to nedalo riešiť aj iným spôsobom.

p. Raši, primátor mesta - Ďakujem pekne. Dám slovo pánovi riaditeľovi. Presne tak, ako hovoríte, pán poslanec. Presne také boli návrhy. Čiže prvé bolo, aby to, aby vlastne tým správcom a pokračovateľom bola neziskovka Košice - Európske hlavné mesto kultúry. Toto bolo zamietnuté z dôvodu, že správna rada neziskovky, nie je z hľadiska obsadenia plne kontrolovaná mestom, ale sú tam aj zástupcovia Prešovského, Košického kraja, Ministerstva kultúry, tak isto aj nezávislí poslanci, pardon, poslanci mestského zastupiteľstva. Čiže toto bolo zamietnuté. Potom sme uvažovali, že prerozdelíme správu jednotlivých majetkov podľa toho, jednotlivých investičných akcií, podľa toho, kde sa nachádzajú. Čiže Hrad nám logicky vychádza má mestské lesy, pretože sa nachádza v oblasti mestských lesov. Parky - Správa mestskej zelene. A ostatné objekty terajšiemu Bytovému podniku mesta Košice, ktorý vznikol splynutím so Správou majetku mesta Košice. Bohužiaľ akciová spoločnosť, napriek tomu, že jej stopercentným akcionárom je mesto, je obchodnou spoločnosťou. A to bolo sprostredkovateľským aj riadiacim orgánom zamietnuté, že nemôže byť táto spoločnosť správcom. A tak isto to bolo u Bytového podniku mesta Košice, ktoré je eseročka. Čiže tiež obchodnou spoločnosťou, ktorá tak isto nemôže spravovať tieto objekty. Lebo, navádzalo sa nám logické, že správu objektov by mal robiť niekto, kto spravuje objekty. Správa mestskej zelene bola odsúhlasená, pretože Správa mestskej zelene je príspevková organizácia a táto to spravovať môže. Preto parky prešli na Správu mestskej zelene. A preto prišiel návrh, aby tie objekty, ktoré nevieme dať spravovať nikomu z existujúcich spoločností, aby sa urobila príspevková organizácia mesta, ktorá tieto objekty bude spravovať. Čiže preto prišiel tento návrh. Ale samozrejme tak ako hovoríte vy, najjednoduchšie by to pre nás prerozdeliť medzi existujúce spoločnosti. Bohužiaľ nebolo to možné. Pán riaditeľ ak chcete doplniť.

p. Lazúr, riaditeľ MMK - Doplním ešte k pánovi primátorovi, že sme začali túto situáciu riešiť okamžite, jak sme mali stanovisko riadiaceho a sprostredkovateľského orgánu. Čiže toto strašne dlho trvalo. Bohužiaľ, inakšie by sme s touto skutočnosťou išli oveľa skôr. A chcem ešte doplniť informáciu, že vlastne tým, ako bude rasť príspevková organizácia svojou činnosťou a počtom ľudí, tak bude klesať nezisková organizácia. Sú tam títo ľudia prijatí, pretože nezisková organizácia pre budúcnosť má byť vlastne nositeľom značky ako takej. Má byť nositeľom vzťahu na Ministerstvo kultúry, kde tu doteraz fungovali grantové schémy a kde prísľub pána ministra, že na udržateľnosť veľkých kultúrnych akcií a projektov sa ešte pokúsi pre Košice vybaviť peniaze aj pre roky 2014 - 2015 cez svoj rozpočet Ministerstva kultúry. A zároveň táto značka má slúžiť na udržanie vzťahu s partnerskými mestami a inštitúciami na výmenné pobyty, kde vlastne doteraz vždy bol vzťah n.o. Tieto zahraničné subjekty respektíve osoby,  čiže tam bude vyslovene, pár symbolických ľudí a samotná činnosť to bude príspevková organizácia. Ďakujem.

p. Raši, primátor mesta - Ďakujem pekne, pani poslankyňa Blaškovičová, nech sa páči.

p. Blaškovičová, poslankyňa MZ - Ďakujem pekne pán primátor. Ja som sa práve chcela opýtať na osud neziskovky. Takže teraz od pána riaditeľa som dostala vysvetlenie. Ale aj tak by ma zaujímalo, keďže to bude vlastne neziskovka už len nejakej príspevkovej organizácie, ako sa bude kreovať správna rada? Čo sa tam stane s tým štatútom? Ďakujem.

p. Raši, primátor mesta - Nie. Takto, neziskovka EHMK n.o. zatiaľ ostáva. Na to, aby sme urobili akékoľvek zmeny, by sa nám muselo podariť sa stretnúť jedenástim z trinástich. A  k tomu bude musieť dôjsť, pretože sú tu ľudia z celého Slovenska. A tam môžeme už my urobiť v neziskovke akékoľvek zmeny aj týkajúce sa štatútu, možno aj počtu členov, pretože, tá neziskovka skončila, skončili tie grantové schémy, ktoré boli viazané na EHMK, skončili sa investičné projekty. Ja si myslím, že tá neziskovka EHMK, ako značka aj ako nositeľ aj žiadateľom možno nejakých budúcich grantových schém, špeciálne pre EHMK, by mala byť. Ale zrejme by stačilo, aby správna rada bola čisto naša, teda z poslancov mestského zastupiteľstva. Z môjho pohľadu možno niekoho z kultúrnej obce. alebo z vedenia mesta, pretože už nám netreba mať tam ľudí. Keďže projekt ako taký, skončí. V roku 2014 sú iné Európske hlavné mestá kultúry, čiže v rámci udržania by sme to už mali byť iba my. Takže to bude návrh náš a váš na ďalšie stretnutie. A tá príspevkovka, teda bude nositeľom aj toho, čo je nevyhnutné - teda celý chod a prevádzka budov ako takých, vrátane technickej údržby a týchto vecí. Nech sa páči, pani poslankyňa ešte.

p. Blaškovičová, poslankyňa MZ - Ďakujem pekne pán primátor. Presne na to som narážala, že by to mala byť vlastne -  ak teda tu zostanem, mala by to byť nejaká inštitúcia, kde by teda boli aj nejaké poradné hlasy z kultúrnej obce košickej. Lebo jedna záležitosť je poslanci a príspevková organizácia, a keďže to má slúžiť celému mestu určite by bolo zmysluplné, ak bude teda pokračovať n.o., aby tam boli kultúrni operátori z mesta. A možno ani z regiónu by nebolo zlé, lebo nakoniec, však to má slúžiť celému regiónu, tie naše zrenovované, zrekonštruované inštitúcie. Ďakujem.

p. Raši, primátor mesta - Ďakujem. Zatiaľ máme vás. Ste dva v jednom  - aj kultúrny aj expert aj poslanec. Aj pán poslanec Vargovčák tam je, ale on je viac poslanec ako kultúrnik. Ďakujem pekne. Dal by som ešte slovo pánovi riaditeľovi Sudzinovi. Potrebujeme dať názov príspevkovej organizácií. Pán riaditeľ, povedzte, čo navrhujete vy, ako neziskovka alebo nejaké poradie a dáme o tom hlasovať. A potom nám povie svoj návrh pán starosta Gaj. Či by sa zvážil aj Gaj 13.

p. Sudzina, EHMK 2013 - Možno ešte predtým, ako by som predniesol návrh na názov neziskovej novej príspevkovej organizácie, by som možno na upresnenie povedal, že dneska zrejme schvaľujete len vznik príspevkovej organizácie. A tie veci, ktoré budú nasledovať aj s osudom neziskovej organizácie a to, čo bude podiel kompetencií medzi jednotlivými, pripravujeme na decembrové zastupiteľstvo, kde by sa mala predniesť nová stratégia. Kde by mali byť všetky odpovede na tieto otázky. Pokiaľ ide o názov, my sa prikláňame k názvu K 13 - Košické kultúrne centrá. Pretože K 13 je silný odkaz na ten proces, ktorý tu bol. To znamená sú to aj Košice, aj názvy všetkých investičných projektov a zároveň 13-ka, že sa to začalo v roku 2013. A Košické kultúrne centrá, pretože jedná sa o 3 inštitúcie, teda 3 objekty, ktoré budú mať charakter inštitúcií. A jeden Amfiteáter, ktorý je nejakým hybridom. Takže náš návrh je K 13 - Košické kultúrne centrá.

p. Raši, primátor mesta - Dobre. Čiže názov by bol K 13 - pomlčka Kultúrne košické centrá? Pán poslanec Gaj, po ňom pán poslanec Demský.

p. Gaj, poslanec MZ - Ja by som sa pridal do debaty.

p. Raši, primátor mesta - Pán poslanec, prenos je verejný, tak vás poprosím vyberať slová, ktoré nemusia byť vypípané. Ďakujem pekne za príspevok. Pán poslanec Demský.

p. Demský, poslanec MZ - Ďakujem za slovo pán primátor. Vidím, že je to vyčerpávajúce určenie názvu. A ja by som navrhol, aby sme po skončení tohto bodu, pokiaľ navrhnete, si urobili krátku päťminútovú prestávku. Pre zachovanie zdravia. Ďakujem.

p. Raši, primátor mesta - Ďakujem, ďakujem pekne. Čiže tento názov tam nedáme. Dobre, ďakujem pekne. Ak nie sú ďalšie pripomienky, uzatváram rozpravu s tým teda, že by   názov „K13 - Košické kultúrne centrá“, s tým, že povereným do výberového konania by bol zatiaľ riaditeľ magistrátu. Dobre. Takže poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení, po a) schvaľuje po 1) zriadenie príspevkovej organizácie K 13 - Košické kultúrne centrá, so sídlom Kukučínova 2, Košice s účinnosťou od 1.10. 2013. Po 2) zriaďovaciu listinu príspevkovej organizácie K 13 - Košické kultúrne centrá, so sídlom Kukučínová 2, Košice, podľa predloženého návrhu. Po 3) bežný transfer pre príspevkovú organizáciu K 13- Košické kultúrne centrá vo výške 75 000 eur v programovom rozpočte na rok 2013, a to znížením bežných výdavkov neziskovej organizácie Košice - EHMK 2013 n.o., v programe 2, podprogram 8, vo výške 13 000 eur, a znížením bežných výdavkov na prevádzku objektov EHMK Košice 2013 v programe 2, podprograme 2, vo výške 62 000 eur. Po b) Poveruje zastupovaním štatutárneho orgánu príspevkovej organizácie do menovania nového riaditeľa na základe výsledkov výberového konania inžiniera Pavla Lazúra. A po c) žiada primátora mesta Košice zabezpečiť všetky úkony súvisiace s realizáciu výberového konania a o jeho výsledku informovať mestské zastupiteľstvo. Termín 31.12. 2013. Zodpovedný v texte.“ 

p. Raši, primátor mesta - Ďakujem pekne, prosím hlasujte

Hlasovanie č. 44 -	za: 44, proti: 1, zdržal sa: 0

p. Raši, primátor mesta - Ďakujem. Konštatujem, že uznesenie sme schválili.
Vyhlasujem prestávku do 11:15. Chcem vám ešte povedať, vážení páni poslanci, nakoľko obedy neposkytuje, vám ich dnes poskytne externe. Čiže obed bude potom o jednej, dobre ? Lebo vtedy ho donesú. Čiže poprosím krátka prestávka. O štvrť na dvanásť sa stretávame opäť tu.
- - -

Bod č. 18/1
Zrušenie záujmového združenia právnických osôb Steelpark - Kreatívna fabrika, Letná 9, 042 00 Košice

p. Raši, primátor mesta - Ctené dámy poslankyne, vážení páni poslanci. Budeme pokračovať v rokovaní mestského zastupiteľstva ďalším bodom. Je to bod 18/1. Je to bod , ktorý bol zaradený pred schválením programu do programu dnešného rokovania. Je to zrušenie záujmového združenia právnických osôb Steelpark - Kreatívna fabrika, Letná 9 Košice. Ako som už povedal, záujmové združenie právnických osôb Steelpark - Kreatívna fabrika na Letnej ulici 9 bolo združené za účelom pripravenia a realizácie projektu Steelpark-  Kreatívna fabrika, ktorý je súčasťou projektu Európske hlavné mesto kultúry. Išlo o inštaláciu viacerých technologických inštalácií, ktoré zaujímavou aj hravou formou budú inšpirovať najmä deti a mladých záujmom o vedu technológie, techniku, či oboznámiť ich s jednotlivými odvetviami združenia. Tento cieľ realizovalo Steelpark. Je sfunkčnený najmä vďaka teda nielen mestu Košice, Technickej univerzite v Košiciach a univerzity Pavla Jozefa Šafárika v Košiciach, ale aj kvôli tomu, že investíciu do tohto Steelparku zrealizoval teda finančne pomohli zrealizovať US Steel Košice. Čiže toto združenie splnilo účel, na ktoré bolo zriadené. Do konca roku, októbra roku 2013 budú zo strany združenia zmluvne protokolárne a účtovne darované exponáty a príslušenstvo mesta Košice a budú aj vyčerpané finančné zdroje poskytnuté spoločnosťou US Steel Košice na tento účel. Preto prišiel návrh zúčastnených subjektov a aj spoločnosti US Steel Košice, že sa toto záujmové združenie, ktoré splnilo svoj cieľ zruší a teda ďalšiu prevádzku a ďalšiu činnosť Steelparku bude zabezpečovať mesto Košice. Ďakujem pekne za pozornosť a otváram k tomuto bodu rozpravu. Čiže chcem sa spýtať, či sa niekto hlási do rozpravy. Keď môžete, zdvihnite ruku. Ďakujem pekne, ďakujem. Ak nie, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení súhlasí so zrušením záujmového združenia právnických osôb Steelpark- Kreatívna fabrika, Letná 9 ku dňu 31.10.2013 a poveruje doktorku Renátu Lenártovú, členku správnej rady združenia predložiť správnej rady združenia návrh na zvolanie valného zhromaždenia združenia za účelom jeho zrušenia.“ 

p. Raši, primátor mesta - Ďakujem pekne, prosím hlasujte.

Hlasovanie č.  25 -	za: 39, proti: 0, zdržal sa: 0

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 19
Plnenie uznesení MZ v Košiciach č. 595 zo dňa 15.4.2013 a  č. 705 zo dňa 24.6.2013 – schválenie víťaza súťaže: Nehnuteľnosti MFK Košice - obchodná verejná súťaž, a schválenie ďalšieho postupu prípravy výstavby futbalového areálu

p. Raši, primátor mesta - Prejdeme k ďalšiemu bodu. Je to bod číslo 19. Je to Plnenie uznesení Mestského zastupiteľstva v Košiciach číslo 595/15 z 15.4. 2013 a číslo 705 z 24.6.2013 - schválenie víťaza súťaže s názvom Nehnuteľností MFK Košice - obchodná verejná súťaž a schválenie ďalšieho postupu prípravy výstavby futbalového areálu. Poprosím pána námestníka aby nám uviedol materiál.

p. Jakubov, námestník primátora - Ďakujem pekne za slovo. Vážené dámy, vážení páni. Problematikou mestského futbalového klubu sme sa zaoberali už na niekoľkých zastupiteľstvách. Podľa prijatých uznesení prebehla súťaž, verejná obchodná súťaž, na potencionálneho záujemcu o odkúpenie časti pozemkov, ktoré sa nachádzajú vo Všešportovom areáli, konkrétne pod Blšákom. Na základe výberového konania sme dostali list od mestského futbalového klubu, ktorým nás požiadal o zvolanie mimoriadneho zasadania Mestského zastupiteľstva v Košiciach, a schválenie víťaza obchodnej verejnej súťaže nehnuteľnosti MFK Košice. Prečítam vám časť tohto listu. "Na základe vyhodnotenia výsledkov obchodnej verejnej súťaže nehnuteľnosti MFK Košice zo dňa 02.08.2013 vám v súlade s uznesením Mestského zastupiteľstva v Košiciach číslo 595 zo XVI. rokovania Mestského zastupiteľstva v Košiciach a zo dňa 15. apríla 2013, ktorým bolo zmenené uznesením číslo 705 z XVIII. rokovania Mestského zastupiteľstva v Košiciach zo dňa 24. júna 2013, navrhujem v čo najkratšej možnej dobe zvolať Mestské zastupiteľstvo v Košiciach a na ňom schváliť za víťaza obchodnej verejnej súťaže - Nehnuteľnosti MFK Košice obchodnú spoločnosť CiReggio s.r.o. so sídlom Hviezdoslavovo námestie 14, Bratislava, s navrhovanou kúpnou cenou 3 500 000 eur, ktorú na prvé miesto obchodnej verejnej súťaži určila hodnotiaca komisia pre vyhodnotenie súťažných návrhov. Musím ale konštatovať, že v piatok minulý týždeň sme dostali list podpísaný predsedom predstavenstva MFK Košice a.s., v ktorom nás žiada, aby sme prehodnotili túto súťaž, pretože požaduje, aby k danej sume 3 500 000 eur bola v súlade s § 8 zákona 222 z roku 2004 o dani z pridanej hodnoty, v znení neskorších predpisov, pripočítaná sadzba dane 20 % zo základu dane. Keďže, myslím si, že v súčasností nevieme zareagovať na tento list, ktorý došiel v piatok popoludní a je v rozpore s tým, čo sme dostali 05.08.2013, kedy spoločnosť MFK odsúhlasila víťaza tejto súťaže, budeme určite potrebovať právne stanovisko, aby sme vedeli prehodnotiť jeden, druhý list a jednoznačne sa k tomuto postaviť. Materiál, ktorý bol predložený na dnešné rokovanie vychádzal preto teda z druhého kola súťaže a zo skutočnosti, že nie možné alebo už je takmer nemožné splniť všetky tieto uznesenia, ktoré som pred chvíľou citoval, pretože v týchto uzneseniach jednoznačne bolo určené, že športovú činnosť spoločnosti MFK Košice preberie od nového ročníka spoločnosť KFMC, ktorá je dcérou spoločnosti MFK, a že spoločnosť MFK bude v budúcnosti pôsobiť ako investor, v prípade prípravy a výstavby nového štadióna. Toto už nie je možné. A vzhľadom na to, že vláda Slovenskej republiky prijala po dohode so Slovenským futbalovým zväzom uznesenie, ktorým vyčleňuje určité finančné objemy na možnosť výstavby futbalových štadiónov v krajských mestách. V Košiciach je potrebné na túto situáciu reagovať a práve z tohto dôvodu navrhujeme, aby činnosť futbalového klubu tzn. športová činnosť naďalej ostal spoločnosti MFK Košice, aby mesto Košice minimalizovalo svoj podiel v tejto spoločnosti. Aby po prípadnom odpredaji pozemkov, záväzky tejto spoločnosti boli tak, ako sme kedysi odsúhlasili, uhradené z prostriedkov, ktoré získa za predaj pozemkov táto spoločnosť MFK. A aby na prípravu a výstavbu nového štadiónu bola založená nová spoločnosť, pretože spoločnosť KFMC, ktorá je dcérou MFK, si myslíme, že na to nie je celkom vhodná. Z tohto dôvodu bol predložený tento materiál v takomto znení. A samozrejme našim cieľom je to, aby v novej spoločnosti malo majoritu mesta Košice, aby súčasťou tejto spoločnosti bol aj Košický samosprávny kraj, keďže tieto investície sú nadmestského regionálneho významu. A samozrejme, vzhľadom na potrebu úpravy vzťahov medzi spoločnosťou MFK Košice a dvoch akcionárov, teda , teda občianskym združením SteelTrans Ličartovce a mestom Košice, aby v rámci úpravy vzťahov MFK Košice sa stalo tak isto minoritným akcionárom tejto spoločnosti. Samozrejme, ak toto všetko má vzniknúť, je potrebné pripraviť celý rad dokumentov, ktorý je pre nás veľmi dôležitý. Tieto by mali byť predložené na rokovanie najbližšieho mestského zastupiteľstva. A ak budú schválené, tento proces a postup bude odobrený. Ak nie, budeme musieť pristúpiť k nejakej inej alternatíve. Predpokladám, že celá príprava tohto aktu bude trvať minimálne jeden mesiac. A do tej doby by sme neradi ukončili alebo uzatvorili vzťah k pozemkom na základe súťaže, ktorá bola uzatvorená. To je jeden dôvod. Druhý dôvod je ten, že ako som pred chvíľou spomínal, máme tu 2 stanoviská mestského futbalového klubu. A samozrejme potrebujeme si urobiť právnu analýzu pretože sú dosť rozporné. Z tohto dôvodu je predložený tento materiál aj s takýmto návrhom uznesenia, ako ste dostali. Ďakujem pekne.

p. Raši, primátor mesta - Ďakujem pekne, otváram rozpravu k tomuto bodu. Chcem sa spýtať, či je tu zástupca z MFK, z druhej časti, teda z časti akcionára v SteelTrans? Nie je tu nikto z MFK? Dobre, ja by som využil túto chvíľu, pretože potrebujeme sa dostať ďalej a potrebujeme problém alebo fungovanie vzťahu mesta, druhého akcionára a MFK vyriešiť z dlhodobejšieho horizontu. Poprosil by som pána námestníka, aby povedal, aké sú. A chcel by som teda počuť aj váš názor, či súhlasíte s tým, aby sa takto pokračovalo, aké sú základné rysy, ako by to malo fungovať. Aký návrh je účasti mesta v MFK? Aký je návrh aj so zodpovednosťou aj s podielmi v novovzniknutej spoločnosti, ktorá by mala riešiť výstavbu štadióna? Využil by som túto chvíľu, lebo pravdepodobne sa k tomu ešte budeme musieť stretnúť. A aj kvôli tomu, že máme 2 úplne rozdielne požiadavky. MFK, ja som myslel, že tu bude nejaký zástupca MFK, aby nám ich vysvetlil, lebo najprv žiadal o zvolanie mimoriadneho zastupiteľstva na odsúhlasenie ceny a potom nás požiadali, aby sme cenu neakceptovali alebo aby sme akceptovali cenu o 700 000 vyššiu. Ale takáto ponuka nebola, aby sa zopakovala súťaž. Nech sa páči, pán námestník.

p. Jakubov, námestník primátora - Ak môžem, ja by som ešte doplnil teda jednotlivé kroky, ktoré by bolo potrebné realizovať. Ak by sa mali usporiadať úplne vzťahy a vzniknúť nová spoločnosť medzi dvoma akcionármi v MFK tzn. mesto Košice a FC Steel Trans Ličartovce občianske združenie, je potrebné podpísať dohodu akcionárov o vysporiadaní vzájomných vzťahov. Naša predstava je takáto, že na základe tejto dohody akcionárov by sa presne stanovil postup, ako sa bude pokračovať, a mesto Košice by, ako som spomínal, už vycúvalo z tejto spoločnosti a nechalo by si tam desaťpercentný podiel, vzhľadom na potrebu kontroly činnosti tejto spoločnosti. Samozrejme, naša požiadavka a predstava je, že mesto Košice by sa nepodieľalo naďalej na ekonomike. Tzn. v polohe plusy - mínusy, strata atď., aby sme nezaťažovali rozpočet mesta Košice. Ostala by jedine tá súčinnosť, ktorá platí aj v súčasnosti tzn., že mesto Košice by každoročne uvoľňovalo na mládežnícky futbal finančnú čiastku vo výške 300 000 eur. Na základe tohto mestu Košice by spoločnosť MFK vrátila časť pozemkov, ktoré sa nachádzajú v priestore, kde sa bude realizovať alebo mohla by sa realizovať výstavba nového futbalového štadiónu, to je pred halou Cassosport. Až na jeden pozemok, ktorý je vlastne MFK, na ktorom sú ťarchy. A s týmto by MFK vstúpilo do spoločných ako nepeňažným vkladom, samozrejme s nepeňažným vkladom, teda, ktorý by slúžil na pokrytie participácie spoločnosti MFK pri ďalšej investičnej výstavbe. Následne by bolo podpísané memorandum medzi mestom Košice, Košickým samosprávnym krajom a Mestským futbalovým klubom o založení novej spoločnosti, v ktorej by podiel bol za mesto Košice, ako som spomínal, majoritný 70 %, Košický samosprávny kraj 15 %, MFK Košice 15 %. A samozrejme okrem tohto by sa pripravili komplet stanovy novej spoločnosti a všetky potrebné dokumenty. A to by sa v plnom znení predložilo na najbližšie rokovanie mestského zastupiteľstva. Až po podpísaní o schválení týchto dokumentov, by sme sa zaoberali možnosťou súhlasu k odpredaju pozemkov na základe súťaže, ktorá prebehla.

p. Raši, primátor mesta - Ďakujem pekne, pán poslanec Halenár.

p. Halenár, poslanec MZ - Fakt, neviem kde mám začať. Ale tak mi moja predstava hovorí, že  štadión, nový futbalový štadión sa buduje pre klub, pre taký, ktorý súčasná kapacita štadióna nestačí, pretože toľko ľudí chodí na ten futbal, že potrebujeme mať väčší ten štadión. To mi hovorí základná logika. Argumentácia, že tu sa bude kedysi stavať nejaký štadión, a to je dôvod, aby mesto naďalej zostávalo nejakým 70 percentným podielnikom v akejsi spoločnosti, je skrátka absolútne nezrozumiteľné. Ja nechápem vôbec ako niekto môže takto premýšľať. Jedine tak sa to dá vysvetliť, že niekto si praje, aby pretiekli isté peniaze na výstavbu štadióna. A následne, aby tie peniaze pritiekli na správne účty. Druhá, čo je moja vážna pripomienka je, ja som si až donedávna myslel, že rozumiem tomu, čo sa dialo s mestskými pozemkami do MFK. Ale musím povedať, že po krátkej konzultácii s právničkou, absolútne už tomu nerozumiem. To je druhá vec, čo by tu mala byť pred nás postavená je, v ktorej fáze aké pozemky išli. Na grafike ukázať, kde sú tie pozemky položené, ktoré sú predmetom predaja. A prečo? Pretože, keď MFK dlhuje, má dlh 2 000 000 eur, nechápem, prečo je to nutné, teda 50 % podielnik, mesto má milión z toho, prečo je nutné z toho robiť takúto tragédiu? Čo sa tu robí. A áno, k tej grafike, ak by sme pochopili, ktoré pozemky a prečo a kedy šli, a ktoré pozemky prídu naspäť, resp. sú vo vlastníctve mesta, vedeli by sme celkom iste zaujať lepší názor. Aspoň ja by som vedel zaujať zrozumiteľnejší postoj než teraz. To ani divá sviňa sa nevyzná v tých pozemkoch teraz. Kedysi sa hovorilo, že aj pozemky, kde teraz je plnička a je odstavná plocha pre autobusy Dopravného podniku, aj tie patria do toho projektu výstavby štadióna. Aj sa už začalo hovoriť o tom, že na Bardejovskej sa nová plnička začne budovať skrz toho. Skrátka toto sú všetko otvorené takéto otázniky, ktoré kladú,  neviem patričný výraz, ale to je opäť taká snaha, lebo budeme platiť mládež. A čo my máme z tej mládeže? Kto nám kedy dal za hotového hráča jedno euro, ktoré predalo MFK? Kedy sme videli, my, mesto, z tej mládeže, čo vychovávame nejaký prospech? To znamená, že niečo, nejakého hráča, ktorého sa podarilo vypiplať a bol z neho úžitok, že toto mesto pocítilo niečo? Len tu zase nezačnime rozprávať, že keď nám začnú drogovať, alebo neviem čo. Je tu tisíc milión iných príležitosti pre mládež, kde by sa lepšie, kde by 300 000 eur ročne padlo celkom iste na lepšiu pôdu.

p. Raši, primátor mesta - Ďakujem pekne pán poslanec. No, myslel som že bude väčšia diskusia. Lebo je to aj teda, pokiaľ môžem poprosiť vy, ktorí ste sa pri futbale boli dlhšie, lebo musíme sa niekde pohnúť.  Milan Bereš, pán poslanec Rusnák, lebo potrebujeme s futbalom niekde pohnúť. Čiže to, že pán poslanec Halenár tomu nerozumie, to je v poriadku. Lebo tomu nerozumie. Vidno to aj na hlasovaniach, ktoré sú vždy opačné, ako väčšina mestského zastupiteľstva. Ale chcem povedať veľmi stručne k čomu chceme dospieť. Chceme dospieť k tomu a bude to mimoriadne zložitý proces a nevieme, či sa nám podarí, aby dlhy MFK nezaťažovali rozpočet, budúce rozpočty mesta. Prvá vec. Pretože sme 50 percentným akcionárom MFK. A záporný hospodársky výsledok, teda strata MFK, sa premieta do straty v päťdesiatich percentách, ktorú bude musieť a musí platiť mesto Košice. Lebo je 50 percentný akcionár MFK. Prvá vec. My nie sme odborníci, profesionáli, na robenie futbalu. Čiže návrh je, aby mesto znížilo svoj podiel v MFK, aby jeho príspevok bol zadefinovaný iba podporou mládeže, ale bez toho, aby sa na prípadnom negatívnom hospodárení MFK v budúcnosti muselo podieľať kompenzovaním straty. Druhý krok čo chce dosiahnuť je to, aby pozemky, ktoré boli vložené do MFK za účelom výstavby štadióna, neboli stratené, keby sa MFK, ako akciová spoločnosť, dostali do konkurzu. Lebo potom je pozemkom koniec. Nebude ani štadión, nebudú ani pozemky. Na to, aby sme toto dosiahli, chceme, aby pozemky na výstavbu štadióna boli presunuté na spoločnosť, kde bude mať majoritu mesto, prípadne bude mať podiel kraj a podiel, ktorý sa navrhuje pre MFK je preto, lebo to doporučuje Slovenský futbalový zväz, ktorý je zodpovedný za tú dotáciu. A preto je to 15 % lebo to sa v materiáloch Slovenského futbalového zväzu hovorí. Čiže ideálnym riešením by bolo, keby sa pozemky vrátili  do spoločnosti, kde má majoritu mesto a s krajom by mali 85 percent a výstavba štadióna by sa realizovala podľa toho, koľko bude disponibilných zdrojov. S tým že 4 000 000 sú na výstavbu schválené vládou cez Slovenský futbalový zväz. Zároveň nemôžeme si dovoliť, aby prípadná výstavba štadióna v budúcnosti bola ohrozená tým, že niekto v rámci akcionárskej štruktúry bude mať problém. Preto je ten vklad MFK minimalizovaný na 15 %, podľa odporúčaní, a nie vyšší k tomu. A teraz ďalšia vec. Predával sa pozemok, došla ponuka v objeme 3 a pol milióna eur. Mesto má informáciu, že ten kto ponúkol 3 a pol milióna eur, jednoducho ponúkol 3 a pol milióna eur, pretože viac za to nechce dať. MFK, teda druhá časť MFK, zástupca SteelTransu nás požiadal najprv, aby sme zvolali mimoriadne zastupiteľstvo, aby sme to rýchlo schválili na vykompenzovanie dlhov. Potom nám poslal list, aby to mestské zastupiteľstvo neschválilo, resp. aby schválilo sumu 3 a pol milióna plus 700 000. No bohužiaľ, ten, kto to vyhral za 3 a pol milióna, nemá prečo dať o 700 000 viac. Prečo by to robil? Tuto máme informáciu. Preto sa pýtam, že či tu je niekto z MFK, ktorý nám to ozrejmí? Ako by sme mali niekoho, teda ako by MFK malo niekoho donútiť aby zaplatilo 700 000 viac? A preto tieto prostriedky žiada MFK na kompenzáciu starých dlhov. Mesto povedalo, že by si vedelo predstaviť kompenzáciu starých dlhov oboch akcionárov, teda mesta aj Steel Transu. Ale len vtedy, keby to neznamenalo, že po splatení týchto peňazí, na druhý deň vznikne ďalší dlh, ktorého sa ako 50 percentný akcionár musíme zúčastniť. Čiže, len že my chceme, to je ešte málo. Treba vôľu aj druhého akcionára, aby sme dospeli do štádia, že keď sa odsúhlasí použitie sumy z predaja pozemkov to bude znamenať, že MFK bude mať ku dňu D nulové záväzky. Vtedy sa zníži podiel mesta, a MFK presunie pozemky na mesto. A teda do budúceho fungovania, prípadná strata MFK, sa už nebude premietať do nášho rozpočtu, a k našim problémom. A zároveň zachránime pozemky, ktoré sú teraz v MFK, a ktoré, keď MFK pôjde do konkurzu, by zanikli. Čiže toto by sme chceli dosiahnuť. Je to veľmi komplikované. Tak preto sa pýtam teraz aj ostatných poslancov, ktorí sa rozumejú problémom a ktorí vedia, ktoré pozemky sú, aké, aby povedali, či takýto postup je priechodný. To ešte neznamená, že sa nám ho podarí zrealizovať. Preto vyzývam, naozaj, keď máte niekto vedomosť z KDH, z SDKÚ alebo nezávislých poslancov, aj iných, ako pán poslanec Halenár, aby ste povedali, aby sme si ten postup aspoň schválili, že takto chceme ísť a toto chceme dosiahnuť. Zachovať pozemky, nebyť závislý, keď MFK bude hospodáriť zle a zároveň, keď sa rozhodne na mestskom zastupiteľstve mať možnosť stavať štadión a využiť štvormiliónovú dotáciu, alebo nie. Toto nám treba. Preto vás prosím, aby ste sa niekto ozvali, okrem pána poslanca Halenára, a tiež povedali názor či ideme týmto smerom alebo nie. Dobre. Ďakujem pekne, pán poslanec Halenár, nech sa páči.

p. Halenár, poslanec MZ - Skúsim ešte ináč pán primátor. Hovoríte, že zostaňme pri pozemkoch, ktoré boli predmetom - teraz neviem, či nájmu, ale jednoducho hlasovania poslancov v predchádzajúcom volebnom období s podmienkou, že na týchto pozemkoch, že tie pozemky idú do MFK len do doby, pokiaľ bude splnená podmienka, do konca roka, alebo kedy v 2008 bude začatá výstavba štadióna. Čiže logicky,  mimochodom vy ste tvrdili pán primátor teraz, že je treba, aby tieto pozemky najvýhodnejšie prebehli do tej novej nejakej a.s. a aby sa na nich teda začalo stavať. Pričom právnička mi v prestávke vysvetľovala, že tie pozemky boli presunuté do MFK nájomnou zmluvou. A nájomná zmluva tým, že štadión vybudovaný nebol, zanikla. To znamená,  logicky tie pozemky by následne mali prejsť bez absolútne žiadnych problémov naspäť do mesta. Čiže, to je prvá vec. A je možné, že tu sú múdrejší, nech konečne vystúpi niekto, kto rozumie tým pozemkom, ktoré nech nám ukáže, nech to kreslí, ktoré sú to tie pozemky? Aj s tým, kde stoja teraz tie autobusy DPMK. A druhá vec. Keď má mesto problém a tu už niekoľkokrát aj ja som navrhoval v mestskom zastupiteľstve, prečo mesto neuvažovalo s alternatívou predaja obchodných podielov v MFK? Ja som túto alternatívu ani raz nepočul. Čo by sme získali, čo by sme stratili predajom? Ako sa pozerá na to náš päťdesiatpercentný partner na predaj obchodných podielov? Skrátka, ja si nemyslím, že by sa nenašiel investor, privátny investor, ktorý by kúpil 50 % v MFK? Povedzte, pán námestník Jakubov, či ste sa zaoberali touto alternatívou? A ak áno, s akým výsledkom?

p. Raši, primátor mesta - Ďakujem pekne. Ešte raz. Čiže, kedysi v minulosti sa podpísala zmluva, kde boli definované podmienky. Nebol som tu, takže môžem hovoriť tak, ako to bolo v zmluve. Boli definované podmienky vkladu pozemkov do MFK s podmienkou  výstavby štadióna do dvadsiatich štyroch alebo neviem do dvoch rokov. Druhou podmienkou daného uznesenia bolo to, že mesto zmení územný plán. Keby to bolo tak, to potom mi ukážete tú právničku, ktorá vám povedala, že to nie je problém.  Keby sme vedeli mať pozemky v meste, tak tu nesedíme. Jednoducho si pozemky vezmeme a na MFK sa vykašleme alebo nevykašleme. No ale tie pozemky nemáme. Má ich MFK. A MFK ich mestu nepresúva. Pretože asi to právnikmi bolo vyhodnotené, že neboli dodržané podmienky z oboch strán. A preto tie pozemky nemáme. Tak keby sme tie pozemky mali, tak sa tým nezaoberáme. Rozhodneme sa, že v akom objeme mesto pomáha MFK a v akom nie. Čiže preto chcem ešte raz poprosiť, aby ste aspoň mi povedali zástupcovia klubov, či ideme touto cestou alebo nie? Iba to chcem vedieť, či máme ísť touto cestou? Alebo čo navrhujete vy, lebo ten problém tiahne dlhodobo. A teraz je nejaký názor. A keď poviete že je to OK, tak na tom budeme pracovať ďalej. A stále vravím to, neznamená, že to nedotiahneme do úspešného konca. Len aby sme si ozrejmili, že ideme týmto spôsobom. S faktickou poznámkou pán poslanec Jakubov a potom páni poslanci Bereš, Lasky, Rusnák. Ďakujem.

p. Jakubov, námestník primátora - Faktická pripomienka. Ďakujem pekne. Keď sme pripravovali celú stratégiu MFK a keď sme schválili postup prechodu licencie na spoločnosť KFMC, vtedy v materiáli, ktorý bol predložený poslancom, prílohu tvorila mapa týchto pozemkov. Takže nepredpokladal som, samozrejme, že je potrebné dnes ju doniesť znovu. Ale nevidím v tom problém. Časť pozemkov, ktorá bola daná spoločnosti MFK mestom Košice na základe schválenia v tomto zastupiteľstve, bola daná, obrazne povedané, ako dar. Ako nejaký vklad za korunu. Viem ako to bolo, ale neviem prečo sa tak udialo. Nesedel som tu, pán kolega. Mnohí z vás tu sedeli vtedy. Ďalšia časť pozemkov sa tam dostala s určitou blokáciou, ako nájom, ak sa začne do, tuším troch rokov výstavba štadiónu. A potom tam boli ďalšie pozemky, ktoré sa tam dostali tak isto s určitou podmienkou. Samozrejmé my sme požiadali listom o vrátenie toho pozemku o ktorom hovoríte ako o nájme. A predpokladám, že ho dostaneme späť. Ale to je jeden z pozemkov. Ďalej sú tam tie pozemky, ktoré chceme dostať. A ktoré bez súhlasu MFK nevieme získať späť. Možno by sme vedeli to získať dlhodobým procesom súdnou cestou. Neviem to vyhodnotiť. Ale kým sú v nešťastnej a to poviem úvodzovkách spoločnosti dvaja akcionári, ktorí majú každý po 50 percent a ani jeden nemá rozhodujúce slovo, tak buď sa dvaja dohodnú alebo sa nedohodnú. Aj keď ja ako jeden poviem áno, a ten druhý povie nie, tak bohužiaľ je to patová situácia. To poznáte z obchodných spoločností a akciových. Otázka odpredaja podielu iným spoločnostiam: Určite uvažovalo sa aj s tým. Ale, bohužiaľ, podľa zmluvy má prednostné právo na odkúpenie tohto, druhy akcionár, to je Steel Trans Ličartovce, občianske združenie. A samozrejme predať podiely spoločnosti, ktorá je zadlžená, áno, dá sa. Možno za euro 2, 10, 100. Neviem to posúdiť. Ale určite to nie je perspektívna parketa pre hociktorého iného akcionára, ktorý by z toho chcel nejako profitovať. Takže nie je to také jednoduché. Proste chcem len povedať to, že my máme teraz tieto možnosti. Ja navrhujem, aby sa pracovalo ďalej s týmto materiálom. A prišiel znovu na pretras. Aby sme zobrali výsledok súťaže na vedomie. Lebo sú teraz dve možnosti. Alebo ho odsúhlasíme, za danú cenu, alebo ho neodsúhlasíme. Ak ho neodsúhlasíme, zruší sa súťaž, musí sa vypísať nová súťaž. Viete dobre, že keď bolo prvé kolo súťaže, nedošla ani jedna ponuka, kde sme blokovali finančný objem. Keď sme nechali voľný finančný objem, prišli dve ponuky. Ja neviem, či príde ďalšia alebo nepríde ďalšia ponuka. Možno áno, možno nie. Ak v nejakom horizonte nepríde ponuka a spoločnosť sa bude ďalej zadlžovať, pravdepodobne niekto z veriteľov dá podnet na konkurzné konanie. Neviem, neviem dopredu to nejako prejudikovať. Ale je tam veľmi veľa záväzkov voči mnohým subjektom. Ďakujem.

p. Raši, primátor mesta - Ďakujem, pán poslanec Lasky, po ňom pán poslanec Rusnák, nech sa páči.

p. Lasky, poslanec MZ - Vážený pán primátor, vážené kolegyne, kolegovia. Tak isto chcem k tomuto materiálu dodať, že tento materiál prešiel finančnou komisiou, lebo sa jedná o dosť dôležitý materiál z hľadiska financií a týchto pozemkov, ktoré sme si vypočuli. Stanovisko finančnej komisie bolo zaujaté, že tento materiál treba prerokovať v zastupiteľstve, že to necháme na zastupiteľstvo ako sa rozhodnú. Jedna poznámka možno pána Gaja bola, že či je táto cena adekvátna k trhovej cene. No, ja neviem, z môjho pohľadu vidím, že asi 3 a pol milióna eur dneska len tak investorov tu na Slovensko nedostávame, ktorí by mohli kúpiť a doniesť a riešiť tento problém. Ale to je otázka na zváženie, či je to veľa alebo málo. A druhá vec, ten balík problémov, ktoré pán námestník povedal, ktoré má MFK a tlačiť, naozaj, je ohrozenie to, že niekto podá nejaký podnet a bude mať ešte väčší problém. A prídeme o všetky pozemky. Tak je to na zváženie kolegov, nás, ako pripravíme budúcnosť možno novému futbalu a týmto možno tisícom deťom, ktorí majú radi futbal. Ako pán Halenár povedal, že nebudeme ich obhajovať, tak dúfam, že aj to voliči počuli v Košiciach, že ako tieto deti nebudú môcť hrať futbal  podľa pána Halenára. Takže ja som za to, aby sa nejakým spôsobom to doriešilo.

p. Raši, primátor mesta - Ďakujem pekne pán poslanec. A nebude ani MHD nebude. Pán poslanec Rusnák, po ňom pán poslanec Bereš.

p. Rusnák, poslanec MZ - Ďakujem pekne za slovo pán primátor. Tento návrh na uznesenie, z hľadiska toho, čo ste povedal vy pán primátor, je absolútne logický a sleduje práve tie ciele ktoré ste spomenul. To znamená zlikvidovať stratu mesta v tejto spoločnosti a zlikvidovať ju čo možno najskôr. Pretože táto strata bude zrejme narastať. Čiže z tohto pohľadu tento návrh je absolútne logický a správny. A neviem, nie som právnik, samozrejme tam ide o to, aby boli zladené práve tie kroky, ktoré čase Č uzavrú aktivity mesta v MFK, myslím tej futbalovej časti. A pokiaľ bude zrealizovaný alebo odsúhlasený výsledok tej súťaže, budú všetky dlhy za akcionára teda mesto Košice umorené. Samozrejme mňa dosť prekvapilo, tá požiadavka na to navýšenie na tých 700 000. Súhlasím s vami, nemôžeme a nemyslím, že ani obchodný zákonník ani zákon o verejnom obstarávaní neviem či pripúšťa, aby my sme mohli meniť výšku kúpnej ceny. To proste urobiť nemôžeme. Čiže toto nie je realizovateľné. Zrejme sa tam jedná o sumu, keď tam ste spomínal 20 %, tak sa zrejme jedná o sumu dane z pridanej hodnoty. Čiže tento návrh, ja vidím ako logicky a správny. Z hľadiska cieľov, ktoré ste predostrel pán primátor, ktoré predostrel pred vami aj pán námestník, môže tu nastať jedna komplikácia, čo môže nastať v prípade ak neschválime, čo ani schváliť nemôžeme, bohužiaľ v tomto prípade túto sumu, že druhý akcionár využije možno svoje právo, alebo ktokoľvek iný a môže dať MFK a.s. do konkurzu. Tomu my zabrániť bohužiaľ nevieme a nemôžeme. A toto je veľké riziko a neviem, chcem sa spýtať pána námestníka, či tento návrh, ktorý máme teraz tuná bol konzultovaný v rámci valnej hromady s druhým akcionárom? To ma ešte zaujíma. Ďakujem.

p. Raši, primátor mesta - Ďakujem pekne, to bola dobrá poznámka. Ďakujem pekne. Poprosím najprv pána námestníka, ako predkladateľa, aby zareagoval a potom pána poslanca Halenára.

p. Jakubov, námestník primátora - Faktická pripomienka. Áno. Nebol takto podrobne konzultovaný. Ale myslím si, keďže druhý  akcionár sám navrhol buď navýšenie ceny alebo zrušenie súťaže a vypísanie novej súťaže, tak asi ráta s tým, že nejaký reálny čas tam je. Ja by som chcel ešte jednu poznámku, lebo zabudol som reagovať na kolegu Halenára, či potrebujeme nový štadión alebo nie. Viete, ono je to tak, je hanba, že mesto Košice, ktoré malo vybudované 5 veľkých futbalových športových plôch, dnes nie je vlastníkom ani jednej. Jediná funkčná je tam, kde sa ten futbal hrá, štadión bývalej Lokomotívy v Čermeli. Aj ten je v súkromných rukách. To je otázka privatizácie. A všetky ostatné plochy sú nepoužiteľné, nefunkčné. Takže je to samozrejme škoda. Ja by som povedal, že je to hanba tohto mesta. A samozrejme, ak sa tam realizuje dnes ten futbal, tak súčasní majitelia to neprepožičia MFK preto, lebo má rád futbal, ale preto, lebo poviem to tak trošku tvrdo, má rád peniaze. Ďakujem.

p. Raši, primátor mesta - Ďakujem pekne, pán poslanec Halenár, po ňom pán poslanec Bereš.

p. Halenár, poslanec MZ – Nerozumiem, prečo je problém pre mesto vyhodnotiť, že či predaj pozemku sa uskutočnil s DPH alebo bez DPH. Veď je to predsa absolútne rozhodujúca odpoveď. Pretože keď sme to kúpili s DPH, tak prídeme o tých 20 % my. Prečo je tu problém vyhlásiť, že požiadavka MFK na navýšenie o DPH 20 percent je nezmysel. To máme takých účtovníkov, ktorí nedokážu od piatka zaujať postoj do pondelka do rána? Ak sme my zobrali tri a pol milióna s dvadsiatimi percentami DPH, tak prídeme o tých 20 percent.

p. Raši, primátor mesta - Pán poslanec Halenár, ďakujem pekne, nikto nespochybňuje, že ...

p. Halenár, poslanec MZ - Ale to treba odpovedať na tú otázku, či tá žiadosť MFK o navýšenie o 20 % o DPH má zákonný podklad?

p. Raši, primátor mesta - Pán poslanec, keby mala zákonný podklad, tak to poviem hneď na začiatku. Čiže ešte raz pán poslanec Halenár. Cena bola 3 a pol milióna vrátane DPH. A prepáčte, že to opakujem pánovi poslancovi Halenárovi, lebo vám je to jasné, preto požiadavka MFK bola nereálna. A preto som povedal, že nie je dôvod na to. A preto som povedal, že máme informáciu aj od záujemcu, že nemá prečo platiť ďalších 700 000 keď vyhral so sumou 3 a pol, ktorá je preňho konečná. A de facto je o DPH nižšia. Čiže je to takto. Áno, je to dôležitá informácia. Pán poslanec Bereš.

p. Bereš, poslanec MZ - Ďakujem pekne za slovo vážený pán primátor. Tu bola otázka, že aký je náš pohľad. Ja myslím, že si celý ten postup vysvetlil logicky a správne. A tak isto sa prikláňam asi k nejakému takémuto postupu a stotožňujem sa tak isto s tým názorom. Možno na doplnenie, čo ma tak napadlo, len pár krátkych poznámok. Prvá vec je skutočne, nemali by sme problém s pozemkami, ak by mesto, to si treba priznať, urobilo tú zmenu územného plánu, keby tá zmena územného plánu zo strany mesta bola. Nebol by problém s pozemkami. Čiže tu je chyba jednoznačne na strane mesta z minulosti. To si treba priznať. Po druhé, už ma predbehol pán námestník, skutočne je hanba, že druhé najväčšie mesto, krajské mesto nemá futbalový štadión na adekvátnej úrovni. A vidíme, že aj tú stratégiu, že nielen v jednom dvoch mestách, ale tie futbalové štadióny by sa mali postaviť. Jednak to zvýši nejakú kultúru a vieme si spomenúť z nedávnej minulosti, keď sme mali starý štadión na Lokomotíve, koľko tam chodilo ľudí, aká bola úroveň. A keď bola postavená nová Steel Arena, tak isto aká je úroveň a čo všetko. Pôvodný zámer bol, že to nebude len futbalový štadión, ale malo to byť kultúrne športové a multifunkčné centrum. Tzn., že tento štadión by nebol využívaný len na futbalové zápasy, ale tak isto aj na nejaké spoločenské a kultúrne podujatia, ktoré by bolo opäť prínosom pre občanov mesta. Ďalšiu poznámku, ktorú treba povedať je, že teraz len priebežne budem hovoriť, aby len kvôli predstavivosti, keď bolo pôvodne, podľa memoranda, mesto prispievalo 22 000 000, potom 20 potom 18. Ak si dobre pamätám. Tak z tých osemnástich sme od začiatku čiže pred troma rokmi prešli na sumu 300 000, v prepočte, aby sa to dobre rátalo. Čiže to bolo 9 miliónov. Koľko dáva mesto, toľko dáva aj druhý akcionár. Čiže ak mesto znížilo sumu zo 600 na 300, čiže to je 300 000, o toľko dal menej aj druhý akcionár. To je 300 000. Čiže dokopy sa znížil príspevok o 600 000. A dlh za rok minulý bol 600 000. Čiže to je presne táto suma. Ak by mesto a druhý akcionár dávali toľko, koľko sa zaviazali v memorande, žiadna strata by nebola. A teraz otázka je, že či to bolo dobré rozhodnutie? Či tých 300 000 ročne nebolo jednoduchšie, ako teraz tlačiť tento balvan dlhu a riešiť pozemky? Ďalšia vec je, skutočne, neviem teraz ja tie najnovšie informácie, či by nebolo dobré schváliť túto sumu, ktorá bola vysúťažená, aby sa zaplatili tie dlhy a aby sme sa skutočne vyhli nejakej exekúcii. Otázka je, že keď niektorý z veriteľov dá zajtra návrh na exekúciu, či tieto naše všetky debaty, čo s budúcnosťou, nebudú v podstate už stratené. Čiže tu je tá otázka, že či skutočne podľa toho prvého návrhu neschváliť tú vysúťaženú cenu.. Lebo prvé výberové výberové konanie nebolo,  nemalo žiadneho záujemcu. Teraz sa prihlásili dvaja. Ten druhy bol s oveľa nižšou sumou. A je kopec voľných pozemkov v Košiciach o ktoré tak isto nie je záujem v takomto rozsahu. Čiže fakt, možnože to schváliť tú sumu, ktorá bola. Odpredať to, vyrovnať tie záväzky, aby sme išli od nuly. A či potom nerealizovať tieto ďalšie kroky. Čiže toľko k tomu. A ešte tá suma, tých 300 000. Možno by bolo dobré, aby bol predložený nejaký sumár za tých 300 000, čo všetko sa poskytuje mládeži. Koľko je mládežníckych tímov, každý tím musí platiť prenájom ihriska, šatne, sprchy, autobusy a všetko. A keby to bolo možno nejako na papieri, čo všetko tie detí za to dostávajú. Možno že by to nebolo až také, nejaké, dramatické, že sa jedná o nejakú sumu, ktorá by sa dala lepšie využiť. Ja myslím, že tá suma je veľmi dobre využitá. Ďakujem.

p. Raši, primátor mesta - Ďakujem pekne. Pár poznámok len dám k tomu. Čiže mestské zastupiteľstvo môže schváliť akúkoľvek sumu. Ale aj pri tej sume 300 000 tu vždy bývajú diskusie. A táto suma je ale viazaná na mládež. A z informácií, pokiaľ máme, táto suma na mládež plne postačuje. Čo je ale druhá dôležitá vec, klub nemá byť financovaný iba z príspevkov mesta a druhého akcionára, ale aj z predajov hráčov, ktorý robí alebo z vlastnej hospodárskej činnosti, pokiaľ ju vykonávať vie. Čiže, ja rátam, že tie predaje, ktoré sa uskutočňujú sú príjmom spoločným, oboch akcionárov a mali by slúžiť na kompenzáciu schváleného rozpočtu. Pretože za normálnych okolností, keby sme brali ako zdroje financovania klubu príspevky oboch akcionárov, tak by rozpočet klubu mal byť urobený na úrovni 600 000. Ten rozpočet bol robený na vyššej úrovni. Tzn., že očakával príjmy z predaja hráčov alebo z inej činnosti. Ale k tej poznámke eventuálneho dnešného schválenia, pán Podolák, predseda predstavenstva píše, že MFK Košice, teda hovorí za seba, ako za 50 % akcionára vyslovene nesúhlasí so schválením víťaza súťaže za kúpnu cenu vo výške 3 a pol milióna, ktorá by nebola navýšená o 700 000. My ako mestské zastupiteľstvo nemáme kompetenciu navýšiť sumu, ktorá prebehla reálnou súťažou podľa zákona o týchto 700 000. Našim cieľom je nielen zlikvidovať dlh MFK, ale hlavne dostať pozemky späť na mesto. A pokiaľ túto podmienku nemáme vyriešenú, preto sme opatrní, lebo môže sa stať, že schválime sumu 3 a pol, s čím druhá časť MFK  vyslovene nesúhlasí. Tato suma bude použitá čiastočne na uspokojenie potrieb veriteľov a nebudeme mať ani pozemky ani peniaze. Tak preto ten postup je takýto. Aby bol poistený aj právne z oboch strán. Pán poslanec Süli, pán poslanec Bereš.

p. Süli, poslanec MZ - Vážený pán primátor, ctené zastupiteľstvo. Ja by som chcel len poznamenať jednu vec, že v športe, ako takom, mládežníckom športe, okrem príspevku mesta keď dobre viem, hovorili mi to rodičia, že platia za každé decko v športe peniaze. Za to, že môžu hrať futbal, môžu šermovať, môžu chodiť na vodné pólo, mládežnícke vodné pólo. Nie celkom tak, že všetko máme my uhradiť. A všetko klub. Rodičia tam dosť značný príspevok dávajú. A je veľa rodičov, ktorí nemôžu dať a detí im tam chodiť nemôžu. Práve preto si myslím, že je tu niekoľko otáznikov. A keď už máme rozhodnúť o týchto peňazí, treba nazrieť aj do kompletného ekonomického systému, ako to je s tým mládežníckym športom. Koľko rodičia? Koľko mesto? Koľko klub, ako taký a čo a tak ďalej. Ďakujem.

p. Raši, primátor mesta - Ďakujem pekne, pán poslanec Bereš.

p. Bereš, poslanec MZ - Ďakujem pekne za slovo pán primátor. Ono, viac-menej si už vysvetlil to, čo som chcel ja vysvetľovať. K tomu, koľko sa platí - no práve, práve teraz budem ja ten sociálny, a nie ekonóm. Ale skutočne, ako to bolo povedané, že ak rodičia pre detí nemajú peniaze, tak tie deti nemôžu športovať. A práve v MFK je to tak, že nemôžu. Nie je to postavené do tej polohy, že nemôžu športovať iba deti bohatých rodičov, ako je to v iných športoch. Nebudem k hokeju smerovať, alebo podobne. Ale skutočne, tu dávajú dostávajú príležitosť všetky talentované deti. A nie je tu podstatné, či majú bohatých alebo chudobných rodičov. Čiže aj to je jedna z úloh mesta, ktorú si mesto by malo plniť. Ďakujem.

p. Raši, primátor mesta - Ďakujem pekne, pán poslanec Halenár.

p. Halenár, poslanec MZ - Faktická pripomienka. K tomu rozhodovaniu. Keď si dobre pamätám, prvý znalecký odhad alebo posudok na tie pozemky bol v sume nejakých 6 až 7 000 000 eur. Ak dnes dostávame na posúdenie, dúfam, že nie na schválenie  3 a pol, znamená to v podstate 2 900. Pretože 2 900 plus 20 % je 3 a pol. A tých 2 900, samozrejme, to nie je mestský príjem. Je to príjem MFK. A jednoducho, ja dodnes nedokážem pochopiť, ako je a prečo je za prvé  nutné predávať pozemky, keď dlhujeme milión eur hocikomu? A za druhé, ako je možné, že pozemky, ktoré boli blokované, aby nemohli prejsť do majetku MFK, sú zrazu v majetku MFK. Na toto sa nikto nepýta? To nikoho nezaujíma táto vec ?

p. Raši, primátor mesta - Pán poslanec Gaj, nech sa páči.

p. Gaj, poslanec MZ - Ja by som sa zameral na tú predajnú cenu, keď som na finančnej komisii poukázal už na 60 aj niečo eur za meter štvorcový je málo. Tak ako bola znalecká cena je 7 000 000 eur za 3 a pol aj s DPH, atď. Čiže som si vedomý, že tento predaj by bol pod veľkým nátlakom. Čiže žiadna realitka by takto nepredávala svoju nehnuteľnosť, svoje pozemky. Lebo my sme pod veľkým tlakom. A čo sa týka, možno by bolo treba analyzovať MFK štruktúru záväzkov. Mám vedomie, že veľa záväzkov sú tam osobné vklady, pôžičky. Že by bolo treba preklepnúť účet 249 alebo 365. Aby bolo jasné, komu sa tu vlastne dlhuje. Ak nejaký člen dozornej rady, alebo čo tam je, vložil - založil 500 000 eur aby vykryl nejakú funkčnosť, tak taký určite sám na seba nedá exekúciu, lebo by o to prišiel. Čiže ak MFK z obchodných vzťahov dlhuje dajme tomu, čiže na účte 321 dlhuje milión korún alebo milión eura, alebo 900, to je jedno, čiže toto je problém, aby nebola exekúcia. Ale neverím, že kto dal tam niekto osobné vklady alebo svoje pôžičky, by dal na túto vec exekúciu. Čiže aj tá štruktúra záväzkov je zaujímavá, čo ma prekvapila, že prevažná hodnota tých záväzkov sú vklady a pôžičky fyzických osôb. Ďakujem.

p. Raši, primátor mesta - Ďakujem pekne. Problém je aj exekúcia. Problém akciovky je ten konkurz, ako taký. Lebo pri konkurze je veľký predpoklad, že nebudú uspokojení veritelia v plnom rozsahu, pretože tak konkurzy prebiehajú. Dobre. Pán poslanec Bereš, nech sa páči.

p. Bereš, poslanec MZ - Ďakujem pekne. Ako zástupca mesta si uvedomujem, že tá suma nie je taká, ako by sme chceli. To je jedna vec. Ale skutočne je tu ten problém, že ak nezoberieme túto sumu, tak zajtra bude vyhlásená exekúcia a nebudeme mať nič. Čiže baviť sa tu, že či tá suma ako boli už dve výberové konania, ak by to boli také lukratívne pozemky, tak myslím si, že tých záujemcov by bolo kopec. A mali by sme z čoho vyberať a mohli by sme si určovať cenu. V situácii taká, aká je a ja si myslím, že je možno najrozumnejšie riešenie v tomto prípade, keď tu boli prednesené tieto ďalšie kroky, neviem či môžem ja v rámci svojho vystúpenia dať návrh na procedurálny návrh na prerušenie.

p. Raši, primátor mesta - Dobre, pán poslanec, si prihlásený do rozpravy, takže príď ešte s procedurálnym. Je prihlásený pán poslanec Jakubov, tak možno by on mohol dať ten návrh.

p. Bereš, poslanec MZ - Dávam procedurálny návrh na prerušenie rokovania o tomto bode, a aby keďže to prišlo len v piatok a nemáme ešte jasné čo ďalej, tak možnože, je to taká vážna téma, že by to bolo aj možno na mimoriadne rokovanie, keď budú známe ďalšie veci a ďalší postup, aby sa aj s druhou stranou ešte rokovalo. A asi by to bolo najrozumnejšie ďakujem.

p. Raši, primátor mesta - Určite áno. Ďakujem pekne pán námestník.

p. Jakubov, námestník primátora - Ďakujem za slovo. Súhlasím s návrhom pána poslanca Bereša a odporúčam, aby sme prerušili rokovanie k tomuto bodu. Teda podávam procedurálny návrh na prerušenie rokovania k tomuto bodu. A samozrejme nič nebráni tomu, aby naďalej sa komunikovalo a pripravovali všetky podklady tak, ako sme chceli. A vrátime sa k tomu bodu na najbližšom rokovaní mestského zastupiteľstva.

p. Raši, primátor mesta - Ďakujem pekne, čiže budeme hlasovať o procedurálnom návrhu na prerušenie rokovania o tomto bode. Prosím hlasujte.

Hlasovanie č. 26 -	za: 45, proti: 0, zdržali sa: 0

p. Raši, primátor mesta - Konštatujem, že procedurálny návrh bol schválený a rokovanie o tomto bode bolo prerušené.
- - -

Bod č. 20
Priebežná správa o projekte Košice – Európske hlavné mesto kultúry 2013 za obdobie 1.5.2013 – 31.7.2013

p. Raši, primátor mesta - Prejdeme k bodu číslo 20. Je to materiál Priebežná správa Košice- Európske hlavné mesto kultúry 2013 za obdobie 01.05. 2013 až 31.7. 2013. Nech sa páči pani viceprimátorka.

p. Lenártová, námestníčka primátora - Vážený pán primátor, ctené kolegyne, ctení kolegovia. Dostali ste priebežnú správu, ktorá je veľmi podrobná. A bolo to obdobie, keď sa ukončil posledný investičný projekt Kulturpark. V období mája sme mali veľa významných podujatí, ktoré boli naozaj európskeho rozmeru. Či už išlo o predstavenie Tokijského metropolitného orchestra, japonské divadlo, bábkový festival Virvar, Gurmán fest, Mesiac autorského čítania. V júli sme mali Festival židovskej kultúry Mazltof. Bol to veľmi úspešný druhý ročník. A na začiatku júla sme otvorili Kunsthale, kde boli inštalované  tri výstavy autorov svetového mena. Rovnako v júni bola inštalovaná výstava svetoznámeho fotografa Juriho Deutscha v synagóge, ktorá mala veľmi vysokú návštevnosť. A chcem odovzdať touto cestou pozdrav a odkaz, pretože dôvod návštevy pani europoslankyne Smolkovej, nebol náhodný na našom mestskom zastupiteľstve. Keďže viete, že v júli navštívilo mesto Košice štyria eurokomisári - europoslanci, ktorí si prezreli investičné projekty Európskeho hlavného mesta kultúry, ktorí naozaj boli, citujem pani europoslankyňu, "očarení". Čiže chcela tlmočiť ich dojmy. Jeden pán europoslanec bol z Wroclawi, ktorá, ako viete, bude v roku 2016 Európskym hlavným mestom kultúry. A pán europoslanec sa tu ešte vráti s tímom z Wroclawi, pretože chcú prebrať niektoré nápady, ktoré sme zrealizovali v Košiciach. Chcem povedať, čo sa týka zahraničného programu, v máji bol Týždeň slovenskej kultúry v Marseille, v divadle Tursky. Rovnako putujúce mesto sa prezentovalo v Rusku, v mestách v Moskve a v Petrohrade. Takže myslím si, že ak ste si prečítali správu, tak máte podrobné informácie.

p. Raši, primátor mesta - Ďakujem pekne pani námestníčka. Ďakujem za úvod a otváram rozpravu k tomuto bodu. Pán poslanec Gaj, nech sa páči.

p. Gaj, poslanec MZ - Ďakujem pekne. Ja som si tú správu prečítal. Ja len by som sa rád spýtal, aké sú prípravy so záverečným ceremoniálom? V akých miestach sa bude konať,  lebo vzhľadom na to, že amfiteáter je investičná stavba EHMK, a n.o. tam doposiaľ vlastnú akciu neurobila ani jednu, bolo by dobré, ak by tam dali záverečný ceremoniál. Veľmi dobre by sa to dalo urobiť. Aj raketka by mala kde pristať. Ďakujem.

p. Raši, primátor mesta - Ďakujem pekne. V histórii máme aj rakety, ktoré stále obiehajú. Pán riaditeľ Sudzina, nejakú krátku informáciu, okrem dátumu záverečného ceremoniálu, až je. Veľmi stručne, čo sa chystá, kde, či bude aj amfík zakomponovaný.

p. Sudzina, riaditeľ EHMK 2013 - Záverečný ceremoniál plánujeme od 12. do 15., zhruba v takej štruktúre, ako bol otvárací ceremoniál, ale ďaleko skromnejší. V podstate nosnou časťou programu bude koncert Dva v jednom, kde by sme spolu s Marseille mali odovzdať štafetu Rige a Umei. A samozrejme všetky investičné akcie, ktoré majú charakter nejakej inštitúcie, by mali mať svoj program v tomto období. V podstate neplánujeme na to vyčleniť zvláštne prostriedky, ale všetky tieto inštitúcie, ktoré majú svoj rozpočet alebo svoje projektové peniaze, by mali realizovať program v rámci tohto. Čo sa týka amfiteátra neplánujeme tam veľké podujatie. Skôr záverečný ceremoniál chceme zamerať tým spôsobom, že chceme pozvať všetkých, ktorí sa chcú zapojiť. Takže, ak existuje nejaká iniciatíva, ktorá chce na amfiteátri zrealizovať nejaké podujatie, sme otvorení. A ešte možno k tej poznámke pána poslanca Gaja, že nezisková organizácia neorganizovala podujatie na amfiteátri. Program je štruktúrovaný tak, že kultúrne podujatia riešia aj ostatní kultúrni operátori. Nikde nie je napísané, že nezisková organizácia musí nevyhnutne robiť v každom jednom objekte program.

p. Raši, primátor mesta – Áno, máme to aj s komentárom. Ďakujem pekne, uzatváram rozpravu k tomuto bodu a poprosím návrhovú komisiu o prednesenie návrhu uznesenia. Poprosím, technikov pred ďalším bodom skontrolujte, či pán Halenár má v poriadku mikrofón, lebo rozpráva a nevidím ho prihláseného. Len či nie je nejaká technická chyba. Nech sa páči, návrhová komisia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení berie na vedomie priebežnú správu o projekte Košice Európske hlavné mesto kultúry 2013 za obdobie 01.05. 2013 až 31.07. 2013.“ 

p. Raši, primátor mesta - Ďakujem, prosím hlasujte.

Hlasovanie č. 27 -	za: 41, proti 1 , zdržali sa: 2

p. Raši, primátor mesta – Konštatujem, že uznesenie bolo schválené. Ďakujem pekne.
- - -

Bod č. 22
Územný plán HSA Košice, Zmeny a doplnky 2013
  
p. Raši, primátor mesta - Bod číslo 21 sme už mali prerokovaný, bol predsunutý ako bod 3/1 a preto prejdeme k bodu číslo 22. Je to materiál Územný plán Hospodársko-sídelnej aglomerácie Košice, zmeny a doplnky 2013. Poprosím pani architektku Királyovú, hlavnú architektku, aby predniesla zmeny. Stručne, jasne, poprosím, pani hlavná architektka.

p. Királyová, hlavná architektka mesta - Zmeny a doplnky Hospodársko-sídelnej aglomerácie zaoberajú sa dielčimi zmenami. Neviem, asi by som poprosila kolegu, aby mi to hodil tú grafiku, aby som hovorila krátko. V podstate máme lokalitu Poľov, dolná lokalita, potom hore na severe je to lokalita Bankov. Je to lokalita pod Bankovom, je to nad Dračím potokom. Máme zmeny pri plavárni, zmeny sa zaoberajú prepojením dopravným, Jana Pavla II., návrhom zmeny funkčnej plochy, teda Popradská ulica, zmeny funkčnej plochy Slivník, zmeny funkčnej plochy Geder – záhradky. Námestie osloboditeľov, tam sfunkčňujeme, teda meníme kategóriu komunikácie. Potom je to Pri ihrisku, Rešov majer, Ľudvíkov dvor, prepojovacia komunikácia IBV Hrušov, ktorá je v Mestskej časti Ťahanovce. Zmeny sa týkajú, vlastne zaznačenia alebo nového trasovania upraveného podľa diaľničnej spoločnosti, podľa projektovej dokumentácie R2. Ďalej je to Šaca – Ľudvíkov dvor a prepojovacia komunikácie IBV Hrušov. V týchto zmenách a doplnkoch sa objavujú aj nové zátopové čiary územia Košíc, ktoré sme dostali od povodia, teda od Vodohospodárskeho podniku. Neviem, či mám vám rozprávať o podrobnejších zmenách, ktoré sa týkajú funkčného využitia týchto parciel? Všetky pripomienky boli vyhodnotené. Bolo  preto aj rokovanie nevyhodnotených pripomienok na základe toho, že sme obdržali všetky stanoviská kladné, dotknutých organizácií, bola vypísaná, teda bolo podľa zákona 25 stanovisko Obvodného stavebného úradu, tzn., že dokumentácia je pripravená na schválenie v tomto mestskom zastupiteľstve.

p. Raši, primátor mesta - Ďakujem pekne. Čiže otváram rozpravu. Nech sa páči. Takže materiál je pomerne obsiahly, pokiaľ máte otázky ku ktorejkoľvek zmene, ktorá je v materiáli zapracovaná, sú tu odborné útvary, nech sa páči. Ďakujem pekne. Pán poslanec Süli, nech sa páči.

p. Süli, poslanec MZ - Vážený pán primátor, ctení kolegovia. Zmeny sú zrejmé z týchto všetkých podkladov, ktoré je nám tu predložené. Ale otázku si kladiem, či by nebolo namieste do týchto zmien zapracovať aj ten zákaz ťažby a spracovanie uránovej a molybdénovej rudy, čo teraz ide prieskum na Kuriškovej? Preto to hovorím, lebo pokiaľ nie sme nadriadeným orgánom Banského úradu, banský úrad môže, teoreticky, môže  začať konanie a prakticky môže prehodnotiť alebo nebrať do úvahy naše uznesenie, pokiaľ my takéto niečo neurobíme. Preto si myslím, že bolo by dobré a bolo by na mieste, takéto konanie začať z našej iniciatívy a dať súčasne na vedomie Banskému úradu aj Ministerstvu životného prostredia. Ja navrhujem v rámci tohto, jedno uznesenie v takomto znení, že: Mestské zastupiteľstvo v Košiciach v náväznosti na vlastné uznesenie číslo 578 z 15.4. 2013 za 1) schvaľuje zákaz ťažby a spracovanie uránovo-molybdénovej rudy v lokalite schváleného prieskumného územia Čermeľ - Jahodná, a za 2) ukladá riaditeľovi Magistrátu mesta Košice pripraviť podklady na samostatné konanie s cieľom premietnuť zákaz do zmien a doplnkov územného plánu hospodársko-sídelnej aglomerácie Košice. Dám to návrhovej komisii.

p. Raši, primátor mesta - Ďakujem pekne, pán poslanec Filipko.

p. Filipko, poslanec MZ - Ďakujem za slovo, vážený pán primátor, vážené kolegyne, kolegovia. Prítomný občan pán Rovinský ma požiadal, aby som predniesol jeho požiadavku. Chcel by vystúpiť k tomuto bodu rokovania. Prosím, aby ste dali o tom hlasovať, aby grémium rozhodlo. Ja si dovolím ešte raz prihlásiť do diskusie, lebo chcem sa k tomuto materiálu vyjadriť. Ďakujem.

p. Raši, primátor mesta - Je všeobecný súhlas, aby občan Rovinský vystúpil? Áno. Ďakujem, nech sa páči.

p. Rovinský, občan mesta - Vážený pán primátor, vážená pani viceprimátorka, pán viceprimátor, vážené panie poslankyne, vážení poslanci. Ďakujem, že ste mi umožnili vystúpiť pred týmto poslaneckým zborom. Chcel by som sa vyjadriť k niektorým veciam, ktoré občanov dlhodobo trápia. Cieľom obstarania územného plánu hospodársko-sídelnej aglomerácie Košice, Zmeny a doplnky 2013 bolo zosúladenie záväznej časti so záujmami mesta a s územným plánom samosprávneho kraja, s aktuálnymi právnymi predpismi. Presne tak, ako to predpokladá § 30 stavebného zákona. Pokiaľ uvažujeme o záujmoch mesta, tak je tu kľúčový pojem zmena predpokladov. Tzn., každý obstarávateľ územného plánu, čo je v tom prípade aj obec, resp. mesto, musí pravidelne skúmať územný plán a skúmať to, či sa náhodou nezmenili predpoklady. Napríklad v čase tvorby územného plánu sa predpokladalo, že budú 4 autá, jedno auto na 4 rodiny. Teraz sú 4 autá na jednu rodinu. Z toho vyplýva, že je potrebné niečo robiť s územným plánom. Ja by som rád upozornil na to, že tento bod, tento pohľad na územný plán sa u nás nevyužíva. U nás sa územný plán zväčša robí tak, že na objednávku niekoho sa mení funkčné využitie toho-ktorého územia. A nie je dokladovaná zmena predpokladov, resp., záujem mesta. 24.6.2013 sa uskutočnilo verejné prerokovanie územnoplánovacej dokumentácie tejto tu. A tu sme sa mohli presvedčiť, že značná časť navrhovaných zmien a doplnkov nezodpovedala cieľom obstarávania, tzn., nesledovala verejný záujem, resp., tento záujem nebol dokladovaný. Keď sme sa pýtali na to, kto je predkladateľ, tak ten predkladateľ je v akejsi anonymite. Nie je možné sa dopátrať toho, koho to bol záujem, že niekde sa meni územný plán? Čiže verejný záujem tu v tomto prípade ide nabok. Na druhej strane o tom, že záujem mesta neťažiť a nespracovávať urán na území mesta, tento záujem premietnutý do spracovania územného plánu nebol. I keď ten záujem je, je jasný verejný záujem. Deklaroval to aj pán primátor, že je to jeho záujem, deklarovalo to aj toto zastupiteľstvo, že je to verejný záujem. Napriek tomu sa to do spracovania zmien a doplnkov územného plánu nedostalo. Bolo to odôvodnené tým, že s niektorými zmenami sa už počíta. To je veľmi zaujímavé vyjadrenie. Tzn., že niekde už bežia miešačky, lebo niekto už počíta s tým, 

p. Raši, primátor mesta - Pán Rovinský sledujte čas, namiesto komentárov. 

p. Rovinský, občan mesta - Takže áno, takým spôsobom sa postupuje pri zmenách územného plánu. Prosím vás, neprejdite ten územný plán len tak, že niekto vám povie, že je to dobré. Pýtajte sa na to, aký verejný záujem je za tou ktorou konkrétnou zmenou. Je jasné, že pokiaľ je to cesta, pokiaľ je to diaľničný privádzač, pokiaľ je to nejaká inžinierska sieť, ten verejný záujem je nespochybniteľný. Ale nie všade je to tak. Ja som veľmi rád, že vystúpil pán poslanec Süli. Hovorí mi od srdca. Požiadavku na zapracovanie zákazu ťažby uránu ku dnešnému dňu podporilo viac ako tisíc občanov. Túto požiadavku sme poslali aj pánu primátorovi. Žiaľ, odpovede sme sa nedočkali. Dnes bolo prijaté uznesenie, ktoré deklarovalo vôľu zmeniť územný plán. Mám však obavu, že bolo prijaté v bode informačnom a niekto by mohol toto spochybniť, pretože v tomto bode sa mala brať na vedomie informácia. Myslím si, že patrí to tu, k tomuto bodu a bol by som veľmi rád, keby také uznesenie toto zastupiteľstvo prijalo, aby bolo jasné, že je tu vôľa tohto zastupiteľstva na tom, aby sa tento zákaz dostal do územného plánu Hospodársko-sídelnej aglomerácie Košice. To nebezpečenstvo, že Banský úrad začne konať skôr, a my už potom žiadnu zmenu a doplnok urobiť nebudeme môcť, pretože táto zmena by bola vnímaná ako účelová. Čiže, my musíme tú zmenu prijať predtým, než začne Banský úrad konať. Zraky mnohých Košičanov sú upreté na vás. Mnohí Košičania očakávajú, že v tejto veci úplne jasne rozhodnete. Ďakujem vám ešte raz za pozornosť. Ďakujem.

p. Raši, primátor mesta - Ďakujem pekne. Čiže, rozhodnite tak, ako to cítite, lebo zraky Košičanov sú upreté na vás. Ja vám len zopakujem, že čo sa navrhuje. Čiže, po 1) pán námestník, prečítam čo sme schválili v bode 3 a je to uznesenie mestského zastupiteľstva. Čiže, je platným uznesením. Pán námestník predložil návrh uznesenia, ktorý bol zabezpečiť vypracovanie zmien a doplnkov územno-plánovacej dokumentácie, doplnenie regulatívov zmien územného plánu hospodársko-sídelnej aglomerácie Košice so zameraním na zákaz banskej činnosti v lokalite Jahodná Kurišková. Čiže, toto ste dnes schválili. Môže mestské zastupiteľstvo schváliť čokoľvek. Akurát, pokiaľ prebehnú schválenia, pri ktorých nedodržíte postup obstarania a prerokovania zmien a doplnkov územno-plánovacej dokumentácie, toto uznesenie je neplatné. Myslím si, že všetci máme rovnaký názor k tomu. Kľudne schvaľujte všetko, aby ste sa cítili komfortne. Pretože, naozaj, téma na ktorú máme všetci rovnaký názor je otváraná pánom, ktorý vystupoval, pretože inú tému nemá. Ale, kľudne dajte hocijaké návrhy. Všetky schválime jednohlasne. Žiaden problém v tom nevidím. To čo bude protizákonné, to samozrejme nebude platné. Takže, nech sa páči, pán poslanec Süli, predložte všetky návrhy, ktoré teda chcete, aby boli schválené. Budeme o nich hlasovať. Ale nevidím v tom žiaden problém. Toto nie je téma dvoch ľudí v tomto meste. Urán je téma nás všetkých a všetci naňho máme rovnaký postoj. A myslím si, že nie je správne, že si túto tému osvojujú dvaja ľudia, keď si myslíme všetci o tom to isté. Pán poslanec Halenár, po ňom pán poslanec Filipko.

p. Halenár, poslanec MZ - Faktická pripomienka. Len pre presnosť pán primátor. Uznesenie, ktoré bolo v bode 3, nebolo predkladané, ale bolo len na nátlak, respektíve ako odozva z pléna bolo prijaté. To je prvá vec, tzn., že celkom chápem, prečo ľudia ako pán Rovinský majú obavu, že to, čo je naozaj srdcová záležitosť Košičanov, a ako tvrdíte aj vaša, nebolo zapracované do zmien, ktoré sú nám predkladané. To je problém! Nie je treba tento problém bagatelizovať ani zakopávať ho pod koberec. To je vážny problém. Čosi, nie dobré že sa nedeje legislatívnou, a ako vy hovoríte, komfortnou cestou.

p. Raši, primátor mesta - Dobre, ďakujem veľmi pekne. To som potreboval počuť. Pán poslanec Filipko, nech sa páči.

p. Filipko, poslanec MZ - Ďakujem za slovo, opäť. Pán primátor, chcel by som sa opýtať niekoho z kompetentných, či pán riaditeľ alebo pani vedúca z ÚH. Už pri schvaľovaní zmeny rozpočtu v programe 8 Plánovanie, management a kontrola, podprograme 6 územné plánovanie sme znížili túto položku o 84 000 eur. Možnože ja som nepostrehol, alebo som sa nedočítal, takýto krátky komentár: „Financovanie nového územného plánu sa predpokladá realizovať až v nasledujúcom roku“. Ja teda vyjadrujem poľutovanie nad tým, že sme opäť posunuli realizáciu. Lebo, vzhľadom na mnohé aktivity našej Mestskej časti Sever, či už miestne zastupiteľstvo, ako mestský poslanec, desiatky hodín som už strávil témou drobných zmien požiadavkou Mestskej časti Sever na zmeny regulatívov, týkajúcej sa v oblasti, či už rodinných domov, či internátu veteriny, alebo na Mieri, stále s odôvodnením, že teda bude to riešené v celkovom veľkom územnom pláne alebo, že nie sú na to prostriedky sa to odkladá. My sme už viackrát rokovali s pani vedúcou, aj s kolegyňami. Ale opäť to niekde zastalo. Ja by som chcel požiadať, aby sme sa pokúsili, vzhľadom na odsun toho riešenia celkového územného plánu, začať riešiť hoci aj prijatím nejakých menších regulatívov na riešenie veľmi zvláštnych spôsobov výstavby, či už rodinných domov, kvázi rodinných domov, alebo bytových domov, ktoré ulietajú svojimi rozmermi k svojmu okoliu. Čiže, žiadam aby sme začali riešiť aj napriek celkovej zmene územného plánu aj tie drobné zmeny. Ďakujem.

p. Raši, primátor mesta - Pán poslanec Jakubov, pán námestník a potom pani hlavná architektka.

p. Jakubov, námestník primátora - Ďakujem pekne za slovo. Pán kolega Filipko, vieš veľmi dobré, že sme bojovali o to, aby sme mohli obstarať nový územný plán mesta. A myslím si, že profesionálne je to potrebné. Profesionálne je to potrebné, pretože súčasný platný územný plán je z roku 1976. A to už je dávna história. A novela, ktorá bola schválená v roku deväťdesiatom štvrtom, riešila len čiastočné úpravy. A bohužiaľ ďalšie pokusy o nový územný plán boli stále neúčelné. Čiže to je vypovedacia hodnota aj to, čo spomínal aj pán doktor Rovinský, teda, že nerieši sa celok, riešia sa dielčie časti. Samozrejme tým, že sme sa dohodli a máme uznesenie, že sa vypracuje nový územný plán, je to proces niekoľkoročný, pretože to potrebuje prieskumy, podklady. Vzhľadom na to, čo všetko sa zmenilo a tak ďalej. A financovanie sa odvíja od toho, v tom ktorom roku čo sa na tomto poli robí. Nie je tam snaha tie finančné prostriedky odbúrať a presunúť. Ale sme v nejakom štádiu dnes a podľa všetkého to väčšie financovanie fakt príde do úvahy začiatkom budúceho roka. Ak by nie, tak vieme to odtlačiť nejaký ten mesiac, to vieš dobre pán poslanec. Takže myslím si, že nič nebráni tomu, aby sme pokračovali. Čo sa týka uznesenia, ktoré navrhol pán poslanec Süli, ja by som veľmi prosil, aby sme nespájali toto uznesenie s tými zmenami a doplnkami. A poviem prečo. Pragmatické hľadisko. Ak toto uznesenie, ak to urobíme ako zmenu a doplnok a odsúhlasíme, a bude právne problematické, hocikto ho môže hocikedy zrušiť. A celý tento materiál, ktorý tú bude súčasťou tohto uznesenia je nicotný. Bolo by dobré, pán poslanec, ak by to bolo samostatné uznesenie, pretože nezabránime tomu, že to, čo tu máme predložené, tie zmeny a doplnky, aby mohli byť funkčné. A nemyslím si, že sú to požiadavky len podnikateľských subjektov a podobne. Páni starostovia vedia veľmi dobre, že tieto požiadavky prichádzajú väčšinou z mestských časti a operatívne sa reaguje na požiadavky aj mestských častí. Nehovorím, že nie len mestských časti. A postupne sa to v priebehu roka sumarizuje a raz ročne sa tieto zmeny a doplnky schvaľujú. Ale práve preto, vrátim sa k prvej vete, potrebujeme nový územný plán. A to viete veľmi dobre, že to sme si tvrdo presadili. Ďakujem.

p. Raši, primátor mesta - Pán poslanec Süli s faktickou a pán poslanec Kočiš Stanislav s faktickou. Ešte najprv hlavná architektka, nech sa páči.

p. Királyová, hlavná architektka mesta - Ja by som vysvetlila. V podstate hovoríte tu stále o zmenách a doplnkoch, hovoríte o tom, že sme niektoré veci zanedbali. Ale nie je to tak. Pretože my sme proces obstarávanie nového územného plánu začali. Urobili sme základné kroky, pripravili sme podklady pre vypísanie súťaže. Tzn., už prebehol aj krok, že sa stretla hodnotiaca komisia. Sú to veľmi náročné legislatívne kroky, ktoré musia byť dodržané. Nie je to možné za nejaký veľmi krátky čas pripraviť aj takýto materiál, aby sme mohli vypísať súťaž na nový územný plán. Územný plán, ako ste tu počuli, teda platný územný plán, ktorý bol spracovaný v sedemdesiatom šiestom je veľmi zastaraný. Už je najvyšší krok na spracovanie nového územného plánu. Nový územný plán sme predpokladali na obdobie takých piatich rokov spracovania. To že sa finančná čiastka možno presunula alebo sa dostala z toho rozpočtu preč, to by možno vedel povedať pán riaditeľ. Ale my momentálne túto čiastku, tak ako sme to predpokladali, nepotrebujeme, pretože tieto práce sa pravdepodobne dokončia v budúcom roku a budú financované potom z rozpočtu budúceho roku. Čo sa týka tej Kuriškovej, ešte tak, sa vrátim k tým zmenám a doplnkom. Tie zmeny a doplnky sú hlavne robené dopravné prepojenia, komunikácie, ktoré je potrebné riešiť a sú dosť akútne a potrebujeme ich zapracovať do veľkého územného plánu, aby sme mohli potom pokračovať v jednotlivých mestských častiach a tieto komunikácie zahrnúť aj v podrobnejšom územnom pláne, ktorým je zóna. V zmenách a doplnkoch robíme zakreslenie ako som povedala, tej storočnej vody znamená to, inundančné  územie máme zakreslené. Máme tie komunikácie a funkčné plochy, ktoré, napríklad bola požiadavka zapracovať funkčnú plochu a ponechať záhradkársku lokalitu. To sme urobili. Alebo v záhradkárskych lokalitách, kde živelne nám vzniká výstavba rodinných domov a nie je tam dôvod, to nejako zastaviť, tak takéto máme lokality. Potom máme lokalitu, ktorá je scelenou možno nejakou plochou, nevyužívanú, a robí sa zmena pre rodinnú zástavbu. Tzn., že nie sú to nejaké problémové lokality a neriešia nám celomestský problém ako taký. Nový územný plán sa bude zaoberať určite podrobnejšie čo sa týka aj plochami na dopravu. Plochy na dopravu sme mali aj v predošlých územných plánoch. Proste nenaplnili sa z toho dôvodu, že sa nenachádzajú investori na hromadné garáže. Čo sa týka Kuriškovej, nezaradili sme túto zmenu, pretože prišla požiadavka veľmi neskoro a museli by sme celý proces vyvesenia, ktorý je 30 dní, to ste asi podrobne čítali, potom prerokovania, akceptovania, neakceptovania pripomienky, ktoré by sme museli vyhodnotiť. Tzn. že celý ten proces by sme zbytočne predlžovali a tieto veci vieme pri najbližších zmenách a doplnkoch, lebo už teraz cítime, že starostovia ma žiadajú o nové zmeny a doplnky aj keď sme sa chceli tomu vyhnúť, ale asi sa nevyhneme v ďalšom roku. Takže úplne ten budúci rok je reálny. Ďakujem.

p. Raši, primátor mesta - Ďakujem pekne, pán poslanec Süli sa s faktickou hlásil ešte predtým.

p. Süli, poslanec MZ - Faktická pripomienka. Pán námestník, som si vedomý čo hovoríš, ale predsa si myslím, že v samostatnom konaní je to možné urobiť bez toho, že by to bolo protiprávne. Ja len to preto hovorím, že máme územný plán a napriek tomu, máme nejakú nivelizáciu v meste, ako má to vyzerať. Len príklad poviem. Pri štadióne Lokomotíva sa buduje jeden objekt, ktorý tak úplne zacláňa druhý objekt, že je to hanba tohto mesta. Že je to vôbec povolené. Ďalej, keď ideme smerom na Čermeľ, vľavo vo vilovej štvrti, kde sú možno jednopodlažné  budovy, sa buduje jedna trojpodlažná budova bez toho, že by niekto zo stavebného úradu povedal že STOP. Je to čudné, že je to dovolené. Pritom v územnom pláne tam nivelizácia bola stanovená. Ja preto to hovorím, že všetci tu chceme, aby sa tam neťažilo, ale teraz sme si vypočuli, že v územnom pláne takýto limit, že sa ťažiť nesmie nebolo zapracované. A pokiaľ dobre viem, táto problematika už tu pretrváva pomaly rok a pol alebo 2 roky. Takže sme vedeli o tom.

p. Raši, primátor mesta - Ďakujem pekne, pán poslanec Kočiš Stanislav.

S. Kočiš, poslanec MZ - Faktická pripomienka. Ďakujem za slovo. Ja som chcel len doplniť informáciu o tom, že tu nie je odsúvanie alebo nechápem, odsúvanie územného plánu. Príprava nového územného plánu je veľmi dôležitý a veľmi zdĺhavý proces aj z toho pohľadu, že musíme brať ohľad na zákon o verejnom obstarávaní. Nový územný plán bude stáť cez 300 000 eur približne, a nie je možné ho zadať priamym zadaním. Čiže musí tam prebehnúť súťaž. Do toho ešte vchádza ďalšia komplikácia a to je nový stavebný zákon, ktorý má platiť od prvého - podľa mojich informácií od 1. júla 2014, ale nevieme v akej podobe. Čiže aj toto je možno tá brzda, ten stavebný zákon, ktorý vplýva na to čo sa deje nielen v Mestskej časti Sever, ale vôbec na celom území Košíc. Nemáme páky, nielen územným rozhodnutím, ale aj stavebný zákon je veľmi zastaralý. Čiže, aj toto vplýva na formovanie Košíc. Ďakujem.

p. Raši, primátor mesta - Ďakujem pekne, pán starosta, pán poslanec Rusnák.

p. Rusnák, poslanec MZ - Ďakujem. Ja by som sa chcel opýtať, či môžeme sa pýtať aj detailne aj na nejaké tie konkrétne zmeny ktoré tam sú?

p. Raši, primátor mesta -  Na všetko. 

p. Rusnák, poslanec MZ - Mňa by zaujímala zmena číslo 74. Týka sa Myslavy a KVP-čka, to dopravné napojenie, či by mohlo byť nejako konkrétnejšie vysvetlené? Ako sa uvažuje hlavne to prepojenie na Klimkovičovu ulicu a či je to v súlade s tým, čo teda bola zmena aj územného plánu zóny ešte niekedy dávnejšie? Ďakujem.

p. Raši, primátor mesta - Nech sa páči.

p. Királyová, hlavná architektka mesta - Číslo 74 Myslava je vlastne druhá, toto dopravné napojenie vlastne oproti pôvodnému územnému plánu mení trošku smerovanie, aby vznikala jednoduchšie križovatka na ulicu Klimkovičovú. Keď vidíte, to je vlastne tá spodná línia a vrchná línia - to sme overili štúdiou - dopravné napojenie na lokalitu, teda tú otočku na ulicu Jána Pavla II., kvôli tomu je táto zmena.

p. Raši, primátor mesta - Samozrejme môžete.

p. Rusnák, poslanec MZ - Mňa zaujíma Klimkovičová z toho napojenia z Myslavy, či sa plánuje jej rozšírenie, alebo ostane ako v momentálnom stave?

p. Királyová, hlavná architektka mesta - Klimkovičova, teda tá zmena sa netyká ul. Klimkovičovej. Tá istá alebo sa nerozumieme? Chcete vedieť ako bude tá nová komunikácia?

p. Rusnák, poslanec MZ - Nová komunikácia je mi jasné, napojí sa na Klimkovičovú, v tom uzle tam bude premostenie, lebo tam je dolina to ináč tam zrejme nemôže byť. Ale niekedy dávnejšie sa rátalo, že sa po napojení na Klimkovičovú, Klimkovičová bude rozširovať, respektíve pôjde tam súbežná komunikácia vedľa jestvujúcej komunikácie, ktorá dnes slúži pre obslužnosť obyvateľov Mestskej časti KVP.

p. Királyová, hlavná architektka mesta - Ulica Klimkovičová, táto zmena sa netýka ul. Klimkovičovej. Klimkovičová ulica je obojstranne prejazdná, možno že sa zmenia len jej parametre. Ale tam máme tú rezervu. Neviem. Táto zmena sa netýka tejto Klimkovičovej.

p. Raši, primátor mesta - Dobre, ďakujem pekne. Ak sa nikto ďalší nehlási, uzatváram rozpravu. Poprosím, keďže tu máme návrh od pána poslanci Süliho, aby nám návrhová komisia povedala, že ako bol podaný v súvislosti s tým, čo vravel pán poslanec Jakubov. Čiže je to? Dali ste to návrh ako na samostatný? Dobre. Čiže, pokiaľ to chápem, máme návrh uznesenia, ktorý máme predložený odbornými útvarmi. To sú Zmeny a doplnky, čo teraz boli otázky. A potom budeme mať samostatné uznesenie tak, ako ho predložil pán poslanec Süli?

p. Andrejčák, poslanec MZ a člen návrhovej komisie - Áno, najskôr sa bude hlasovať o návrhu, ktorý predložil pán poslanec Süli. 

p. Raši, primátor mesta - Dobre, ďakujem pekne. Tak prečítate ho ešte? Nech sa páči, návrhová komisia máte slovo.

p. Andrejčák, poslanec MZ a člen návrhovej komisie - Návrh na uznesenie, ktorý bol predložený pánom poslancom Sülim. „Mestské zastupiteľstvo v Košiciach v nadväznosti na vlastné uznesenie číslo 578 z 15.4. 2013, po 1) schvaľuje zákaz ťažby a spracovania uránovej rudy v lokalite schváleného prieskumného územia Čermeľ - Jahodná U-MO rudy. Po 2) žiada primátora pripraviť podklady na samostatné konanie s cieľom premietnuť zákaz do zmien a doplnkov UPN HSA Košice, termín do 30.9. 2013.“ 

p. Raši, primátor mesta - Dobre. Ďakujem pekne. Čiže prosím hlasujte.

Hlasovanie č. 28 -	za: 43, proti: 0 , zdržal sa: 1

p. Raši, primátor mesta - Konštatujem, že uznesenie bolo schválené. Nech sa páči návrhová komisia.

p. Andrejčák, poslanec MZ a člen návrhovej komisie - Pôvodný návrh na uznesenie. „Mestské zastupiteľstvo v Košiciach, podľa príslušných ustanovení, po a) berie na vedomie: po 1) súhlasné stanovisko Obvodného úradu v Košiciach odbor výstavby a bytovej politiky podľa predloženého návrhu. Po 2) vyhodnotenie pripomienok k návrhu Územného plánu hospodársko-sídelnej aglomerácie Košice, Zmeny a doplnky 2013. Po b) schvaľuje: po 1) Územný plán hospodársko-sídelnej aglomerácie Košice, Zmeny a doplnky 2013, v zmysle spracovanej dokumentácie. Po 2) Doplnok ku všeobecne záväznému nariadeniu mesta Košice číslo 39/1998, ktorým sa vyhlasuje záväzná časť Územného plánu hospodársko-sídelnej aglomerácie Košice podľa predloženého návrhu Územného plánu hospodársko-sídelnej aglomerácie Košice, Zmeny a doplnky 2013. A po c) žiada primátora mesta Košice zabezpečiť prostredníctvom odborne spôsobilej osoby pre obstarávanie predmetnej územno-plánovacej dokumentácie podľa predloženého návrhu.“ 

p. Raši, primátor mesta - Ďakujem pekne, prosím hlasujte.

Hlasovanie č. 29 -	za: 42, proti: 0, zdržali sa: 2

p. Raši, primátor mesta – Konštatujem, že uznesenie bolo schválené. Ďakujem.
Vyhlasujem obedňajšiu prestávku. Stretneme sa o pol druhej. 
- - -

Bod č. 23 
Plnenie uznesenia MZ č. 706 zo dňa 01.07.2013 – predloženie informácií

p. Raši, primátor mesta - Ctené dámy, vážení páni, budeme pokračovať ďalším bodom. Je to bod číslo 23. Je to plnenie uznesenie mestského zastupiteľstva číslo 706, predloženie informácií. Na základe požiadaviek od vás teda bola vypracovaná právna analýza s prílohou o možnostiach vymáhania náhrady škody, ktorá mestu vznikla v súvislosti s prerokovaním dohody o urovnaní s mestom - medzi mestom Košice a Waltz Properties Limited na vyplatenie pohľadávky tejto spoločnosti. Správu máte pred sebou. Zároveň tam bola žiadosť o evidenciu resp. o informáciu o iných súdnych sporoch, v ktorých vymáhaná výška istiny je teda vyššia ako milión korún alebo 33 000 eur, a zároveň návrh splácania pohľadávky voči Waltz Properties. Čiže, nech sa páči, otváram k tomuto bodu rovno rozpravu a budeme diskutovať. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesení.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach, podľa príslušných ustanovení, berie na vedomie informáciu Plnenie uznesenia MZ číslo 706 z 1. júla 2013 podľa predloženého návrhu.“ 

p. Raši, primátor mesta - Ďakujem pekne, prosím hlasujte.

Hlasovanie č. 30 -	za: 27, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem pekne.
Ak sa neurazíte, pristúpime k zrýchlenému uvádzaniu materiálov s  tým, že akýkoľvek materiál, ak chcete podrobnejšie rozdebatovať, tak pokiaľ by ste nestihli, tak len dvihnite ruku, pokiaľ ste sa nestihli prihlásiť, aby som otvoril rozpravu a vás zaradil.
- - -

Bod č.  24 
Rozšírenie predmetu činnosti Strediska služieb škole, Trieda SNP 48/A

p. Raši, primátor mesta - Čiže prvý bod je Rozšírenie predmetu činnosti Strediska služieb škole Trieda SNP 48/A. Je to bod číslo 24. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami, schvaľuje rozšírenie činnosti rozpočtovej organizácie Stredisko služieb škole Trieda SNP 48/A v zmysle prílohy č. 1, dodatok číslo 6.“
 
p. Raši, primátor mesta - Ďakujem pekne, prosím hlasujte.

Hlasovanie č. 31 -	za: 30, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 25 
Prenechanie telocviční na ZŠ Starozagorská 8, Košice do nájmu športovému klubu Tydam Košice ako prípad hodný osobitného zreteľa

p. Raši, primátor mesta - Pod bodom číslo 25 je predložený materiál Prenechanie telocviční na Základnej škole Starozagorská 8 do nájmu športového klubu Tydam Košice, ako prípad hodný osobitného zreteľa. Upozorňujem, že je potrebná trojpätinová väčšina všetkých poslancov na schválenie tohto uznesenia. Keďže sme tak hranične, tak vás poprosím, aby ste sa sústredili pri hlasovaní. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami schvaľuje prenájom telocviční na Základnej škole Starozagorská 8, Košice nájomcovi školský športový klub Tydam Košice podľa predloženého návrhu.“
 
p. Raši, primátor mesta - Ďakujem pekne, prosím hlasujte.

Hlasovanie č. 32 -	za: 31, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 26
Prenechanie telocvične na ZŠ Fábryho 44 v Košiciach do nájmu občianskemu združeniu Karate klub Union ako prípad hodný osobitného zreteľa

p. Raši, primátor mesta - Pod bodom číslo 26 je predložený materiál Prenechanie telocvične na ZŠ Fábryho 44 v Košiciach do nájmu občianskemu združeniu Karate klub Union ako prípad hodný osobitného zreteľa. Znova potrebná trojpätinová väčšina. Otváram k tomuto bodu rozpravu. Ak sa nikto nehlási uzatváram rozpravu k tomuto bodu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami schvaľuje prenájom telocvične na ZŠ Fábryho 44 Košice nájomcovi Karate klub Union podľa predloženého návrhu.“
 
p. Raši, primátor mesta - Ďakujem pekne, prosím hlasujte.

Hlasovanie č. 33 -	za: 33, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 27
Prenechanie telocviční na ZŠ Belehradská 21 v Košiciach do nájmu občianskemu združeniu Karate klub Union ako prípad hodný osobitného zreteľa

p. Raši, primátor mesta - Prejdeme k ďalšiemu materiálu. Je to Prenechanie telocviční na Základnej škole Belehradská 21 v Košiciach do nájmu občianskemu združeniu Karate klub Union ako prípad hodný osobitného zreteľa. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach v súlade s príslušnými ustanoveniami schvaľuje prenájom telocviční na Základnej škole Belehradská 21 Košice nájomcovi Karate klub Union podľa predloženého návrhu. 

p. Raši, primátor mesta - Ďakujem pekne, prosím hlasujte.

Hlasovanie č. 34 -	za: 35, proti: 0, zdržal sa: 1

p. Raši, primátor mesta - Konštatujem, že uznesenie bolo schválené ďakujem.
- - -

Bod č. 28
Prenájom priestorov v budove ZŠ Hroncova 23, Košice ako prípad hodný osobitého zreteľa

p. Raši, primátor mesta - Pod bodom 28 je predložený materiál Prenájom priestorov v budove Základná škola Hroncová 23 v Košiciach ako prípad hodný osobitného zreteľa. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach v súlade s príslušnými ustanoveniami schvaľuje prenájom priestorov v objekte Základná škola na Hroncovej ulici číslo 23 nájomcovi slovenský Červený kríž podľa predloženého návrhu. Ďakujem pekne prosím hlasujte.

Hlasovanie č. 35 -	za: 35, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 29
Prenájom priestorov v objektoch ZŠ Nám. L. Novomeského 2, Košice pre nájomcu Rajo a. s. ako dôvod hodný osobitného zreteľa

p. Raši, primátor mesta - Pod bodom číslo 29 je predložený materiál prenájom priestorov v objektoch Základná škola Námestie Laca Novomeského 2 Košice pre nájomcu Rajo a. s. ako dôvod hodný osobitného zreteľa opäť potrebná trojpätinová väčšina všetkých poslancov otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach v súlade s príslušnými ustanoveniami schvaľuje prenájom priestorov v objekte ZŠ Námestie Laca Novomeského 2 nájomcovi Rajo podľa predloženého návrhu. 

p. Raši, primátor mesta - Ďakujem pekne, prosím hlasujte.

Hlasovanie č. 36 -	za: 34, proti: 1, zdržal sa: 0

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 30
Prenájom pozemku pri ZŠ Postupimská 37, Košice,  ako prípad hodný osobitého zreteľa pre nájomcu o. z. F A Benecol

p. Raši, primátor mesta - Pod bodom číslo 30 je Prenájom pozemkov pri ZŠ Postupimská 37, Košice, ako prípad hodný osobitného zreteľa, pre nájomcu Občianske združenie futbalová akadémia Benecol. Otváram rozpravu k tomuto bodu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach v súlade s príslušnými ustanoveniami schvaľuje prenájom pozemku pri ZŠ Postupimská 37 nájomcovi futbalová akadémia Benecol, podľa predloženého návrhu.
 
p. Raši, primátor mesta - Ďakujem pekne, prosím hlasujte.

Hlasovanie č. 37 -	za: 35, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 31
Zverenie hnuteľného a nehnuteľného majetku do správy MČ Košice – Šaca

p. Raši, primátor mesta - Pod bodom číslo 31 je predložený materiál Zverenie hnuteľného a nehnuteľného majetku do správy Mestskej časti Košice - Šaca. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach v súlade s príslušnými ustanoveniami, schvaľuje zverenie školského majetku podľa predloženého návrhu do správy Mestskej časti Košice- Šaca. 

p. Raši, primátor mesta - Ďakujem pekne, prosím hlasujte.

Hlasovanie č. 38 -	za: 35, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 32 
Zverenie nehnuteľnosti – pozemku registra KN-E parcely. č. 226, k. ú. Kavečany do správy príspevkovej organizácii Zoologickej záhrady Košice

p. Raši, primátor mesta - Pod bodom 32 je predložený materiál Zverenie nehnuteľnosti - pozemku registra KN-E parcely číslo 226 v katastrálnom území Kavečany do správy príspevkovej organizácií Zoologická záhrada Košice. Otváram k tomuto bodu rozpravu. Ak sa nikto do rozpravy nehlási, uzatvárame rozpravu a poprosím návrhu komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach v súlade s príslušnými ustanoveniami, schvaľuje zverenie nehnuteľností podľa predloženého návrhu do správy príspevkovej organizácie Zoologickej záhrady Košice. 

p. Raši, primátor mesta - Prosím hlasujte.

Hlasovanie č. 39 -	za: 35, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 33
Zverenie nehnuteľností - pozemkov a stavieb v lokalite Mestský park do správy Správe mestskej zelene v Košiciach

p. Raši, primátor mesta - Pod bodom číslo 33 je Zverenie nehnuteľností pozemkov a stavieb v lokalite Mestský park do Správy správe mestskej zelene v Košiciach. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach v súlade s príslušnými ustanoveniami, schvaľuje zverenie majetku mesta Košice nachádzajúceho sa v lokalite Mestský park podľa predloženého návrhu do Správy mestskej zelene v Košiciach.
 
p. Raši, primátor mesta - Ďakujem. Prosím hlasujte.

Hlasovanie č. 40 -	za: 35, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 34
Zverenie nehnuteľností pozemkov a stavieb v lokalite Hrad na vrchu Hradová do správy Správe mestskej zelene v Košiciach

p. Raši, primátor mesta - Pod bodom číslo 34 je Zverenie nehnuteľností pozemkov a stavieb v lokalite Hrad na vrchu Hradová do Správy mestskej zelene v Košiciach. Otváram k tomuto bodu rozpravu. Ak sa nikto do rozpravy nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach v súlade s príslušnými ustanoveniami schvaľuje zverenie majetku mesta Košice nachádzajúceho sa v lokalite Hrad na vrchu Hradová podľa predloženého návrhu do správy Správe mestskej zelene v Košiciach. 

p. Raši, primátor mesta - Ďakujem, prosím hlasujte.

Hlasovanie č. 41 -	za: 35, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 35
Zverenie nehnuteľností - pozemkov a stavieb v lokalitách: Komenského park Západ, Komenského park Východ, Parky Moyzesova do správy Správe mestskej zelene v Košiciach

p. Raši, primátor mesta - Pod bodom číslo 35 je Zverenie nehnuteľností - pozemkov a stavieb v lokalitách Komenského park Západ, Komenského park Východ, parky Moyzesova do správy Správe mestskej zelene v Košiciach. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.
p. Adamčíková, poslankyňa MZ a členka návrhovej komisie - Mestské zastupiteľstvo v Košiciach v súlade s príslušnými ustanoveniami schvaľuje zverenie nehnuteľného majetku mesta Košice podľa predloženého návrhu do správy Správe mestskej zelene v Košiciach. 

p. Raši, primátor mesta - Ďakujem pekne. Prosím hlasujte.

Hlasovanie č. 42 -	za: 35, proti: 0, zdržal sa: 1

p. Raši, primátor mesta - Ďakujem. Konštatujem, že uznesenie bolo schválené.
- - -

Bod č. 36
Zverenie nehnuteľností pozemkov registra KN-C parc. č. 4407/2, 3406/2 a 4429/25, k. ú. Jazero do správy MČ Košice – Nad jazerom

p. Raši, primátor mesta - Prejdeme k bodu číslo 36 Zverenie nehnuteľnosti pozemkov parc. č. 4407/2, 3406/2 a 4429/25, katastrálne územie Jazero do správy Mestskej časti Nad jazerom. Otváram k tomuto bodu rozpravu. Ak sa nikto do rozpravy nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach v súlade s príslušnými ustanoveniami, schvaľuje zverenie nehnuteľností registera KN-C pozemkov podľa predloženého návrhu do správy Mestskej časti Košice - Nad jazerom.
 
p. Raši, primátor mesta - Ďakujem, prosím hlasujte.

Hlasovanie č. 43 -	za: 35, proti: 0, zdržal sa: 1

p. Raši, primátor mesta - Konštatujem, že uznesenie sme schválili.
- - -

Bod č. 37
Zverenie nehnuteľností pozemkov registra KN-C parc. č. 1689/88, parc. č. 1568/22, parc. č. 1568/93, k. ú. Skladná, a  parc. č. 1210/87, k. ú. Južné mesto do správy MČ Košice – Juh

p. Raši, primátor mesta - Pod bodom číslo 37 je Zverenie nehnuteľností pozemkov parc. č. 1689/88, 1568/22, 1568/93 a 1210/87 v katastrálnom území Južné mesto do správy Mestskej časti Juh. Otváram k tomuto bodu rozpravu. Ak sa nikto do rozpravy nehlási, uzatváram rozpravu a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach, v súlade s príslušnými ustanoveniami, schvaľuje zverenie nehnuteľností podľa predloženého návrhu do správy Mestskej časti Košice - Juh. 

p. Raši, primátor mesta - Prosím hlasujte.

Hlasovanie č. 44 -	za: 35, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 38
Prenájom výmenníkovej stanice súp. č. 12 v areáli Južného nábrežia 13 v Košiciach pre Tepláreň Košice, a.s.

p. Raši, primátor mesta - Pod bodom číslo 38 je Prenájom výmenníkovej stanice súpisné číslo 12 v areáli Južného nábrežia 13 v Košiciach pre Tepláreň Košice a.s. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach, v súlade s príslušnými ustanoveniami, schvaľuje prenájom majetku mesta Košice podľa predloženého návrhu pre nájomcu Tepláreň Košice. 

p. Raši, primátor mesta - Ďakujem pekne. Prosím hlasujte.

Hlasovanie č. 45 -	za: 34, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 39
Prenájom častí pozemku pre MČ Košice – Sever  za účelom rozšírenia parkovacích plôch na Vodárenskej ul. z dôvodov hodných osobitného zreteľa

p. Raši, primátor mesta - Pod bodom číslo 39 je Prenájom časti pozemku pre Mestskú časť Košice - Sever za účelom rozšírenia parkovacích plôch na Vodárenskej ulici z dôvodov hodných osobitného zreteľa. Pozor trojpätinová väčšina všetkých poslancov je potrebná. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach, v súlade s príslušnými ustanoveniami, schvaľuje prenájom pozemku pre Mestskú časť Košice - Sever za účelom rozšírenia parkovacích plôch na Vodárenskej ulici podľa predloženého návrhu.
 
p. Raši, primátor mesta - Prosím hlasujte.

Hlasovanie č. 46 -	za: 34, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 40
Prenájom nehnuteľnosti – kotolne pre Oáza - nádej pre nový život, n. o. z dôvodov hodných osobitného zreteľa

p. Raši, primátor mesta - Pod bodom 40 je Prenájom nehnuteľností kotolne pre Oázu - nádej pre nový život, n. o z dôvodov hodných osobitného zreteľa. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach v súlade s príslušnými ustanoveniami schvaľuje prenájom nehnuteľností kotolne nachádzajúcej sa v záhrade Bernátovce pre Oáza - nádej pre nový život, n .o., podľa predloženého návrhu.

p. Raši, primátor mesta - Prosím hlasujte.

Hlasovanie č. 47 -	za: 33, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 41
Priamy prenájom časti cestného telesa komunikácie na Maďarskej, Bukureštskej a Juhoslovanskej ulici v MČ Košice – Sídlisko Ťahanovce za účelom prestavby križovatky

p. Raši, primátor mesta - Ďalším materiálom je Priamy prenájom časti cestného telesa komunikácie na Maďarskej, Bukureštskej a Juhoslovanskej ulici v Mestskej časti Košice- Sídlisko Ťahanovce, za účelom prestavby križovatky. Otváram k tomuto bodu rozpravu. Bod číslo 41. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach, v súlade s príslušnými ustanoveniami, schvaľuje prenájom časti cestného telesa pre Mestskú časť Košice - Sídlisko Ťahanovce, za účelom prestavby križovatky podľa predloženého návrhu. 

p. Raši, primátor mesta - Ďakujem pekne. Prosím hlasujte.

Hlasovanie č. 48 -	za: 34, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 42
Zriadenie vec. bremena práva údržby, uloženia a rekonštrukcie inž. sietí pre stavbu: Vodovod a kanalizácia – ul. Palackého, Protifašistických bojovníkov, Senný trh, Drevný trh v Košiciach, na pozemkoch vo vlast. mesta Košice, v prospech VVS, a. s

p. Raši, primátor mesta - Ďalšie body budú zriadenie vecného bremena. Teraz máme bod 42  Zriadenie vecného bremena, práva údržby, uloženia, rekonštrukcii inžinierskych sieti pre stavbu Vodovod kanalizácia na uliciach Palackého, Protifašistických bojovníkov, Senný trh, Drevný trh v Košiciach na pozemkoch vo vlastníctve mesta Košice, v prospech Východoslovenskej vodárenskej spoločnosti. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach, v súlade s príslušnými ustanoveniami, schvaľuje zriadenie vecného bremena v prospech Východoslovenskej vodárenskej spoločnosti podľa predloženého návrhu. 

p. Raši, primátor mesta - Ďakujem pekne. Prosím hlasujte.

Hlasovanie č. 49 -	za: 33, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 43
Zriadenie vec. bremena práva údržby, uloženia a rekonštrukcie inž. sietí pre stavbu: Vodovod a kanalizácia – ul. Žižkova, Nerudova, Mlynárska, Kukučínova, Skladná, Rastislavova, Lichardova, Ríznerova, Rázusova, Južná trieda, Požiarnická, Košice, na pozemkoch vo vlast. mesta Košice, v prospech VVS, a. s. Košice

p. Raši, primátor mesta - Bod číslo 43 je tak isto Zriadenie vecného bremena pre Východoslovenskú vodárenskú spoločnosť, a je to pre stavbu Vodovod a kanalizácia na Žižkovej, Nerudovej, Mlynárskej, Kukučínovej, Skladnej, Rastislavovej, Lichardovej, Ríznerovej, Rázusovej, Južnej triede, Požiarnickej v Košiciach na pozemkoch mesta Košice. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach, v súlade s príslušnými ustanoveniami, schvaľuje zriadenie vecného bremena v prospech Východoslovenskej vodárenskej spoločnosti, podľa predloženého návrhu.

p. Raši, primátor mesta - Ďakujem pekne. Prosím hlasujte.

Hlasovanie č. 50 -	za: 34, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 44
Zriadenie vec. bremena práva údržby, uloženia a rekonštrukcie inž. sietí pre stavbu: Vodovod a kanalizácia – ul. Dominikánske nám., Poštová, Hradbová, Mäsiarska, Zbrojničná, Baštová Košice, na pozemkoch vo vlast. mesta Košice, v prospech VVS a. s. Košice

p. Raši, primátor mesta - Pod bodom číslo 44 je tak isto Zriadenie vecného bremena pre inžinierske siete pre stavbu: Vodovod a kanalizácia - ulica Dominikánske námestie, Poštová, Hradbová, Mäsiarska, Zbrojničná, Baštová Košice na pozemkoch vo vlastníctve mesta v prospech Východoslovenskej vodárenskej spoločnosti. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach v súlade s príslušnými ustanoveniami, schvaľuje zriadenie vecného bremena v prospech Východoslovenskej vodárenskej spoločnosti podľa predloženého návrhu.
 
p. Raši, primátor mesta - Prosím hlasujte.

Hlasovanie č. 51 -	za: 35, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 45
Zriadenie vec. bremena práva údržby, uloženia a rekonštrukcie inž. sietí pre stavbu: Vodovod a kanalizácia – ul. Hviezdoslavova, Bačíkova, Mäsiarska, Hlavná Košice, na pozemkoch vo vlast. mesta Košice, v prospech VVS, a. s. Košice

p. Raši, primátor mesta - Pod bodom číslo 45 je Zriadenie vecného bremena práva údržby uloženia a rekonštrukcie inžinierskych sietí pre stavbu: Vodovod a kanalizácia na ul. Hviezdoslavova, Bačíková, Mäsiarska, Hlavná Košice na pozemkoch vo vlastníctve mesta, Košice v prospech Východoslovenskej vodárenskej spoločnosti. Otváram k tomuto bodu rozpravu. Ak sa nikto do rozpravy nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach, v súlade s príslušnými ustanoveniami, schvaľuje zriadenie vecného bremena v prospech Východoslovenskej vodárenskej spoločnosti podľa predloženého návrhu. 

p. Raši, primátor mesta - Ďakujem pekne. Prosím hlasujte.

Hlasovanie č. 52 -	za: 35, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 46
Zriadenie vec. bremena práva údržby, uloženia a rekonštrukcie inž. sietí pre stavbu: Vodovod a kanalizácia – ul. Timonova, Tajovského, Alžbetina, Mojmírova, Grešákova, Murgašova, Pribinova, Hlavná Košice, na pozemkoch vo vlast. mesta Košice, v prospech VVS, a. s. Košice 

p. Raši, primátor mesta - Bod číslo 46. Tak isto Zriadenie vecného bremena pre stavbu: Vodovod a kanalizácia na uliciach Timonova, Tajovského, Alžbetina, Mojmírova, Grešáková, Murgašova, Pribinova, Hlavná Košice na pozemkoch vo vlastníctve mesta v prospech Východoslovenskej vodárenskej spoločnosti. Otváram k tomuto bodu rozpravu. Ak sa nikto nehlási, uzatváram rozpravu poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach, v súlade s príslušnými ustanoveniami, schvaľuje zriadenie vecného bremena v prospech Východoslovenskej vodárenskej spoločnosti, podľa predloženého návrhu. 

p. Raši, primátor mesta - Ďakujem pekne. Prosím hlasujte.

Hlasovanie č. 53 -	za: 35, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 47
Zriadenie vec. bremena práva uloženia a údržby inž. sietí pre stavbu „Náhrada parného systému CZT horúcovodným“ pre zásobovanie teplom sídliska Nad jazerom, na pozemkoch vo vlast. mesta Košice, v prospech spoločnosti Tepláreň Košice, a. s.

p. Raši, primátor mesta - Pod bodom 47 je materiál Zriadenie vecného bremena práva uloženia a údržby inžinierskych sieti pre stavbu Náhrada parného systému centrálneho zásobovania tepla horúcovodným pre zásobovanie teplom sídliska Nad jazerom na pozemkoch vo vlastníctve mesta Košice v prospech spoločnosti Tepláreň Košice a.s. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.
 
p. Adamčíková, poslankyňa MZ a členka návrhovej komisie - Mestské zastupiteľstvo v Košiciach, v súlade s príslušnými ustanoveniami, schvaľuje zriadenie vecného bremena v prospech spoločnosti Tepláreň Košice a. s. podľa predloženého návrhu.
 
p. Raši, primátor mesta - Ďakujem pekne. Prosím hlasujte.

Hlasovanie č. 54 -	za: 33, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 48
Bezodplatný prevod dopravnej stavebnej časti „Verejného vonkajšieho osvetlenia pri bytových domoch na Baltickej ulici v Košiciach“ od IQMultiBau, s. r. o., Garbiarska č. 5, Košice do vlastníctva mesta Košice

p. Raši, primátor mesta - Pod bodom 48 je Bezodplatný prevod dopravnej stavebnej časti „Verejného vonkajšieho osvetlenia pri bytových domoch na Baltickej ulici v Košiciach“ od IQMultiBau s. r. o. Garbiarska číslo 5 Košice do vlastníctva mesta Košice. Otváram k tomuto bodu rozpravu. Ak sa nikto nehlási, uzatváram rozpravu, poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach v súlade s príslušnými ustanoveniami, schvaľuje bezodplatný prevod dopravnej stavebnej časti podľa predloženého návrhu od IQMultiBau s. r. o. do vlastníctva mesta Košice. 

p. Raši, primátor mesta - Ďakujem, prosím hlasujte.

Hlasovanie č. 55 -	za: 35, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 49
Majetkovoprávne usporiadanie pozemkov dotknutých stavbou: Modernizácia električkových tratí v meste Košice

p. Raši, primátor mesta - Pod bodom číslo 49 je predložený materiál Majetkovoprávne usporiadanie pozemkov dotknutých stavbou: Modernizácia električkových tratí v meste Košice. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach, v súlade s príslušnými ustanoveniami, schvaľuje majetkovoprávne usporiadanie pozemkov podľa predloženého návrhu. 

p. Raši, primátor mesta - Ďakujem, prosím hlasujte.

Hlasovanie č. 56 -	za: 36, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 50
Určenie spôsobu prevodu – priamy predaj pozemku v k. ú. Krásna

p. Raši, primátor mesta - Bod číslo 50 je materiál Určenie spôsobu prevodu - priamy predaj pozemku v katastrálnom území Krásna. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach, v súlade s príslušnými ustanoveniami, schvaľuje spôsob prevodu nehnuteľného majetku podľa predloženého návrhu.

p. Raši, primátor mesta - Prosím hlasujte.

Hlasovanie č. 57 -	za: 35, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 51
Určenie spôsobu prevodu časti pozemkov v k. ú. Šaca priamym predajom

p. Raši, primátor mesta - Bod číslo 51 je Určenie spôsobu prevodu časti pozemkov v katastrálnom území Šaca priamym predajom. Otváram k tomuto bodu rozpravu. Ak sa nikto nehlási, uzatváram rozpravu, poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach, v súlade s príslušnými ustanoveniami, schvaľuje spôsob prevodu nehnuteľného majetku priamym predajom podľa predloženého návrhu.

p. Raši, primátor mesta - Ďakujem. Prosím hlasujte.

Hlasovanie č. 58 -	za: 36, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 52
Určenie spôsobu prevodu formou priameho predaja pozemku v k. ú. Terasa

p. Raši, primátor mesta - Bod číslo 52 Určenie spôsobu prevodu formou priameho predaja pozemku v katastrálnom území Terasa. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach, v súlade s príslušnými ustanoveniami, schvaľuje spôsob prevodu nehnuteľného majetku vo vlastníctve mesta priamym predajom podľa predloženého návrhu. 

p. Raši, primátor mesta - Ďakujem pekne. Prosím hlasujte.

Hlasovanie č. 59 -	za: 36, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č 53
Určenie spôsobu prevodu pozemku parc. č. 3494/2 v k. ú. Huštáky formou priameho predaja

p. Raši, primátor mesta - Pod bodom číslo 53 je predložený materiál Určenie spôsobu prevodu pozemku parc. č. 3494/2 v katastrálnom území Huštáky formou priameho predaja. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach, v súlade s príslušnými ustanoveniami, schvaľuje spôsob prevodu nehnuteľného majetku priamym predajom podľa predloženého návrhu. 

p. Raši, primátor mesta - Ďakujem, prosím hlasujte.

Hlasovanie č. 60 -	za: 36, proti: 0,  zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 54
Určenie spôsobu prevodu pozemkov v k. ú. Terasa v lokalite Považská ul. formou priameho predaja

p. Raši, primátor mesta - Bod číslo 54 Určenie spôsobu prevodu pozemkov v katastrálnom území Terasa v lokalite Považská ulica formou priameho predaja. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach v súlade s príslušnými ustanoveniami schvaľuje spôsob prevodu nehnuteľného majetku priamym predajom podľa predloženého návrhu. 

p. Raši, primátor mesta - Ďakujem pekne. Prosím hlasujte.

Hlasovanie č. 61 -	za: 36, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 55
Prevod pozemkov  v k. ú. Grunt pre Východoslovenskú vodárenskú spoločnosť, a. s.

p. Raši, primátor mesta - Ďalším materiálom je Prevod pozemkov v katastrálnom území Grunt pre Východoslovenskú vodárenskú spoločnosť a. s. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach, v súlade s príslušnými ustanoveniami, schvaľuje priamy predaj nehnuteľnosti pre Východoslovenskú vodárenskú spoločnosť podľa predloženého návrhu.
 
p. Raši, primátor mesta - Ďakujem, prosím hlasujte.

Hlasovanie č. 62 -	za: 37, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 56
Priamy predaj časti pozemku  v k. ú. Terasa pre Gréckokatolícku cirkev, farnosť Košice – Západ

p. Raši, primátor mesta - Bod číslo 56 Priamy predaj pozemku časti pozemku v katastrálnom území Terasa pre Gréckokatolícku cirkev farnosť Košice - Západ. Otváram k tomuto bodu rozpravu. Ak sa nikto do rozpravy nehlási, uzatváram rozpravu a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach, v súlade s príslušnými ustanoveniami, schvaľuje priamy predaj časti pozemku pre Gréckokatolícku cirkev podľa predloženého návrhu. 

p. Raši, primátor mesta - Ďakujem, prosím hlasujte.

Hlasovanie č. 63 -	za: 37, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 57
Priamy predaj časti pozemku v k. ú. Severné mesto pre Ing. arch. Richarda Neufelda

p. Raši, primátor mesta - Bod číslo 57 Priamy predaj časti pozemku v katastrálnom území Severné mesto pre pána architekta Noifelda. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach, v súlade s príslušnými ustanoveniami, schvaľuje priamy predaj časti pozemku pre inžiniera architekta Richarda Noifelda, podľa predloženého návrhu. 

p. Raši, primátor mesta - Ďakujem pekne. Prosím hlasujte.

Hlasovanie č. 64 -	za: 37, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 58
Priamy predaj pozemkov v k. ú. Terasa pre JUDr. Romana Fulku a JUDr. Isabel Fulkovú

p. Raši, primátor mesta - Bod číslo 58 Priamy predaj pozemkov v katastrálnom území Terasa pre pána doktora Fulku, pani doktorku Fulkovú. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach, v súlade s príslušnými ustanoveniami, schvaľuje priamy predaj pozemkov podľa predloženého návrhu pre doktora Romana Fulku a doktorku Izabel Fulkovú. 

p. Raši, primátor mesta - Ďakujem, prosím hlasujte.

Hlasovanie č. 65 -	za: 37, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 59
Priamy predaj časti pozemku v k. ú. Terasa pre Ing. Róberta Bodnára a MUDr. Moniku Bodnárovú

p. Raši, primátor mesta - Bod číslo 59 Priamy predaj časti pozemku v katastrálnom území Terasa pre pána inžiniera Bodnára a pani doktorku Bodnárovú. Otváram k tomuto bodu rozpravu. Pani poslankyňa Gamcová, nech sa páči máte slovo.

p. Gamcová, poslankyňa MZ - Ďakujem pán primátor. Ja by som sa chcela opýtať len na prípadný vstup do tohto pozemku, pretože je tu nesúhlasné stanovisko ÚHA z dôvodu vstupu inžinierskych sietí.

p. Raši, primátor mesta - Sekundičku, poprosím pána námestníka ako predkladateľa materiálu, aby povedal pani poslankyni.

p. Jakubov, námestník primátora - Ďakujem. Stanovisko ÚHA bolo podmieňujúce s tým, že pri predaji sa musí zriadiť na danom pozemku vecné bremeno. A to bude zriadené. Takže ten vstup bude umožnený.

p. Raši, primátor mesta - Dobre, čiže schválenie - teda zmluva, ktorá bude urobená, bude s podmienkou vecného bremena. Tak. Ďakujem pekne a ak sa nikto ďalší nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach, v súlade s príslušnými ustanoveniami, schvaľuje priamy predaj nehnuteľného majetku pre inžiniera Roberta Bodnára a doktorku Moniku Bodnárovú podľa predloženého návrhu.
 
p. Raši, primátor mesta - Ďakujem pekne. Prosím hlasujte.

Hlasovanie č. 66 -	za: 37, proti: 0, zdržalo sa: 0

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 60 
Predaj pozemku pod trafostanicou v k. ú. Stredné mesto pre Východoslovenskú distribučnú, a. s.

p. Raši, primátor mesta - Bod číslo 60 Predaj pozemku pod trafostanicou v katastrálnom území Stredné mesto pre Východoslovenskú distribučnú a .s. Otváram k tomuto bodu rozpravu. Ak sa nikto nehlási, uzatváram rozpravu, poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach, v súlade s príslušnými ustanoveniami, schvaľuje predaj pozemku pre Východoslovenskú distribučnú a.s. podľa predloženého návrhu. 

p. Raši, primátor mesta - Ďakujem pekne. Prosím hlasujte.

Hlasovanie č. 67  -	za: 37, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 61 
Priamy predaj pozemku v k. ú. Myslava pre Doc. RNDr. Viktora Pirča, CSc.

p. Raši, primátor mesta - Bod číslo 61 Priamy predaj pozemku v katastrálnom území Myslava pre pána docenta Pirča. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach, v súlade s príslušnými ustanoveniami, schvaľuje priamy predaj pozemku pre docenta Viktora Pirča podľa predloženého návrhu. 

p. Raši, primátor mesta - Prosím hlasujte.

Hlasovanie č. 68 -	za: 34, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 62 
Priamy predaj pozemku v k. ú. Severné mesto pre Jozefa Weltnera

p. Raši, primátor mesta - Bod číslo 62 Priamy predaj pozemku v katastrálnom území Severné mesto pre pána Weltnera. Otváram k tomuto bodu rozpravu. Ak sa nikto nehlási, uzatváram rozpravu, poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach, v súlade s príslušnými ustanoveniami, schvaľuje priamy predaj pozemku pre Jozefa Weltnera podľa predloženého návrhu.

p. Raši, primátor mesta - Prosím hlasujte.

Hlasovanie č. 69 -	za: 38, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 63 
Prenájom nehnuteľnosti časti Objektu SO 02 Kasárne – Kulturpark pre Knižnicu pre mládež mesta Košice z dôvodov hodných osobitného zreteľa

p. Raši, primátor mesta - Bod číslo 63, je to prípad hodný osobitného zreteľa, trojpätinová väčšina potrebná. Je to Prenájom nehnuteľnosti časti Objektu SO 02 Kasárne - Kulturpark pre Knižnicu pre mládež mesta Košice z dôvodov hodných osobitného zreteľa. Otváram k tomuto bodu rozpravu. Ak sa nikto do rozpravy nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach, v súlade s príslušnými ustanoveniami, schvaľuje prenájom nehnuteľností pre Knižnicu pre mládež mesta Košice podľa predloženého návrhu. 

p. Raši, primátor mesta - Prosím hlasujte.

Hlasovanie č. 70 -	za: 38, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 64 
Zrušenie práva spätnej kúpy nehnuteľnosti – budovy súpisné č. 983 (objekt býv. MÚ MČ Košice – Pereš) na pozemku parcela registra C KN č. 1 vo vlastníctve MČ Košice – Pereš v prospech mesta Košice

p. Raši, primátor mesta - Bod číslo 64 Zrušenie práva spätnej kúpy nehnuteľnosti - budovy súpisné číslo 983 objekt bývalého Mestského úradu Mestskej časti Košice - Pereš na pozemku parcela registra C-KN číslo 1 vo vlastníctve mesta Košice, pardon - vo vlastníctve Mestskej časti Košice - Pereš v prospech mesta Košice. Otváram k tomuto bodu rozpravu. Ak sa nikto nehlási, uzatváram rozpravu, poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach v súlade s príslušnými ustanoveniami schvaľuje zrušenie práva spätnej kúpy nehnuteľnosti podľa predloženého návrhu. 
p. Raši, primátor mesta - Ďakujem pekne. Prosím hlasujte.

Hlasovanie č. 71 -	za: 38, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 65 
Priamy predaj pozemkov v k. ú. Ružín pre spoločnosť IQS, s. r. o.

p. Raši, primátor mesta - Bod číslo 65 Priamy predaj pozemkov v katastrálnom území Ružín pre spoločnosť IQS s. r. o. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach, v súlade s príslušnými ustanoveniami, schvaľuje priamy predaj pozemkov pre spoločnosť IQS s .r. o. podľa predloženého návrhu. 

p. Raši, primátor mesta - Prosím hlasujte.

Hlasovanie č. 72 -	za: 38, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 66 
Priamy predaj pozemkov v k. ú. Stredné mesto pre McDonald´s Slovakia spol. s. r. o.

p. Raši, primátor mesta - Bod číslo 66 je to Priamy predaj pozemkov v katastrálnom území Stredné mesto pre McDonald Slovakia s. r. o. Otváram k tomuto bodu rozpravu. Nech sa páči, pán poslanec Brixi, po ňom pán poslanec- pán námestník Jakubov a pán poslanec Filipko. Nech sa páči.

p. Brixi, poslanec MZ - Ďakujem pekne pán primátor. Ctené kolegyne, kolegovia. Chcel by som vás len upozorniť a poprosiť pri tomto predaji, že minulotýždňové staromestské zastupiteľstvo síce jednohlasne odsúhlasilo tento predaj, ale zároveň nás požiadalo, mňa aj pána starostu, aby sme tlmočili mestu záujem na zachovaní vecného bremena, práva prechodu a prejazdu pre všetky subjekty dotknuté, najmä, ktoré sa týkajú Mestskej krytej plavárne a zároveň aj na zachovaní adekvátneho počtu parkovacích miest návštevníkov Mestskej krytej plavárne a okolitých športových objektov tak, ako je tomu dnes. Ďakujem pekne.

p. Raši, primátor mesta - Ďakujem pekne, pán viceprimátor nech sa páči.

p. Jakubov, námestník primátora - Ďakujem pekne. V schvaľovacej časti uznesenia je toto právo zachované. Je tam zariadenie bezodplatného vecného bremena práva prechodu a prejazdu cez parcelu 2014/10 a parcelu 2014/11 pre vlastníka parcely 2014/1 a tak isto samozrejme pre verejnosť. Dovolím si ale predložiť návrh na zmenu uznesenia na základe žiadosti spoločnosti McDonald´s Slovakia z 11.09.2013. V dôsledku zmien skutočnosti, z ktorých spoločnosť vychádzala pri stanovení rozsahu požadovaného predmetu prevodu, žiada vylúčiť 2 parcely z požadovaného predmetu prevodu. A to parcela registra KN-C 2014/9 o výmere 10 m2, zastavaná plocha - nádvorie, z dôvodu dodatočného objasnenia skutočnosti, že na parcele sa nachádza stavba neevidovaná v Katastri nehnuteľností a bez prideleného súpisného čísla, ktorá je vo vlastníctve Východoslovenskej distribučnej. A parcelu registra KN-C číslo 2014/21 výmera 267 m2  Ostatná plocha a zeleň, z dôvodov súvisiacich s existenciou reálnych obmedzení vo využívaní tohto pozemku, na ktorom sa nachádzajú stĺpy verejného osvetlenia a trakčný, stožiar, pozemné vedenie príslušných sieti a prístrešok zastávky MHD. V prípade predaja tohto pozemku musí byť zriadene vecné bremeno na uvedené obmedzenie. Vzhľadom na vypustenie týchto parciel z predmetu prevodu, navrhujem upraviť kúpnu cenu na 538 095 eur, tzn. 145 eur za m2 krát rozloha 3 711 m2 . 
Návrh na uznesenie. „Mestské zastupiteľstvo v Košiciach v súlade s § 9 odstavca 2 písm. c) a § 9 ods. 8 písm. b) zákona č. 138 z roku 91 Zb. o majetku obcí v znení neskorších predpisov, a § 6 ods. 2 písm. b) a § 29 ods. 1 písm. b) Štatútu mesta Košice, schvaľuje: prevod nehnuteľností pozemkov registra KN- C parc. č. 2014/8 s výmerou 231 m2, časť parc. č. 2014/10 s výmerou 1755 m2 v zmysle GP číslo 27/2010 zo dňa 02.06.2010 a parc. č. 2014/11 s výmerou 1725 m2 v katastrálnom území Stredné mesto pre McDonald´s Slovakia spoločnosť s. r. o. IČO 31392229 so sídlom Kráľovské údolie 1, Bratislava, za kúpnu cenu 538 095 eur a zároveň zriadenie bezodplatného vecného bremena práva prechodu a prejazdu cez parcelu číslo 2014/10 a číslo 2014/11 pre vlastníka parc. č. 2014/1 v katastrálnom území Stredné mesto, a uzatvorenie zmluvy o budúcej zmluve o vecnom bremene a o náhrade za obmedzenie vo výkone vlastníckych práv na zriadenie bezodplatného vecného bremena práva prechodu pre peších a cyklistov v šírke 3 a pol metra cez parcelu číslo 2014/11 v prospech mesta Košice.“ Ďakujem.

p. Raši, primátor mesta - Ďakujem pekne. Čiže v uznesení je zakomponovaná aj požiadavka Starého mesta, aj zníženie plochy kvôli trafostanici a kvôli tomu, že sa tam nachádzajú stĺpy verejného osvetlenia, ktoré patria nám? Dobre. S faktickou poznámkou pán starosta Grega a potom pán poslanec Filipko.

p. Grega, poslanec MZ – Faktická pripomienka. Ja by som poprosil, či by sa tam nedalo teda zapracovať vyčlenenie 21 parkovacích miest pre návštevníkov plavárne, i keď je tam taký „gentlemen agreement“ s MC Donaldom. Ale.

p. Raši, primátor mesta - Všetko sa dá zapracovať. Len otázne je, aby to aj druhá strana akceptovala. Viete, lebo potom, keď na záver budú platiť viac ako 500 000, aby vôbec niečo tam mali. To len ako poznámka. Čiže, vy ste s nimi rokovali, predpokladám, ako mestská časť?

p. Grega, poslanec MZ - Áno. Vlastne oni to garantovali. Ale ono sa to viaže na podmienku predaja časti tej budovy. To je otázne, ako to dopadne. A zastupiteľstvo, keď schvaľovalo tento bod, tak ma požiadalo alebo bolo to podmienené tým, aby to bolo v tej zmluve.

p. Raši, primátor mesta - Dobre. Čiže, asi je potrebné potom predložiť doplnenie uznesenia. Poprosím pán starosta, daj návrhovej komisii písomné doplnenie uznesenia. Budeme potom hlasovať najprv o doplnených uzneseniach a potom o uznesení ako o celku. Tak? Pán poslanec Filipko, nech sa páči.

p. Filipko, poslanec MZ - Ďakujem. Chcel by som, pán primátor, požiadať o stanovisko majetkárov, respektíve právnikov, vzhľadom, že tento bod na majetkovej komisii, tak položený na stôl, nemal som šancu sa s ním hlbšie oboznámiť. Ani som sa teda nemohol k tejto veci ozvať. Určite nemám snahu zabrániť tomuto predaju, ale aby sme išli zákonnou cestou. Ide o to, že podľa môjho názoru, možno sa mýlim, v tomto prípade § 9 a ods. 8 písm. b) nie je celkom namieste. Možnože by sme tento materiál mali schvaľovať v dvoch bodoch. Schváliť pozemok pod budovou a skutočne prináležiace alebo priľahlé pozemky, ktoré skutočne bezprostredne súvisia so stavbou McDonald´s. A schváliť druhú časť parkoviska. Ale tá by mala ísť cez písm. e) osobitný zreteľ. Lebo jednoznačne toto parkovisko nebolo vybudované ku McDonaldu, ale ku plavárni. Tzn. diskutovať o tom, či priľahlá plocha, celé parkovisko patrí k McDonaldu, je zrejme jasné. Čiže, poprosím právne stanovisko, ako? Skutočne nechcem brániť, ale neurčili sme ani spôsob predaja uznesením Mestského zastupiteľstva. A možnože nič by nebránilo, aby sme osobitným zreteľom, troma pätinami potvrdili právne čistým spôsobom odpredaj tejto nehnuteľnosti. Ďakujem.

p. Raši, primátor mesta - Nech sa páči, majetkovoprávne. Dobre, kým sa rozhodnete, kto pôjde predniesť. Ide o pozemok, ktorý je v dlhodobom prenájme spoločnosti McDonald na 40 rokov, pokiaľ viem, zhruba na 50 rokov za 8000 eur mesačne. Ja vám poviem, prečo je toto schválenie z pohľadu mesta dôležité. Je to 500 000 eur, ktoré nemáme, pretože máme výpadok podielových daní a nepredali sme obchodné centrum na Hemerkovej na KVP-čku. Podstatné pre nás je to, že keď to neschválime, tak sa to odrazí na financovaní mestských častí. Lebo už nemáme skadiaľ uberať. Tak zdal sa nám ten návrh dobrý z toho dôvodu, že spoločnosť McDonald má prenajaté parkovisko na 50 rokov za 8 000 eur. A teraz nám ponúka jednorazovo viac. Čiže absolútne racionálny dôvod. Žiaden iný. S tým, že, samozrejme, sú tam podmienky vecného bremena a ostatných vecí. Pán starosta Grega, samozrejme tvoj návrh dáme. Otázne je, či to máš predrokované? Lebo keď s tým spoločnosť nebude súhlasiť, tak padne celý predaj. Ale potom aj s dopadmi na Mestskú časť Staré mesto. To aby sme si boli vedomí. Dobre? Lebo to je 500 000 eur, ktoré momentálne nemáme, ktoré nám treba na to, aby sme rozpočet udržali vyrovnaný bez toho, aby sme siahli na podielové dane, ktoré idú mestským častiam. Nech sa páči, máte slovo, majetkovoprávne.

p. Maščáková, referát nakladania s majetkom - Páni poslanci, panie poslankyne. Chcela by som k tomu materiálu uviesť toľko, že po preverení spisového materiálu a po skutočnostiach, ako je napríklad stavebné povolenie, tak už v stavebnom povolení sme sa stretli s tým, že teda bolo vydané na reštauráciu McDonald´s, v súvislosti s priľahlou plochou, ktorá mala byť upravená na tieto parkovacie plochy. Máme zato, že je to podľa § 9 a ods. 8 písm. b) zákona pozemok, ktorý je vo vlastníctve nadobúdateľa. Teda tomu, komu chceme predať tento majetok vrátane priľahlej plochy. Čiže nespadá pod ustanovenie o ktorom hovoril pán poslanec Filipko. Teda ako osobitný zreteľ. Ale ako celok. Vnímame to tak, po právnej stránke aj z toho titulu, že parkovisko, ako stavba ktorá je vlastne neoddeliteľnou súčasťou tejto prevádzky sa nedá zapísať do katastra nehnuteľností ako samostatná stavba, nakoľko nedostala teda súpisné číslo. Súpisné čísla sa parkoviskám neprideľujú. Takže sme toho názoru, že materiál je správny a súhlasíme s jeho predložením v tomto znení.

p. Raši, primátor mesta - Ďakujem pekne. Dobre, ďakujem pekne. Uzatváram rozpravu k tomuto bodu. Čiže najprv budeme hlasovať o návrhu, ktorý bol predložený pánom starostom s tým, ako mi povedal pán poslanec, ste sa dohodli, že v tom návrhu, ktorý ste dali písomne, pán starosta, bude, že sa „odporúča“ spoločnosti, aby vám vyhradil tieto miesta. Aby sme to nezablokovali. Dobre? Čiže poprosím návrhovú komisiu o prednesenie najprv pozmeňujúceho návrhu a potom návrhu uznesenia.

p. Adamčíková, poslankyňa MZ a členka návrhovej komisie - Návrhová komisia obdržala jeden pozmeňujúci návrh od pána doktora Brixiho a pána Gregu v tomto znení: „Mestské zastupiteľstvo schvaľuje odpredaj predmetnej parcely pre spoločnosť McDonald´s a odporúča zachovanie 21 parkovacích miest pre potreby Mestskej krytej plavárne a Mestskej časti Košice - Staré Mesto, ktorá predmetnú mestskú krytú plaváreň prevádzkuje.“ 

p. Raši, primátor mesta - Prosím hlasujte.

Hlasovanie č. 73 -	za: 33, proti: 0, zdržali sa: 5

p. Raši, primátor mesta - Ďakujem pekne, poprosím ďalšie uznesenie.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach v súlade s príslušnými ustanoveniami, schvaľuje prevod nehnuteľností pre McDonald´s Slovakia s.r.o. podľa predloženého návrhu. 

p. Raši, primátor mesta - Prosím hlasujte.

Hlasovanie č. 74 -	za: 32, proti: 0, zdržali sa: 7

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 67
Zmena uznesenia MZ č. 151 zo dňa 19.09.2011

p. Raši, primátor mesta - Prejdeme k bodu číslo 67. Je to materiál Zmena uznesenia Mestského zastupiteľstva číslo 151 zo dňa 19.09.2011 - voľného nebytového priestoru garáže v dome na ulici Buzulucká číslo 2. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach v súlade s príslušnými ustanoveniami mení uznesenie číslo 151 zo dňa 19.9. 2011 nasledovne: údaj súpisné číslo 689 sa mení na súpisné číslo 685. 

p. Raši, primátor mesta - Ďakujem pekne. Prosím hlasujte.

Hlasovanie č. 75 -	za: 38, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 68 
Predaj nebytového priestoru – garáže pre nájomcu Ing. Miroslava Šimu na ul. Železiarenská č. 27

p. Raši, primátor mesta - Ďakujem pekne, prejdeme k ďalšiemu bodu. Je to bod číslo 68. Je to Predaj nebytového priestoru garáže pre nájomcu inžiniera Miroslava Šimu na ulici Železiarenská číslo 27 a otváram k tomuto bodu rozpravu. Ak sa nikto nehlási, uzatváram rozpravu. Poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach v súlade s príslušnými ustanoveniami, schvaľuje prevod vlastníctva nebytového priestoru pre nájomcu inžiniera Miroslava Šimu, podľa predloženého návrhu.
 
p. Raši, primátor mesta - Ďakujem pekne. Prosím hlasujte.

Hlasovanie č. 76 -	za: 37, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 69
Predaj  nebytového priestoru pre nájomcu SMIPOS, s. r. o. Košice v dome na ul. Trieda SNP č. 38

p. Jakubov, námestník primátora - Pod bodom číslo 69 je predložený materiál Predaj nebytového priestoru pre nájomcu Smipos s. r. o. Košice v dome na ulici Trieda SNP číslo 38. Otváram rozpravu k predloženému materiálu. Ak sa nikto nehlási, uzatváram rozpravu prosím návrhovú komisiu o návrh na uznesenie.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach v súlade s príslušnými ustanoveniami, schvaľuje prevod vlastníctva nebytového priestoru pre nájomcu Smipos s. r. o. podľa predloženého návrhu. 

p. Jakubov, námestník primátora - Prosím hlasujte.

Hlasovanie č. 77 -	za: 37, proti: 0, zdržali sa: 2

p. Jakubov, námestník primátora – Konštatujem, že uznesenie bolo schválené.
- - -

Bod č. 70 
Predaj nebytového priestoru pre nájomcu DETEKT s. r. o. na ul. Zborovská č. 7

p. Jakubov, námestník primátora - Pod bodom číslo 70 je predložený materiál Predaj nebytového priestoru pre nájomcu Detekt s. r. o. na ulici Zborovská číslo 7. Otváram rozpravu k tomuto materiálu. Ak sa nikto nehlási, uzatváram rozpravu, prosím návrhovú komisiu o návrhu uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach v súlade s príslušným ustanovením schvaľuje prevod vlastníctva nebytového priestoru pre nájomcu Detekt s. r. o. podľa predloženého návrhu. 

p. Jakubov, námestník primátora - Prosím hlasujte.

Hlasovanie č. 78 -	za: 38, proti: 0, zdržal sa: 1

p. Jakubov, námestník primátora - Konštatujem že uznesenie bolo schválené.
- - -

Bod č. 71 
Predaj nebytového priestoru pre nájomcu Ing. Dominiku Vykoukalovú na ul. Podtatranského č. 2

p. Jakubov, námestník primátora - Pod bodom číslo 71 je predložený materiál Predaj nebytového priestoru pre nájomcu inžinierku Dominiku Vikoukálovú na ulici Podtatranského číslo 2. Otváram rozpravu k predmetnému materiálu. Ak sa nikto nehlási, uzatváram rozpravu prosím návrhovú komisiu o návrh na uznesenie.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach v súlade s príslušnými ustanoveniami schvaľuje prevod vlastníctva nebytového priestoru pre nájomcu inžinierku Dominiku Vikoukálovú podľa predloženého návrhu. 

p. Jakubov, námestník primátora - Prosím hlasujte.

Hlasovanie č. 79 -	za: 38, proti: 0, zdržal sa: 1

p. Jakubov, námestník primátora - Konštatujem, uznesenie bolo schválené.
- - -

Bod č. 72 
Predaj  nebytového priestoru pre nájomcu SOZONT, s. r. o. na ul. Hlavná č. 77

p. Jakubov, námestník primátora - Pod bodom číslo 72 je predložený materiál Predaj nebytového priestoru pre nájomcu Sozont s. r. o. na ul. Hlavná číslo 77. Otváram rozpravu k tomuto materiálu. Ak sa nikto nehlási, uzatváram rozpravu, prosím návrhovú komisiu o návrh na uznesenie.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach v súlade s príslušnými ustanoveniami, schvaľuje prevod vlastníctva nebytového priestoru pre nájomcu Sozont s. r. o. podľa predloženého návrhu. 

p. Jakubov, námestník primátora - Prosím hlasujte.

Hlasovanie č. 80 -	za: 34, proti: 0, zdržali sa: 4

p. Jakubov, námestník primátora - Konštatujem že uznesenie bolo schválené.
- - -

Bod č. 73
Interpelácie poslancov MZ

p. Jakubov, námestník primátora - Vážené dámy a páni pristúpime k bodu číslo 73. Interpelácie poslancov mestského zastupiteľstva. Nech sa páči, dávam priestor na vaše interpelácie. Nech sa páči, pán poslanec Ihnát.

p. Ihnát, poslanec MZ - Áno, ďakujem pekne pán viceprimátor. Pán viceprimátor, chcem interpelovať a to z dôvodu potreby zrealizovania súrnej opravy nebezpečne prepadnutého chodníka pri vežiaku Americká trieda číslo 3. List na mestskú časť od mesta Košice došiel, a malo to byť zrealizované niekedy v auguste. Ale do dnešného dňa to nie je. Ďakujem pekne.

p. Jakubov, námestník primátora - Ďakujem pekne. Nech sa páči pán poslanec Petrvalský. Pripraví sa pán poslanec Filipko.

p. Petrvalský, poslanec MZ - Ďakujem veľmi pekne za slovo pán námestník. Všetky moje interpelácie budem smerovať na pána primátora. Aj napriek deratizácii, ktorá bola vykonaná podľa zákona, sú v mestskej časti premnožené hlodavce, ktoré ohrozujú zdravie obyvateľov. Alebo je deratizácia nedostatočná, alebo je nedostatočný spôsob deratizácie, ale prosím túto situáciu súrne riešiť. Po druhé: Mám v rukách dokumenty, v ktorých vlastníci chatiek pri diaľničnom privádzači dávajú súhlas s ich odstránením. Preto žiadam mesto Košice, aby tieto, dnes obývané neprispôsobivými občanmi, pomohlo mestskej časti zlikvidovať a tým chrániť ako ťahanovský les pred devastáciou, tak i obyvateľov mestskej časti pred nájazdmi. Tie dokumenty vám odovzdám s interpeláciou. Po tretie, žiadam primátora mesta, aby sa zasadil za to, aby aj študenti denného doktorandského štúdia do 26 rokov, viazanosť na AISEC kartu, požívali v meste Košice také isté zľavy v hromadnej doprave, ako aj ostatní riadni študenti a neboli tak diskriminovaní. Táto prax je v západnej Európe bežná. Po štvrté: Do dnešného dňa mestská časť preinvestovala z 30 000 eur na investičné akcie zhruba 27 000 a riadne ich vyúčtovala. Dodnes sme z mesta nedostali ani euro. Rád by som sa spýtal, že kedy môžeme očakávať plnenie? Po piate: Dostali sa mi do pozornosti, že sa chystá príchod Rómov zo Spišskej Novej Vsi do lokality Zelený dvor, kde by mali bývať vo víkendových chatkách, ktoré už kúpili. Žiadam mesto Košice, aby zabránilo ďalšej devastácii mestskej časti sťahovaním sa takýchto neprispôsobivých občanov, lebo ak tomu nezabránime teraz, potom sa už budeme zbavovať len veľmi ťažko. Ináč dnes sa mi dostala do ruky zmluva o prevode členských práv a povinnosti v rámci záhradkárskej osady. A vidieť, že títo ľudia pracujú dosť, dosť rýchlo. A bolo by dobré, keby sme aj my pracovali dosť rýchlo na to, aby sme zabránili škodám. Viem, že vaši zamestnanci z odpadov vedia o tom, lebo zaznamenali tam nejaké pohyby. A kto vie o tom určite, to sú sociálni terénni pracovníci, ktorí s týmito ľuďmi komunikujú. Po šieste: Rád by som sa spýtal, čo vytkol prokurátor zmluve mesta Košice s firmou EEI s. r. o.? Po siedme: V jarných mesiacoch sme Magistrát mesta Košice žiadali o riešenie problémov v troch lokalitách, kde je špatná funkcia kanálovej vpuste spôsobila prepadnutie chodníka. Jedná sa o lokality Belehradská 8, 9, Sofijská a  už spomínaná Americká trieda 3. Aj sme od Magistrátu mesta dostali odpoveď, že tieto opravy sú zaradené v harmonograme opráv na august 2013. Dnes je september 2013 a nič sa v tejto oblasti neurobilo. Preto žiadam, aby sa tieto lokality vyriešili urýchlene. Ďakujem veľmi pekne.

p. Jakubov, námestník primátora - Ďakujem pekne pán poslanec, nech sa páči pán poslanec Filipko po ňom nasleduje pani poslankyňa Čižmáriková.

p. Filipko, poslanec MZ - Ďakujem pán námestník. Interpelujem pána primátora. Mám 2 vecné interpelácie vo veci opravy vozoviek v mestskej časti Košice - Sever. Odovzdávam ju v písomnej podobe.

p. Jakubov, poslanec MZ - Ďakujem pekne pán poslanec, nech sa páči pani poslankyňa Čižmáriková, po nej pani poslankyňa Blaškovičová.

p. Čižmáriková, poslankyňa MZ - Ďakujem pekne za slovo. Ja interpelujem tiež kvôli jednej vozovke - komunikácií - konkrétne na Letnej. Takže teraz neviem, či to pán Filipko už počíta do Severu alebo do Starého mesta. Táto, bola pomerne rozsiahlo rekonštruovaná teraz na jar, po zime, a v úrovni zhruba, neviem, či to bol Stavoprojekting kedysi, neviem aká firma tam teraz sídli, tak je tam presne kanál, okolo ktorého je už veľmi slušná 10 až 20 cm diera na úplne novej vozovke. Chodí tam aj MHD, najmenej dve linky dvanástka, devätnástka. Takže, obávam sa, že táto devastácia vozovky bude pokračovať. A možno by to bolo treba ešte reklamovať, ak sa to dá. A druhá je taká, skôr moja otázka, lebo neviem sa dopátrať, komu to presne patrí. Ale  ide o oporný múr nad parkoviskom na Ovručskej ulici, ktorý je vlastne v rovine Ovručská 1 až 11. A nad tým oporným múrom, keďže je to kopcovitý terén, je materská škola. A tento múr  ja si tam už pamätám 30 rokov a omietka už opadla a začínajú sa tam prejavovať také určité škáry, spomedzi ktorých vyteká voda. Čiže moja otázka je, či sa niekto zaoberá aj stabilitou týchto oporných múrov  a či náhodou tam eventuálne pri nejakom zlom počasí nehrozí nejaké nešťastie, nedaj bože. Ďakujem.

p. Jakubov, poslanec MZ - Ďakujem pekne pani poslankyňa. Nech sa páči, pani poslankyňa Blaškovičová, po nej pán poslanec Hlinka.

p. Blaškovičová, poslankyňa MZ - Prepáčte prosím za zdržiavanie. Chcem poprosiť interpelovať Správu mestskej zelene, keďže dnes dostala do správy mestský park na vyčistenie napájacej fontány v psom venčovisku, ktorá je podľa psíčkarov v nepoužiteľnom, naopak zdraviu nebezpečnom stave pre zvieratká. Druhá interpelácia sa týka Správy mestských komunikácií. Prosím, už niekoľko rokov hovorím o tom, že treba opraviť pár metrov chodníka, ktorý ide z Hrnčiarskej na Starú Baštovú číslo 6, zadná strana Rodošta. Neviem, ešte ste nemali sťažnosť na zlomené nohy, čo sa teda čudujem? Ale neopravilo sa to, keď sa robila Hrnčiarska. Neopravilo sa to, keď teraz sa Stará Baštová dávala do poriadku. Je to par metrov príšerného chodníka, krivého, šikmého, hrboľatého. A moja posledná interpelácia sa týka toho, že minulý týždeň, pri všetkých krásnych pivných slávnostiach a proste častej návšteve ulice pri Miklušovej väznici, som zistila, že na Univerzitnej ulici boli odcudzené kanálové vpuste. Takže verím, že do zimy, alebo kým prídu tie šmykľavé dni, je možné to opraviť. Lebo tam je to nebezpečné. Ďakujem pekne.

p. Jakubov, námestník primátora - Ďakujem veľmi pekne. Nech sa páči, pán poslanec Hlinka, po ňom pani poslankyňa Gamcová.

p. Hlinka, poslanec MZ - Ďakujem, dobrý deň želám. Chcel by som sa obrátiť na primátora mesta vo veci zabezpečovania údržby a oprav podchodov pre peších, pri električkovej trati na Južnej triede, ako je zastávka pri katastrálnom úrade a najmä nefunkčnosti podjazdu pre motorové vozidlá, ktorý smeruje vlastne ku katastrálnemu úradu. V súčasnosti ten katastrálny úrad, čo sa týka možnosti automobilovej dopravy z Južnej triedy, je zamedzený, ten prechod, pretože uzavretý, prejazd zakázaný, keďže ten podchod je sústavne zamokrený a v čase nejakých menších dažďov je neprejazdný, nefunkčný. Ja som sa už v roku 2012 v jednej z interpelácií k tomu vracal. Vtedy som dostal odpoveď o ktorej sme aj vedeli aj predtým, aj teraz vieme, že tieto nehnuteľnosti nie sú majetkovoprávne vysporiadané. Čiže, moja interpelácia smeruje k tomu, aby sme podľa možností, keďže to je v Košiciach na hlavnej trase, na Južnej triede, vyvolali  nejaký tlak, či na Slovenskú diaľničnú spoločnosť alebo na niekoho z iných, pretože nie je možné to, aby to tak zostalo absolútne bez ladu a skladu. A skutočne, ten prechod ku katastrálnemu úradu je veľmi nedobrý. Druhá interpelácia smeruje k otázke bytového domu na Štúrovej 22 v Košiciach. Tam ide o zabezpečovanie potrebných udržiavacích prác na tejto nehnuteľnosti a zamedzenie vstupu neprispôsobivých osôb do tohto objektu. Keďže vlastník objektu bytového domu na Štúrovej nie je ochotný vo veci zabezpečovania údržby domu vykonať žiadne konkrétne opatrenia, tak viem, že stavebný úrad mesta Košice aj z podnetu môjho aj iných dôvodov, konal v tejto veci. Len výsledok je taký, že podľa mojich informácií v tejto veci sme sa nepohli ďalej. Tak prosím, aby sme v rámci možností, ktoré nám dáva stavebný zákon, na náklady vlastníka stavby vykonali nevyhnutné práce na tomto objekte, pretože v nadchádzajúcom jesennom a zimnom období tam množstvo bezdomovcov bude zhlukovať. A je to na hlavnej ulici Štúrova, ktorá je už blízko ku Námestiu osloboditeľov a skutočne to nerobí dobrú reklamu Košiciam. Toľko.

p. Jakubov, námestník primátora - Áno, ďakujem pekne pán poslanec, nech sa páči pani poslankyňa Gamcová.

p. Gamcová, poslankyňa MZ - Ďakujem pekne za slovo vážený pán námestník. Ja by som sa chcela opýtať na novo osadený semafor pri apoštolskej cirkvi. Podľa môjho názoru nespĺňa normu tento semafor. Je príliš vysoko a nie je ho vôbec vidieť pri príchode z Popradskej ulice. Bolo by to potrebné dať do poriadku. A chcela by som vás zároveň požiadať, už druhýkrát, o zosúladenie svetelnej signalizácie smerom z KVP do mesta. Potom mám interpeláciu ohľadom Hlavnej 70, to dám písomne, lebo toho je viac. A ešte jedna vec, to sa týka ul. Turgenevovej. Mám takú vedomosť, že schody za Turgenevovou 2, 4, 6, ktoré vedú ku električkovej trati, patria do správy mesta. Sú tam niekoľkoročné schody, ktoré sú v katastrofálnom stave. A keďže tam naozaj býva veľa starších ľudí, ktorí sa hlavne v zimnom období nevedia ako dostať pešo ku električkovej zastávke, tak by som vás požiadala, aby aspoň na budúci rok sa to mohlo zaradiť do rekonštrukcie, do rozpočtu. Ďakujem.

p. Jakubov, námestník primátora - Ďakujem pekne, keďže sa nikto viac nehlási do bodu interpelácie, končím tento bod.
- - -

Bod č. 74
Dopyty poslancov MZ

p. Jakubov, námestník primátora - Pristúpime k ďalšiemu bodu bod 74, nech sa páči, vážené dámy a páni, dávam priestor na vaše dopyty. Nech sa páči, pán poslanec Gaj.

p. Gaj, poslanec MZ - Ďakujem pekne, ja som sa hlásil do interpelácií, na záver, ale tak už sme preskočili. Ja by som sa chcel spýtať, kto je zodpovedný? Asi viem, kto je zodpovedný, ale kosba okolo krajnice cesty na tenisové kurty Anička, tak isto na strelnicu, nad strelnicou, čiže východ z mesta, výjazd z mesta smer na Kavečany, to isté aj na Aničke, je tam jeden a polmetrová tráva. A stále sme to riešili s mestskou zeleňou. Ale nie sú financie. Ale podľa mňa meter alebo pol metra okolo cesty, to už nie je len mestská zeleň, ale aj niekto iný. Ďakujem pekne.
p. Jakubov, námestník primátora - Ďakujem pekne pán poslanec, nech sa páči pán poslanec Gábor.

p. Gábor, poslanec MZ - Ďakujem za slovo. Všetky dopyty som odovzdal písomnou formou, ale aby všetci kolegovia vedeli, tak pýtal som sa na niektoré veci. Nedávno sme posielali petíciu pánovi primátorovi ohľadom elektriny na Podjavorinskej. Ľudia tam už tretí rok nemajú elektrinu. To je prvá vec. Druhou vecou je, zas sa pýtam na dotaz, ktorý mal tu pán starosta Ťahanoviec, sídliska Ťahanoviec, že zasa budú nám vznikať nelegálne osady z toho dôvodu, lebo zbúrame ďalšiu bytovku na Luníku 9. Takže treba fakt hľadať nejaké riešenia, aby ti ľudia z deviatky sa nejako nerozchádzali po celom meste. A ďalšou vecou je, že o chvíľu tu budeme mať zimu a tie výpustné miesta vody sú dosť nešťastne umiestnené. A v zime budú tam ľudia bez vody, lebo to pomrzne všetko. Asi toľko. Ďakujem.

p. Jakubov, námestník primátora - Ďakujem pekne, pán poslanec, chce sa ešte niekto v rámci bodu dopyty prihlásiť? Ano, nech sa páči, pán poslanec Berberich.

p. Berberich, poslanec MZ - Ďakujem pekne. Ja mám tiež pripravené písomne. Jeden je na pána riaditeľa magistrátu a pána generálneho riaditeľa Dopravného podniku. Je to skôr taký podnet na doplnenie označení  automatov na zakupovanie cestovných lístkov. Mám to tu písomne pripravené, takže to odovzdám a potom ešte jeden, ktorý sa týka cesty ku spaľovni. Ďakujem pekne.

p. Jakubov, námestník primátora - Ďakujem pekne pán poslanec, pokiaľ nechce už nikto výstupiť v tomto bode, uzatváram bod Dopyty.
- - -

Bod č. 75
Rôzne

p. Jakubov, námestník primátora - Vážené dámy a paní otváram bod Rôzne, nech sa páči, pán poslanec Petrvalský.

p. Petrvalský, poslanec MZ - Ďakujem pekne pán námestník za slovo. Chcel som túto vec vyriešiť už na minulom zastupiteľstve, len som ku koncu musel odísť. Myslím, že tá informácia tu aj odznela, ale nikto nebol aktívny. Chytím sa tej aktivity a bolo by dobré, keby sme v našej zoologickej záhrade pomohli a poslanci, keby sme sa vyzbierali na jedno zvieratko. Ja som ochotný tú celú záležitosť urobiť. Ja neviem, do mesiaca, do 15.10.2013, kto bude ochotný, môže prísť za mnou, položiť peniaze. Ja si ho poznačím a potom všetci naraz môžeme si ísť adoptovať jedno zviera, ako poslanci mestského zastupiteľstva. Ďakujem pekne.

p. Gaj, poslanec MZ - Pán kolega, ja by som ti povedal , že ja svojho vtáka mám papagája, sivého Žaka, čiže. Ale, som chcel o niečom inom. Pán riaditeľ Sudzina je tu či nie? Už nie. Ale jednou vetou by som sa vrátil ku správe, ktorá bola daná. Nie nadarmo som rozprával o amfiteátri ako o investičnom projekte. A nula akcií organizátora, kedy organizátor by bola n. o. Existuje dokument Investičné akcie a strategické dokumenty, ktoré vydalo, ktoré n. o. vydala na osemdesiatich ôsmich stranách. Amfiteáter, ako taký, meno slovo "amfiteáter" sa tam nevyskytuje ani raz. Kunsthale desaťkrát, Kulturpark 34x, spoty 32x. Čiže, opakujem, pán riaditeľ asi ma nepochopil v mojej otázke. Pán poslanec Halenár to pochopil, už je preč. Čiže, naozaj, ako jeden z veľkých investičných projektov, kde bolo milión eur preinvestované, ak by nebolo Severu, ktorý robí folklórny festival, pána Urbana a maďarského konzulátu a divadla a hlavne premietania, ktoré organizuje Mestská časť Sever, je to vyhodených milión eur.  Ďakujem.

p. Jakubov, námestník primátora - Ďakujem. Všetko? Ďakujem pekne, pán poslanec, nech sa páči pán poslanec Gál.

p. Gál, poslanec MZ - Ďakujem za slovo. V podstate ja by som chcel len zareagovať, počas letných prázdnin, alebo počas letnej sezóny, mali sme tu nejaký podnet od pani ombudsmanky na mesto Košice. Takže v tomto prípade, len trošku s takou nevôľou som prijal tento podnet, ako občan, ktorý žije na Jazere. A veľmi dobre si pamätám, keď tá osada ešte existovala popri stanici, ako neprispôsobiví obyvatelia chodili špiniť sídlisko, chodili sa kúpať na jazero svoje veci tam chodili prať. Takže ja som veľmi rád, že mesto odpratalo takýchto neprispôsobivých obyvateľov. A držím palce aj iným mestským častiam, aby v spolupráci s mestom sa im podarilo tak isto ako už to naznačil kolega Petrvalský, týchto neprispôsobivých obyvateľov vytláčať z našich sídlisk, pretože odporúčal by som nielen pani ombudsmanke, ale aj nejaký tí Rómovia z Budapešti, či z Maďarska, myslím, že protestovali, keď som to dobre zachytil, aby nielenže sa pozrieť prišli, aby skúsili žiť na tých územiach s takýmito ľuďmi. A potom by možno skôr pochopili aj tú snahu miest alebo mestských časti. Neviem, či ste to zvládli aj s pomocou starostov, ak áno, tak takisto aj im by som chcel pogratulovať, poďakovať či už našej pani starostke alebo kolegovi Hlinkovi z Juhu, pripadne tu kolegovi z Ťahanoviec. Dúfam, že v takýchto aktivitách budete naďalej pokračovať. To je taká vyškolili si šoférov nielen po znalostnej stránke pravidiel, lebo, keď ja nemôžem ako prvá pripomienka. A druhu by som mal ešte, keď už mám slovo, tak isto mi nedá na DPMK zareagovať. Nechcem zdržiavať, ale rovnako, chodil som aj MHD, tak by som poprosil, či už riaditeľa DPMK alebo určených na to pracovníkov z DPMK, aby vodič osobného auta telefonovať, tak za jazdy, tak myslím, že ani profesionálny vodič by nemal, ktorý tam ma ľudí. A druhá vec, aby si už školili, keď môžu aj po tej komunikačnej stránke s ľuďmi, ktorí cestujú v MHD, pretože nie je pekné a správne, ak na jednej strane sa vodič rozpráva so svojim kamarátom a na druhej strane, keď tam stojí páni s taškami a ju pošle preč, lebo zavadzia vo výhľade. Čiže, poprosím aj pánov z DPMK, aby trošku vyškolili vodičov, ktorých to nebaví, tak nech to nerobia. Len naozaj neviem, prečo majú trpieť normálni cestujúci, slušní cestujúci, keď oni asi nemajú taký vzťah k tejto práci. Takže, ďakujem pekne.

p. Jakubov, námestník primátora - Ďakujem pekne pán poslanec. Určite v tomto budeme robiť niečo. Nie je to prvá pripomienka. Nech sa páči, pán poslanec Gaj.

p. Gaj, poslanec MZ - Ďakujem pekne. Veľmi som zvažoval, či mám sa k tomu vrátiť alebo nie. Mám taký jeden morálny problém. Ja sa chcem ospravedlniť za to, ako som hlasoval pri kauze Strellingstav. Mám s tým veľký morálny problém, je mi ľúto a hanbím sa za naše súdnictvo a za náš policajný zbor, ktorý túto kauzu riešil. Ďakujem.

p. Jakubov, poslanec MZ - Ďakujem veľmi pekne pán poslanec. Nech sa páči, hlási sa ešte niekto do bodu Rôzne? Ak nie, uzatváram tento bod.
- - -

Záver rokovania

Námestník primátora Ján Jakubov skonštatoval, že program XX. rokovania Mestského zastupiteľstva v Košiciach sa vyčerpal. Na ďalšom riadnom XXI. rokovaní mestského zastupiteľstva sa stretnú 16. decembra 2013 a dodal, že možno aj skôr. Poďakoval sa poslancom MZ za účasť a poprial im príjemný zvyšok dňa.

            Ing. Pavol Lazúr     				        MUDr. Richard Raši, PhD., MPH
riaditeľ Magistrátu mesta Košice			                 primátor mesta Košice

Zápisnica vyhotovená dňa 16. 10. 2013
Zapísal: A. S. Partner a Blanka Lukáčová, Referát samosprávnych orgánov MMK

Overovatelia zápisnice:

RNDr. Ing. Emil Petrvalský, CSc. ...........................................	Podpísal dňa: 28.10.2013

Ing. Marián Siksa ...................................................................	Podpísal dňa: 28.10.2013

Obsah

1	Úvod rokovania, K programu rokovania
2	Overovatelia zápisnice, Návrhová komisia
3	Informácia primátora mesta o svojej činnosti od XVII. rokovania MZ
4	Správa o činnosti Útvaru hlavného kontrolóra
6	Správa povereného zastupovaním náčelníka Mestskej polície Košice o činnosti MsP Košice od 01.01.2013 do 30.06.2013
11	Informácia o príprave zmien a doplnkov Územného plánu HSA Jahodná- Kurišková
15	Správa o odpovediach na interpelácie a dopyty poslancov mestského zastupiteľstva, ktoré  boli prednesené na XVII. rokovaní MZ dňa 17.06.2013
16	Prerokovanie protestu prokurátora a návrh na zrušenie VZN mesta Košice č. 10 o ochrane mokradí na území mesta Košice
17	Prerokovanie protestu prokurátora a návrh na zrušenie VZN mesta Košice č. 18 zásady používania erbu mesta Košice
18	Prerokovanie protestu prokurátora a návrh na zrušenie VZN mesta Košice č. 22 o zásadách používania vlajky mesta Košice
18	Prerokovanie protestu prokurátora a návrh na zrušenie § 3 ods. 2 VZN mesta Košice č. 122 o zozname a evidencii pamätihodností mesta Košice
19	Návrh VZN mesta Košice o symboloch mesta Košice
20	Návrh na zmeny VZN mesta Košice č. 76 o poskytovaní dotácií z rozpočtu mesta Košice
21	Návrh Všeobecne záväzného nariadenia mesta Košice o určení názvu námestia -Námestie sv. Cyrila a Metoda
22	Návrh Všeobecne záväzného nariadenia mesta Košice o určení názvu ulice - Ulica nad Bangortami
22	Návrh Legislatívnych pravidiel tvorby normatívnych aktov mesta Košice
22	Monitorovacia správa programového rozpočtu mesta Košice k 30.06.2013
23	Návrh na 3. zmenu programového rozpočtu mesta Košice na rok 2013
26	Návrh Dodatku č. 8 k Zmluve o výkonoch vo verejnom záujme v mestskej hromadnej doprave v Košiciach  na roky 2009 – 2018
38	Doplnenie zástupcu Mesta Košice do funkcie člena dozornej rady v obchodnej spoločnosti TEPELNÉ HOSPODÁRSTVO, spoločnosť s ručením obmedzeným Košice
38	Návrh na zriadenie novej príspevkovej organizácie za účelom  správy majetku mesta - investičné projekty EHMK
43	Zrušenie záujmového združenia právnických osôb Steelpark - Kreatívna fabrika, Letná 9, 042 00 Košice
44	Plnenie uznesení MZ v Košiciach č. 595 zo dňa 15.4.2013 a  č. 705 zo dňa 24.6.2013 – schválenie víťaza súťaže: Nehnuteľnosti MFK Košice - obchodná verejná súťaž, a schválenie ďalšieho postupu prípravy výstavby futbalového areálu
54	Priebežná správa o projekte Košice – Európske hlavné mesto kultúry 2013 za obdobie 1.5.2013 – 31.7.2013
56	Územný plán HSA Košice, Zmeny a doplnky 2013
63	Plnenie uznesenia MZ č. 706 zo dňa 01.07.2013 – predloženie informácií
64	Rozšírenie predmetu činnosti Strediska služieb škole, Trieda SNP 48/A
64	Prenechanie telocviční na ZŠ Starozagorská 8, Košice do nájmu športovému klubu Tydam Košice ako prípad hodný osobitného zreteľa
65	Prenechanie telocvične na ZŠ Fábryho 44 v Košiciach do nájmu občianskemu združeniu Karate klub Union ako prípad hodný osobitného zreteľa
65	Prenechanie telocviční na ZŠ Belehradská 21 v Košiciach do nájmu občianskemu združeniu Karate klub Union ako prípad hodný osobitného zreteľa
65	Prenájom priestorov v budove ZŠ Hroncova 23, Košice ako prípad hodný osobitého zreteľa
66	Prenájom priestorov v objektoch ZŠ Nám. L. Novomeského 2, Košice pre nájomcu Rajo a. s. ako dôvod hodný osobitného zreteľa
66	Prenájom pozemku pri ZŠ Postupimská 37, Košice,  ako prípad hodný osobitého zreteľa pre nájomcu o. z. F A Benecol
67	Zverenie hnuteľného a nehnuteľného majetku do správy MČ Košice – Šaca
67	Zverenie nehnuteľnosti – pozemku registra KN-E parcely. č. 226, k. ú. Kavečany do správy príspevkovej organizácii Zoologickej záhrady Košice
68	Zverenie nehnuteľností - pozemkov a stavieb v lokalite Mestský park do správy Správe mestskej zelene v Košiciach
68	Zverenie nehnuteľností pozemkov a stavieb v lokalite Hrad na vrchu Hradová do správy Správe mestskej zelene v Košiciach
68	Zverenie nehnuteľností - pozemkov a stavieb v lokalitách: Komenského park Západ, Komenského park Východ, Parky Moyzesova do správy Správe mestskej zelene v Košiciach
69	Zverenie nehnuteľností pozemkov registra KN-C parc. č. 4407/2, 3406/2 a 4429/25, k. ú. Jazero do správy MČ Košice – Nad jazerom
69	Zverenie nehnuteľností pozemkov registra KN-C parc. č. 1689/88, parc. č. 1568/22, parc. č. 1568/93, k. ú. Skladná, a  parc. č. 1210/87, k. ú. Južné mesto do správy MČ Košice – Juh
70	Prenájom výmenníkovej stanice súp. č. 12 v areáli Južného nábrežia 13 v Košiciach pre Tepláreň Košice, a.s.
70	Prenájom častí pozemku pre MČ Košice – Sever  za účelom rozšírenia parkovacích plôch na Vodárenskej ul. z dôvodov hodných osobitného zreteľa
71	Prenájom nehnuteľnosti – kotolne pre Oáza - nádej pre nový život, n. o. z dôvodov hodných osobitného zreteľa
71	Priamy prenájom časti cestného telesa komunikácie na Maďarskej, Bukureštskej a Juhoslovanskej ulici v MČ Košice – Sídlisko Ťahanovce za účelom prestavby križovatky
72	Zriadenie vec. bremena práva údržby, uloženia a rekonštrukcie inž. sietí pre stavbu: Vodovod a kanalizácia – ul. Palackého, Protifašistických bojovníkov, Senný trh, Drevný trh v Košiciach, na pozemkoch vo vlast. mesta Košice, v prospech VVS, a. s
72	Zriadenie vec. bremena práva údržby, uloženia a rekonštrukcie inž. sietí pre stavbu: Vodovod a kanalizácia – ul. Žižkova, Nerudova, Mlynárska, Kukučínova, Skladná, Rastislavova, Lichardova, Ríznerova, Rázusova, Južná trieda, Požiarnická, Košice, na pozemkoch vo vlast. mesta Košice, v prospech VVS, a. s. Košice
73	Zriadenie vec. bremena práva údržby, uloženia a rekonštrukcie inž. sietí pre stavbu: Vodovod a kanalizácia – ul. Dominikánske nám., Poštová, Hradbová, Mäsiarska, Zbrojničná, Baštová Košice, na pozemkoch vo vlast. mesta Košice, v prospech VVS a. s. Košice
73	Zriadenie vec. bremena práva údržby, uloženia a rekonštrukcie inž. sietí pre stavbu: Vodovod a kanalizácia – ul. Hviezdoslavova, Bačíkova, Mäsiarska, Hlavná Košice, na pozemkoch vo vlast. mesta Košice, v prospech VVS, a. s. Košice
74	Zriadenie vec. bremena práva údržby, uloženia a rekonštrukcie inž. sietí pre stavbu: Vodovod a kanalizácia – ul. Timonova, Tajovského, Alžbetina, Mojmírova, Grešákova, Murgašova, Pribinova, Hlavná Košice, na pozemkoch vo vlast. mesta Košice, v prospech VVS, a. s. Košice
74	Zriadenie vec. bremena práva uloženia a údržby inž. sietí pre stavbu „Náhrada parného systému CZT horúcovodným“ pre zásobovanie teplom sídliska Nad jazerom, na pozemkoch vo vlast. mesta Košice, v prospech spoločnosti Tepláreň Košice, a. s.
75	Bezodplatný prevod dopravnej stavebnej časti „Verejného vonkajšieho osvetlenia pri bytových domoch na Baltickej ulici v Košiciach“ od IQMultiBau, s. r. o., Garbiarska č. 5, Košice do vlastníctva mesta Košice
75	Majetkovoprávne usporiadanie pozemkov dotknutých stavbou: Modernizácia električkových tratí v meste Košice
75	Určenie spôsobu prevodu – priamy predaj pozemku v k. ú. Krásna
76	Určenie spôsobu prevodu časti pozemkov v k. ú. Šaca priamym predajom
76	Určenie spôsobu prevodu formou priameho predaja pozemku v k. ú. Terasa
77	Určenie spôsobu prevodu pozemku parc. č. 3494/2 v k. ú. Huštáky formou priameho predaja
77	Určenie spôsobu prevodu pozemkov v k. ú. Terasa v lokalite Považská ul. formou priameho predaja
77	Prevod pozemkov  v k. ú. Grunt pre Východoslovenskú vodárenskú spoločnosť, a. s.
78	Priamy predaj časti pozemku  v k. ú. Terasa pre Gréckokatolícku cirkev, farnosť Košice – Západ
78	Priamy predaj časti pozemku v k. ú. Severné mesto pre Ing. arch. Richarda Neufelda
79	Priamy predaj pozemkov v k. ú. Terasa pre JUDr. Romana Fulku a JUDr. Isabel Fulkovú
79	Priamy predaj časti pozemku v k. ú. Terasa pre Ing. Róberta Bodnára a MUDr. Moniku Bodnárovú
80	Predaj pozemku pod trafostanicou v k. ú. Stredné mesto pre Východoslovenskú distribučnú, a. s.
80	Priamy predaj pozemku v k. ú. Myslava pre Doc. RNDr. Viktora Pirča, CSc.
80	Priamy predaj pozemku v k. ú. Severné mesto pre Jozefa Weltnera
81	Prenájom nehnuteľnosti časti Objektu SO 02 Kasárne – Kulturpark pre Knižnicu pre mládež mesta Košice z dôvodov hodných osobitného zreteľa
81	Zrušenie práva spätnej kúpy nehnuteľnosti – budovy súpisné č. 983 (objekt býv. MÚ MČ Košice – Pereš) na pozemku parcela registra C KN č. 1 vo vlastníctve MČ Košice – Pereš v prospech mesta Košice
82	Priamy predaj pozemkov v k. ú. Ružín pre spoločnosť IQS, s. r. o.
82	Priamy predaj pozemkov v k. ú. Stredné mesto pre McDonald´s Slovakia spol. s. r. o.
85	Zmena uznesenia MZ č. 151 zo dňa 19.09.2011
85	Predaj nebytového priestoru – garáže pre nájomcu Ing. Miroslava Šimu na ul. Železiarenská č. 27
86	Predaj  nebytového priestoru pre nájomcu SMIPOS, s. r. o. Košice v dome na ul. Trieda SNP č. 38
86	Predaj nebytového priestoru pre nájomcu DETEKT s. r. o. na ul. Zborovská č. 7
87	Predaj nebytového priestoru pre nájomcu Ing. Dominiku Vykoukalovú na ul. Podtatranského č. 2
87	Predaj  nebytového priestoru pre nájomcu SOZONT, s. r. o. na ul. Hlavná č. 77
87	Interpelácie poslancov MZ
90	Dopyty poslancov MZ
91	Rôzne
93	Záver rokovania